SunOnline: chocolate crush 39\nޗޮކްލެޓް ކްރަޝް 39\nއައިޝާ ނަސީމް 20 Sep 2021, 07:42\n"ހިތާމަވެރިޔެއްގެ ފަރިޔާދުތައް އައްސަވާ ވޮޑިގެންވާ ހަމައެކަނި ފަރާތަކީ ތިމާ ހެއްދެވި ޚާލިގުވަންތަ މާތްﷲ އެވެ. ގިނަގިނައިން ދުޢާކުރުމުން ހިތަށް ހަމަޖެހުން ލިބިގަންނާށެވެ. ދަންވަރުވިޔަސް ދުވާލުގެ ވަގުތުކަމުގައި ވިޔަސް ދުއްވާ އުޅަނދެއްގައި އިނަސް ތަނަކަށް ދާން ލަސްވެގެން އުޅުނަސް ކޮންމެ ގަޑިއެއްގައިވެސް އެފަރާތަށް ދަންނަވާށެވެ. ދިރިއުޅުމުގެ ހުރިހާކަމެއް އެއްފަހަރާ ބަދަލުވެދާނެއެވެ."\n"މިބުނި އެއްޗެއް ފަހުން ވިސްނޭނީ. އަހަރެމެން މުސްލިމުން އަޅުވެތިކަމައެކު އުޅޭކަށް ނުޖެހޭ. ކަޒްޔާފަދަ ކުއްޖަކަށް އަންޑަސްޓޭންޑްވާނެ. ބަލަމާ.."\nއަމަންގެ ވާހަކަތަކުން އެއްވެސް އެއްޗެއް ވިސްނުމަކަށް ނައުމުން އޭނަ ހީލުމަކުން ފުއްދައިލީއެވެ.\nއަރްކާންއަށް އަނާ ފޮނުވި މެސެޖް ފެނުމުން ގަބޫލުކުރަން ދަތިވެފައި އިރުކޮޅެއްވަންދެން ބަލަން އިނދެވުނެވެ. އަނާ އެ ހަގީގަތް އެންގީ ހިތަށް އެންމެ ތަދުވާނެހެންނެވެ. ޔާސިންއަކީ އޭނަގެ ދަރިއެކެވެ. އަނާ އަރްކާންއާއި ދުރަށް ދިޔުމަށްފަހު އިތުރު ކައިވެންޏެއް ނުކުރެއެވެ. ޔާސީންއަކީ އަރްކާންގެ ދަރިފުޅެވެ. ގަބޫލުނުކުރަންޏާ ޑީއެންއޭ ޓެސްޓްވެސް ހަދަންވީއެވެ.\nއަރްކާންގެ ލޮލުން ކަރުނަ ތިއްކެއް ވެއްޓުނެވެ.\n"އެދަރިފުޅު އަހަންނަށް ފެނުނު. އެކަމަކު ބައްޕާއޭ ކިޔާފައި ގޮވާލާނެ ފުރުސަތެއްވެސް އަނާ ނުދިން. ހިތަށް އަނިޔާއެއް ދެވޭނީ މިހާވަރަށް. މިހާރު މިތަނުން ސަލާމަތްވެގެން ދިޔުމުގެ ފުރުސަތު އޮތިއްޔާ އޮތީ ހަމައެކަނި އެކުއްޖާގެ ހައްގުގައި. ކީއްވެ އޭރު އެ ސުވާލު ކުރަން ހިތަށް ނޭރީ؟ ޔަގީނުންވެސް އެކުއްޖާ ފެނުމުން ތަފާތު އިހުސާސެއް ކުރެވުނު. މަގޭ ދަރިއަކަށް ވިނަމައޭ ހިތަށް އެރި. އަމިއްލަ ކަމެއް އިހުސާސްކުރެވުނު. އަނާގެ ދަރިއަކަށްވީމަ ހިތުގައި ހިނގައިގަތްހާ އިހުސާސްތަކޭ ހީކުރެވުނީ. އަނާގެ ދަރިއެއްވީމަ ހިތުގައި ލޯބި އޮތީކަމަށް ހީވީ. އެކަމަކު ހަގީގަތުގައި އަހަރެންގެ ހަށިގަނޑުގެ ބަޔެއް......." އަރްކާންގެ ހިތް ފަޅިފަޅިވީކަމުގެ އިހުސާސް ކުރެވުނެވެ.\nޔާސީން ފެނިލި ވަގުތުކޮޅުތައް އޭނަގެ ސިކުނޑީގައި ފިލްމެއްގެ މަންޒަރުހެން ހިނގައިލީ ލަސްލަހުންނެވެ.\nއަޒާލިއާ ސޯފާސެޓްގައި ރަޖާގަނޑު ގައިމަތީގައި އަޅާލައިގެން ހަމަޖެހިލިއެވެ. ހިތަށް ވާ އުދަގޫތަކާއިއެކުގައިވެސް ގުރުއާން ކިޔަވަން ފެށުމުން ހިތަށް ލުއިކަމެއް ލިބެން ފެށީ ގަދަ ހޫނު ދުވަހެއްގައި ފިނި ވައިރޯޅި ޖެހެން ފެށުމުން އަރާމުވާ ފަދައިންނެވެ. ހޫނުކަން ކެނޑި ހިތަށް ތަސައްލީ ލިބުނެވެ.\n"ގުޑް މޯނިން އަޒާލިއާ....."\n"އައި ސޯ ޔޯ ވައިފްސް ޕިކްޗާސް..ޝީޒް ޕްރިޓީ."\n"އޭނަގެ ވާހަކަދެއްކުމުގެ މާނައެއް ނެތް....." ޒޭވިއާ ބުމަ ކައިރިކޮށްލިއެވެ.\n"ލޯބިވާ މީހުންގެ ވާހަކަތައް އެހުމުން ހިތަށް ހަމަޖެހުން ލިބޭނެއްނު...."\n"އަހަރެންގެ ހިތަކީ ހަމަޖެހުން ބާވައިލައްވާނެ އެއްޗެއް ނޫން. އަހަރެން މިހާރު މަރުވިޔަސް ދާނީ ހެލްއަށް. ހެލް އޮތިއްޔާ..." ޒޭވިއާގެ ވާހަކަ ހުރިގޮތުން އަޒާލިއާ ސިހޭގޮތްވިއެވެ. ހުރިހާ ކަމަކަށް ކެތްކުރެވިދާނެއެވެ. ނަމަވެސް ދީނަށް އެއްވެސް ލޯތްބެއް އެއްވެސް ގަދަރެއް ނުކުރާކަމާއި ދީނުގެ ކަންތައްތަކަށް އީމާން ނުވާކަން ޒޭވިއާގެ ވާހަކަތައް ހާމަކޮށްދީފިއެވެ. އޭނަ މިތާގައި މިކުރަނީ ކީއްހެއްޔެވެ؟ ޒޭވިއާގެ ހުރި އުނިކަންތައްތައް ރަގަޅުވެ އިސްލާހުވެ ތައުބާ ވާނެކަމަށް ކުރި އުއްމީދު އެންމެ ލަފުޒަކުން އޭނަ ފުނޑުކޮށްލައިފިއެވެ.\nޒޭވިއާ އާއި އަބަދަށްޓަކާ ވަކިވާން އޭނަގެ ހިތް އަޒުމް ކަނޑައެޅިއެވެ.\nލޯބިވިޔަސް އޭނަގެ ހިތުގައި ﷲއާއި އިސްލާމް ދީން މާ މަތިވެރިއެވެ. މާ ލޯބިވެއެވެ. ﷲގެ ލޯބިފުޅަށްފަހު އެހެން ތަކެއްޗާއި އިންސާނުންގެ ލޯބި ހިތުގައި އުފެދުމަކީ އޭނައަށް ލެއްވި ރަހުމަތެކެވެ.\n"ކީއްވެ އަޒާލިއާ ދާން ބޭނުންވަނީ؟ތި ހީކުރިގޮތަށް މިގޭގައި އުޅުނީ ދާލިއާގެ ރޫހެއްވެސް ނޫނެއްނު. އަދި ދާލިއާވެސް ދުނިޔެއަކުނެތް. އާ ޔޫ ޖެލަސް އޯ ސަމްތިންގް؟"ޒޭވިއާ އެއް ބުމަ އަރުވައިލިގޮތުން އަމިއްލަ ނަފުސާއިމެދު އިތުބާރުއޮތްފަދައެވެ. އަންހެންކުދިންނަށް އޭނަގެ "ޗާމް"އާއި ދުރަށް ނުދެވޭނެއެވެ. ދިޔަސް އަނބުރާ އަންނާނެފަދަ ޖާދޫއެއް އޭނަގެ ޝަޚުސުގައިވެއެވެ.\n"އަހަރެން ބޭނުންވާ ކަމެއް އެގޮތަށް ކޮށްދީފާނަންތަ؟" އަޒާލިއާ އޭނަގެ ސާމާނުތައް ޕެކްކުރަން އިނދެފައި އަތުގެ ހަރަކާތްތަކަށް ހުއްޓުމެއް އައެވެ.\n"ޔަގީން....." ޒޭވިއާ އަދިވެސް ބުމަ ތިރިކޮށެއްނުލައެވެ. ލޮލަށްވެސް ގޮތެއް ހަދައިލިއެވެ.\n"ވަޓް؟" ޒޭވިއާ ސިހުނެވެ.\n"މީހަކު ސިހި ހައިރާންވާވަރުގެ ވާހަކައެއް ނުބުނަން. މި މެރިޖް ވޯކްއައުޓް ނުކުރާނެ. ކޮންމެހެންް ޕޭރެންޓުން އުފާކޮށްދޭން އަހަރެމެން ފޭކް މާސްކެއް އަޅައިގެން ތިބުމުން އަމިއްލަ ނަފުސާއިއެކު ޕޭރެންޓުންނަށްވެސް އޮޅުވައިލެވެނީ. އަހަރެން ބޭނުމީ ވަކިވާން. ޒޭވިއާ ކޮންމެ ގޮތަކަށް އުޅުނަސް ކެތްކޮށްގެން އެކީ އުޅެން ޓްރައިކުރިން. އެކަމަކު ދީނާއިމެދު ތިގެންގުޅޭގޮތަކީ އަހަންނަށް ލައިކް ވެވޭނެކަމެއް ނޫން. އެހެންވެ ރީތިކޮށް މިބުނީ. ވީ ހޭވް ޓު ގޯ އަވާ އޯން ސެޕެރެޓް ވޭއިސް. ދެމީހުންނަށް އެންމެ ރަގަޅުގޮތަކީ އެއީ. ޔަގީނުންވެސް އަހަރެންގެ ލައިފްއިން ޒޭވިއާއަށް ޖާގަ ދޭކަށް ބޭނުމެއްނޫން...." އަޒާލިއާ ހިތުގައިވާހާ އެއްޗެއް ބަންޑުންކޮށްލުމަށްފަހު ކުޑަކޮށް ހީލިއެވެ.\n" ތެދަށް ބުނަންޏާ އަހަރެންގެ ދުޢާއަކީ ކޮންމެވެސް ދުވަހަކުން ހިދާޔަތް ދެއްވުން....."\nޒޭވިއާ ހުރީ ހުއްޓުން އަރާފައެވެ.\nއަޒާލިއާ އެފަދަ ނިންމުމެއް ނިންމަފާނެކަމަށް އޭނައަށް ހީނުކުރެވުނީއެވެ. އެކަން ބަލައިގަންނަން އެހާ އުދަގޫވި ސަބަބަކީ އެއީއެވެ. ނަމަވެސް އަޒާލިއާގެ ނިންމުން ބަދަލުކުރުވަން އޭނަ ފަހަރެއްގައިވެސް މަޖުބޫރެއް ނުކުރާނެއެވެ. އަޒާލިއާއާއި ދޭތެރޭ އަންބެއްގެ ހައިސިއްޔަތުން ނުދެކެވޭއިރު އެފަދަ އަންހެންކުއްޖަކު ކައިވެނީގެ ނަމުގައި ކަސްތަޅު އަޅުވާފައި ބޭންދުމަކީ ދެވޭ އަނިޔާއެކެވެ. އޭނަގެ އުމުރުގެ އޭނަ ގަޔާވާ ފިރިހެންކުއްޖަކާއި އެކީ ހަޔާތެއް ފެށުމުގެ ހައްގު އޮންނަންވާނެއެވެ.\nއަމަންއާއި ކަޒްޔާ އައިއެސް ކޭ އާއި ގުޅިގެން އެ ޖަމާއަތާއެކު އަފްގާނިސްތާނުގައި އުޅެމުންދާ ވާހަކަ ނޫސްތަކުގައި ހިނގައިގަތެވެ. ކުއްލި ޚަބަރުތަކުގައި ޖެހެވުނު އެ ވާހަކަތަކުގެ ތަފްސީލު އަންނަން ފެށިއިރު އަމަންގެ ތަސްވީރާއެކު އެދެކުދިންގެ ޕްރޮފައިލްއާއި އާއިލާ އަދި އެކުވެރިން ދެކޭގޮތުގެ ވާހަކަތައް ގެނެވެން ފެށުނެވެ. އެވަރުގެ ހޫނު ޚަބަރެއް މިއިން ޒަމާނެއްގައި ނޫސްވެރިންނަށް ނުލިބޭނެފަދައިން ފޯރިއާއެކު އެ ޚަބަރައިގެން އެމީހުން ވިއުސްތައް އަތުލައިގަތްއިރު އެކަމުން އެންމެ ފައިދާއެއް ލިބުނު އެކަކީ ކަޒްޔާގެ މަންމަ ނަރުގިސްއެވެ. އޭނަ ކަޒްޔާ ބޭނުންކޮށްގެން މަޝްހޫރުވާން ލިބުނު ފުރުސަތުގެ ބޭނުން އެންމެ ފުރިހަމަގޮތުގައި ހިފިއެވެ. އެ ޚަބަރު ނޫސްތަކުން ފެނުމާ އޭނަ އަނބުރައިގަތުމާއި ދެކަން ވީ ދާދި އެކީގައެވެ. ނޫސްވެރިން ހޮސްޕިޓަލަށް މިސްރާބުޖެހިއެވެ.\nނަރުގިސްގެ ލޮލުން ކަރުނަ ނުހިކުނެވެ.\n"އެއްވެސް ގޮތަކަށް ދަރިފުޅު އެފަދަ ގޮތަކަށް ނިރުބަވެރި ޖަމާއަތަކާއެކު ހިނގައިދާނެކަމަށް ލަފާކުރެވުނުތޯ؟"\n"އަޅުގަނޑު އަމަންއާއިމެދު އެއްގޮތަކަށްވެސް އުއްމީދުކުރިކަމެއްނޫން. އަދި އަމަންގެ އާއިލާއަކީވެސް މާލޭގެ ޝާހީ އާއިލާއަކަށް ނިސްބަތްވާ މުއްސަދިބަޔެއް. އެ ދަރިފުޅަށް މައިންބަފައިން ހޯދައިނުދޭ އެއްވެސް އެއްޗެއްނެތް. އެފަދަގޮތަކަށް އެކުދިންގެ ސިކުނޑި ދޮވެލަނީ ކޮންބަޔެއް ބާވައޭ ހިތަށް އަރާ. ކޯންޗެއް ނުލިބިގެންތޯ އެގޮތަށް ދާންވީ؟ ބޭނުން ކޮންމެ ނިއުމަތެއް ކޮންމެ ކަމެއް ފުރިހަމަކޮށް ލިބޭބަޔަކު މަދުވެ އިތުރަށް އެދެންވާނީ ވަކި ކޯންޗަކަށް؟ ކަޒްޔާ އެންމެ ކުޑައިރުއްސުރެން ފެށިގެން އެގޮތަށް ހަރުކަށި ފިކުރުގެ ތެރެއަށް ވަދެވެމުންދާކަން ފާހަގަކޮށް އެކަންތައް އިސްލާހުކުރަން އަޅުގަނޑު މަސައްކަތްކުރިން. އެކަމަކު އޭރު ކަޒްޔާ ބުނާނީ ކޮޓަރީގައި ބަންދުކޮށްފައޭ. ބައްލަވަ. އަޅުގަނޑު އެކަންތައް ކުރީ ހަގީގަތުގައިވެސް އަޅުގަނޑުގެ ދަރިފުޅު ގެއްލިގެން ހިނގައިދާނެތީ. ފަހަކަށް އައިސް ކެލިގްރާފީ ދަސްކޮށް ދީނީ އިލްމު އުނގެނެމުން އައީ. އަޅުގަނޑު އުއްމީދުކުރީ ކަޒްޔާ ހަރުކަށި ފިކުރުތަކާއި ދުރުވީކަމަށް..އެކަމަކު........އަޅުގަނޑަށްވެސް މި ލިބުނީ ޝޮކެއް..."\nނަރުގިސްގެ ލޮލުން ކަރުނަ ގަނޑެއް ވެއްޓުނެވެ.\nނޫސްތަކުގައި މަންމައެއްގެ އެ އަސަރުގަދަ ވަގުތުކޮޅުގެ ފޮޓޯތައް ޖެހުމާއެކު އެ ތަސްވީރު ވީ އެފަދަ މަންމައިންގެ "އައިކަން"އަށެވެ. ހަގުރާމަވެރި ޖަމާއަތްތަކާއެކު ފިލައިގެންދާ ދަރިންނަށްޓަކާ މައިންބަފައިންގެ ލޮލުން އޮހޭ ކަރުނައިގެ މިސާލަކަށެވެ.\nނަރުގިސްއަށް އެ ފޮޓޯގަނޑު ވަރަށް ކަމުދިޔައެވެ. އޭނައާއި ރާދާ ކޮޓަރީގައި ތިބެގެން އެ ފޮޓޯއާއި ކޮމެންޓްތައް ކިޔަ ކިޔާފައި ޖަހައިލާ ހިނިގަނޑުގެ އަޑު ގޭތެރޭގައި ގުގުމައިލިއެވެ.\n"މި މީހުންނަށް ރަގަޅު ހަދިޔާއެއްނު މި ދެވުނީ. ފޮޓޯއިން ވަރަށް ހިންގާލައިފިއެއްނޫންތަ؟ އަހަރެން ޖެންޑާ މީހެއްވީމަ އަދި މަގޭ ދަރި ނިރުބަވެރި ޖަމާއަތަކާއި ގުޅުނީމަ ކިހާ ފޯރިއެއް ހިފައިލާނެ. އަހަރެން އޭނަ ހައްޔަރުކޮށްގެން ގެން ގުޅެވުނީތީ އެންމެން މިހާރު މަށަށް އެބަ ތައުރީފުކުރޭ."\n"އަސްލުވެސް މި ފޮޓޯއަށް ބަލައިލީމަ ހަމަ ހާޓްބްރޯކެން ފީލްވަނީ. ހާދަ ފީލިންގައޭ ފޮޓޯ ނެގިފައި މިހިރީ. މަ ނުދަންނަން މިހާ ކުޅަދާނަކަމަށް....ހުވާ." ރާދާ ތައުރީފުކުރިއެވެ.\n"އެކަމަކު އަދިވެސް އަމަން އެގޮތަށް އަފްގާނިސްތާނަށް ދިޔައިމަ މަ މިހިރީ ޝޮކެއްގައި. ކާކު ހިތަށް އަރާނީ؟ މިހާރު މިވީރަގަޅަށް، މި މައްސަލައާއިހެދި އަހަރެމެން ހަރުކަށި ފިކުރާ ދެކޮޅަށް ހައްތަހާ ވަރުގަދައަށް ދަތިކުރުމުގެ ފިޔަވަޅު އަޅާ މިކަމާއި ވާހަކަދެއްކޭނެ ފުރުސަތު ތަނަވަސްމިވީ..ކޮންމެ ކަމެއް ވާނީ އެންމެ ރަގަޅަށް...." ނަރުގިސް ކޮފީތަށިން އެތިފޮދެއް ބޯލުމަށްފަހު ކުޑަދޮރުން ބޭރަށް ބަލަންފެށިއެވެ.\n"އެރިކް މީހަކު މަރަން ފައިސާ ދިން ކަމަށް ތަހުގީގުގައި އެއްބަސްވެ އަ އަދަބު ލިބިގަތް ކަމެއް ނޭގޭ. އަދިވެސް އެކި ފަރާތްތަކާއި ގުޅައިގެން މަގޭ ދަރިފުޅު ސަލާމަތްކުރަން މި މަސައްކަތްކުރަނީ.ކައިޝާވެސް އޭނަގެ ކޮއްކޮ ނަމޫނާއަކަށް ބަލަންފެށީކަން ނޭގޭ. ބުރުގާ އަޅައިފި..."\n"ކޮންމެވެސް ކޮންމެވެސް އަތުން ދޫވެގެން ދިޔަނުދެއްޗޭ.." ރާދާ ނަސޭހަތްތެރިވިއެވެ.\nކަޒްޔާ ހަގުރާމަވެރި ޖަމާއަތަކާއި ގުޅުނުކަމީ ނަރުގިސް މަޝްހޫރުވެ އޭނަގެ ޕްރޮޖެކްޓްތައް ހިންގައިގަންނަން ލިބުނު ރަނުގެ ފުރުސަތެކެވެ. މީހުންގެ ހިތްތަކަށް އަސަރުކުރާވަރުގެ ފޮޓޯތަކާއެކު އޭނަ އުޅެގަތީ އެހެން މީހުންގެ ދަރިންނަށް އެފަދަ ނުބައިގޮތަކަށް ސިކުނޑި ދޮވެލަން އެއްވެސް ފުރުސަތެއް ނުދިނުމުގެ ޕްރޮގްރާމްތަކާއިގެންނެވެ. ހޭލުންތެރި މުޖުތަމައަކަށްޓަކާ ކުރަން ޖެހޭ ބައިވަރުކަންތަކެއް އެބަހުއްޓެވެ.\nއަމަންގެ އެކުވެރިއަކު މެދުވެރިކޮށް ކަޒްޔާގެ ކެލިގްރާފީކޮޅެއް ވިއްކާލުމަށްފަހު ފައިސާ ގެންގޮސް ހަނަފީއާއި ހަވާލުކުރިއެވެ. ދަރިފުޅުގެ ފަރާތުން އެވަރުގެ އެހީތެރިކަމެއް ލިބުމުން ގަބޫލުކުރަން ދަތިނަމަވެސް ހަނަފީ އެ ފައިސާ އޭނަގެ މަންމައަށް ޚަރަދުކުރިއެވެ. ކަޒްޔާގެ ކެލިގްރާފީ ވިއްކައިގެން އެ ހަލާލު ފައިސާ ބޭނުންކުރުމުގައި އޮންނަންވީ ކޮން މައްސަލައެއް ހެއްޔެވެ؟ ދެރައީ ކަޒްޔާއަށް ގުޅަން ކުރި މަސައްކަތް ބޭކާރުވީތީއެވެ. ކަޒްޔާ އައިއެސްއާއި ގުޅުނުކަން އެނގުނީ ނޫހުގެ ޒަރީއާއިންނެވެ. އެކަމާއި ހަނަފީ ހިތާމަކުރިއެވެ. ދަރިފުޅަށްޓަކާ ހެޔޮ ދުޢާކޮށް ކޮންމެ ތާކު ހުއްޓަސް ހެޔޮ ރަހުމަތް ލައްވާ އުފަލުގައި އުޅުމަށް އެދެވުނެވެ. ހަނަފީގެ އަތުގައި ދަރިފުޅަށްޓަކާ ހެޔޮ ދުޢާ ފިޔަވާ އިތުރު އެއްޗެއް ނެތެވެ.\n"އައި ކާންޓް ބިލީވް ދިސް. ކަޒްޔާ މިހާ ސްޓުޕިޑްއެއް ނުވާނެ. މިބުނީ ދީނީ ކުއްޖަކަށް ވިޔަސް އަފްގާނިސްތާނު ކަހަލަ ތަނަކަށްގޮސް އެ ފަދަ ޖަމާއަތަކާއި ގުޅޭއިރު ދެން ދިމާވާނެ މައްސަލައަކާއިމެދުވެސް ވިސްނަންވާނެ. އެހެން މީހުން ހިތާމަކުރާނެ ވަރު އެނގެންވާނެ. ބައްޕައާއި މާމަ؟ އަދި އަހަރެން...." ނޯއާ އޮފީހުގެ ކެބިންގައި އިންއިރު ލޮލުން ކަރުނައިގެ އަސަރު ހިނގާލައިފިއެވެ.\nއަޒާލިއާވެސް އޭނައަށް ގުޅާފައި އެކަމާއި ދެރަވެގެން އެތައް ފަހަރު އެވާހަކަ ދައްކައިފިއެވެ. ސަރުކާރުން އެކުދިން ހޯދަން ނޫޅޭހެއްޔޭ ކިޔާފައި ސުވާލުކުރިއެވެ.\n"އަހަރެން ކާބުލްއަށް ދާންވީކަން ނޭގޭ. އެކަމަކު އަހަރެން ދިޔަސް ދާން ޖެހޭނީ ފިލައިގެން. މަންމައަށް އެނގިއްޖެއްޔާ ކަންބޮޑުވާނެ..." ނޯއާ ކާބުލްއަށް ދާން ނިންމާ އޮންލައިން ވިސާ އެޕްލިކޭޝަނެއް ހުޅުވާލައިފިއެވެ.\n"އެކަމަކު އެޓްލީސްޓް އަހަރެން ބޭނުން ކަޒްޔާ ސަލާމަތްކުރަން. މަސައްކަތްކުރަން. މަޑުމަޑުން ހުރެގެނެއްނުވާނެ. އަމަންގެ ނުފޫޒުގައި ގެންދިޔައީކީ ނޫންތަ؟ ލޫލޫ ބުނާގޮތުން ކަޒްޔާ ހުރީ ރާއްޖެ އަންނަހިތުން ކެތްމަދުވެފައި..އެހެންވާންވީ ކީއްވެތަ؟އެކަން ހޯދުމަކީ އަހަންނަށް މަޖުބޫރުކަމެއް. އޭރުން ހިތުގައިވާ ސުވާލުތަކުގެ ޖަވާބު ލިބޭނީ.އެތައް ސަތޭކަ ސިޓީއެއް ލިޔުމަށްފަހު އެގޮތަށް ކަޒްޔާ އަހަރެންގެ ހަޔާތާއި ދުރަކަށް ނުދާނެއޭ ހިތް ބުނަނީ...."\n"އަޒާލިއާ. ޒޭވިއާއަށް އިތުރު ޗާންސެއް ނުދޭނަންތަ؟ މިވަރުގެ ކަމެއް ބޮޑުދައިތައަށްޓަކާ ކޮށް ނުދޭނަންތަ؟ އާންޓްއަށްވެސް އެނގިގެނެއް ނޫން ޒޭވިއާ އެކުއްޖާއާއި އިނީ. އެކަން އެނގުމުން ވަރަށް ދެރަވި. ﷲ ދެނެވޮޑިގަންނަވާނެ. ބޮޑުދައިތަ އެކަމާ ނުރުހުނުވަރާއި ލިބުނު ޝޮކާއި އެއްޗެހި އެހެން އިންސާނަކަށް ނޫން އެނގޭނީ. ޒޭވިއާ ބަދަލުކުރެވޭނީ ހަމައެކަނި ތިކަހަލަ އަންހެންކުއްޖަކަށް ދަރިފުޅާ...." ހީނާ ހަމަ ދެންމެ ދެންމެ އާދޭސްކޮށްފާނެހެން ހީވިއެވެ. ނަމަވެސް އަޒާލިއާ އެހެން މީހުން ރުއްސަން ޚިޔާލު ބަދަލުކޮށެއް ނުލާނެއެވެ.\n"މީހަކު ބަދަލުކުރަން ނޫނީ ސަލާމަތްކުރަން އެހެން ނެހެދޭނެ. އެއީ ކައިވެނި ކުރާ އަންހެންކުއްޖާގެ ޒިންމާއެއް ނޫން.މިސާލަކަށް ބޮޑުދައިތަގެ ދަރިފުޅު ޒޭވިއާގެ ސަބަބުން އަޅުގަނޑު ގޯސް މަގަކުން ހިނގައްޖެއްޔާ އަޅުގަނޑު ސަލާމަތްކުރާނީ ކާކުތަ؟ ހީނާ އާންޓް ތޯ؟ނޫން. އައި ކާންޓް.. ފެއިތް ސްޓްރޯންގް ވަނީ އެހެން މީހަކު ބުރަ މަސައްކަތް ކޮށްގެނެއް ނޫން. މީހެއްގެ އީމާންތެރިކަމެއް ނެތް އަޚުލާގެއްނެތް ފިރިހެންދަރިއަކަށް އެހީތެރިވުމަކީ އަނެކަކާގެ އަގުހުރި އަންހެންދަރިއެއްގެ ޒިންމާއެއްވެސް ނޫން..............."\nމާފުކުރައްވާ. އަޅުގަނޑާއިއެކު އުޅެން ޒޭވިއާ ބޭނުމެއްނޫން. ވަރިވެސް ކޮށްފި. އެ ޗެޕްޓާ ނިމިއްޖެ. ޒޭވިއާ ބޭނުންގޮތަކަށް ހަޔާތުގެ ބާބުތައް އާބާދުކުރެވިދާނެ. މަންމައެއްގެ ހެޔޮ ދުއާއާއެކީ ހަމަ ދެރަގޮތެއްނުވާނެ. އަޅުގަނޑަށްވުރެ މާ ހަރު އެކަށީގެންވާ އަންހެނަކު އަދި ޒޭވިއާގެ ހަޔާތަށް އައުމަކީ އަޅުގަނޑުގެވެސް ދުއާ...."\nއަޒާލިއާގެ އަޑުގައި ހުރި ސާބިތުކަމުން އިތުރަށް ހީނާ ކިޔާނެ އެއްޗެއް ނެތެވެ.\nއަޒާލިއާ އޭނަގެ ބޮޑުދައިތަގެ ހާލަތާއިމެދު ކަންބޮޑުވެ ޒޭވިއާގެ އުޅުން ސިއްރުކުރިއެވެ. ޒޭވިއާގެ ހަޔާތަށް ނުވަންނަން އޭނަ ދުރުން އުޅުނަސް ޒޭވިއާގެ ހަރަކާތްތަކަށް ފާރަލެވުނެވެ. އޭނަ މިހާރު ރައްޓެހިވެގެން އުޅެނީ މަޝްހޫރު މޮޑެލްއަކާއިކަންވެސް އެނގުނެވެ. ވީއިރު ޒޭވިއާއާއިމެދު އޮތް އުއްމީދުގެ ކަނިކޮޅު ނިވި އަނދިރީގެ ތެރެއަށް އެ ސަފުހާ ފޮރުވިއްޖެއެވެ.\nޒޭވިއާގެ ލޯބިވެރިޔާއަށް އަލިފާނުގެ ހާދިސާއެއް ދިމާވެ ޒޭވިއާގެ ބޮލުގައި ތުހުމަތު އެޅުނެވެ. ނަމަވެސް ފަހުން ޒޭވިއާ ހޯދުމުން އެނގުނީ އެގެއަށް މަސައްކަތްކޮށްދިނުމުގެ ނަމުގައި އަންނަ "މެއިޑް" އަކީ ދާލިއާގެ ކޮއްކޮ ޝާލީ ކަމެވެ. ދައްތަގެ މަރުގެ ސަބަބުން ޒޭވިއާގެ ހަޔާތަށް އަންނަ ކޮންމެ ކުއްޖެއްގެ ދިރިއުޅުމާއި ކުޅެލަން އޭނަ އަޒުމް ކަނޑައަޅައިގެން އެގެއިން ސިއްރުން ވަޒީފާ ހޯދީ އެހެން މީހެއްގެ އައިޑީ ބޭނުންކޮށްގެންނެވެ.\nއަޒާލިއާ މަރައިލަން މަސައްކަތްކުރިކަންވެސް ޝާލީގެ މައްޗަށް ސާބިތުވިއެވެ.\nނޯއާގެ ދިރިއުޅުމުގެ އެންމެ މުހިއްމު ހަނދާންތަކަކީ ކަޒްޔާ ފޮނުވި ސިޓީތަކެވެ. ކޮންމެ ރެއަކު އޭނަ އެ ސިޓީތައް ކިޔަނީ އެއިން ސިއްރު މެސެޖެއް ފެނިދާނެކަމުގެ އުއްމީދުގައެވެ. އޭނަގެ ފަރާތުން ކޮންމެވެސް ކަހަލަ އެއްޗެއް ދެނެގަނެވި ހުރިތަން ހޯދައިގަނެވިދާނެކަމުގެ އުއްމީދުގައެވެ. އެ އުއްމީދުގައި އޭނަ ކިތަންމެ ފަހަރަކު ކާބުލްއަށް ޒިޔާރަތްކޮށް އެތަން މިތަނަށް ދަތުރުކޮށް އެތައް ނުރައްކާތަކަށް އަމިއްލަ ނަފުސް ހުށަހެޅިއެވެ. އެންމެފަހުން ލިބުނު ޚަބަރަކީ އަމަންއާއި ކަޒްޔާ އަފްގާނިސްތާނުގެ ޖަލެއްގައި ތިބިކަމެވެ. ނިރުބަވެރިންގެ ޖަމާއަތުގެ މެމްބަރުންނަށް ވުމުން އުމުރަށް ޖަލަށް ލެވުނުކަމެވެ.\nކަޒްޔާ ސަލާމަތްކުރުމަށް އޭނަ މިލިއަނުން ފައިސާ ޚަރަދުކޮށްގެންވެސް އެކަމެއް ނުވާނެކަން ޔަގީންވުމުން އެނބުރި އައީ މާޔޫސްވެފައިވާ ހިތަކާއެކުގައެވެ.\nދުނިޔެއަކީ ސުވަރުގެއެއް ނޫނެވެ. ބޭނުން ކޮންމެ އެއްޗެއް ނުލިބި ހިނގައިދާނެއެވެ.\nއޭނަގެ ހަޔާތުގެ ބާކީ ބައި ކަޒްޔާގެ ސިޓީތަކުގެ އެހީގައި ވޭތުކޮށްފާނެއެވެ.\nނަމަވެސް ނޯއާގެ މަންމަގެ ޚިޔާލު ތަފާތެވެ. މާހިރާގެ އުއްމީދުތައް ގުޅިފައިވަނީ ނޯއާގެ ހަޔާތަށް އަންނަން އުޅުނު އެހެން އަންހެން ކުއްޖަކާއެވެ. ހުރިހާ ގޮތަކުން ނޯއާއާއި އެންމެ އެކަށީގެންވާ ހަޔާތުގެ ބައިވެރިޔާއެވެ. މުއްސަދި ދެމަފިރިއެއްގެ ހުރި އެންމެ އަންހެންދަރިއެކެވެ. އަންހެނުންގެ ޚާއްސަ ޑޮކްޓަރެކެވެ. ޔޫކޭއިން ތައުލީމު ހާސިލުކުރިޔަސް ހެދުން އަޅާގޮތުން ދީނަށް ލޯބިކުރާ ކުއްޖެއްކަން އެނގެއެވެ. އަދި އެއަށްވުރެ އެމީހުންގެ ފިރިހެންދަރިފުޅާއި އަޒާލިއާގެ ކައިވެންޏަށް އެދުމުން އުފާވެރިކަން އެތައް ގުނަ އިތުރުވިއެވެ.\nކައިވެންޏަށް ތާރީޚު ކަނޑައެޅުނެވެ.\nނޯއާ މިސްކިތުން ފޭބިއިރު ނޭފަތުގައި ހަރުލީ ޗަންޕާޕޫލްމަލުގެ މީރުވަހެވެ. ތަފާތު ވައްތަރުގެ މާމެލާމެލީގެ ޕާކެއްފަދައިން މެދުގޯތި ފެންނަން އޮތްއިރު ހުވަދުމާ ބިންނަން ހެވިފައި ކަޒްޔާ ހުރި މަންޒަރު ލޮލަށް ފެނި ނޯއާގެ ލޯ ކަރުނުން ތެމުނެވެ. ގުދުވެ ޗަންޕާޕޫލް މަލެއް ނަގައިލަމުން ނޭފަތުގައި ޖައްސައިލިއެވެ."ވަށައިގެން ފެންނަ ކޮންމެ އެއްޗަކުން މަންޒަރަކުން ކަޒްޔާ މަތިން ހަނދާންވޭ..."\nނޯއާ ގޭޓުން ނިކުންއިރު ފަހަތުން އައިސް ހަނަފީ އަރާ ހަމަކޮށްފައި ސަލާމް ގޮވައިލިއެވެ.\n"ފުރަން އުޅޭ ޚަބަރު އެހިން..ގޭ އެންމެން އެކީގައި މާލެ ދަނީ؟" ހަނަފީ މަޑުމައތިރިކޮށް ސުވާލުކުރިއެވެ. އޭނަގެ ބައްޕަ އެ ޚަބަރު ހަނަފީއަށް ދިނީ ހެއްޔެވެ؟ ޔަގީނެއް ނޫނެވެ.\n"އަޅުގަނޑު މާލެ ދަނީ.....ކައިވެންޏަށް." ނޯއާ ހަމަޖެހެން މަސައްކަތްކުރިއެވެ. ނަމަވެސް ހަނަފީގެ ލޮލަށް ބަލައިލާނެ ހިތްވަރެއް ނެތެވެ. އަމިއްލަ ނަފުސް ކުށްވެރިކުރެވެނީއެވެ.\n"މަރުހަބާ......ވަރަށް އުފާވެއްޖެ. ދިރިއުޅުމެއް ފަށަން މާ ލަސްވެއްޖެ.." ހަނަފީ މާސްކު އަޅައިގެން ހުއްޓަސް ހިނިތުންވުން ލޮލާއި ހަމަޔަށް ފޯރިއެވެ.\n"އަދި ދެ ހަފްތާފަހުން. ބައްޕައަށްވެސް އެ ވާހަކަ ބުނަން އުދަގޫވީ ކަމަށްވާނީ. އަޅުގަނޑަށްވެސް ފަސޭހަ ޑިޒިޝަނެއް ނޫން އެކަމަކު........."\n"ހޫމް ދަރިފުޅާ. ކަޒްޔާވެސް އަމިއްލައަށް އެ ނިންމުން ނިންމީ. އައިއެސްއާއި ގުޅުނުއިރުވެސް ކަންތައް ވެގެންދާނެގޮތް ނޭގޭނެ ކުޑަކުއްޖެއްވެސް ނުހުންނާނެ. ގާނޫނީގޮތުން މަނާ ކަމެއްކަންވެސް އެނގޭނެ. އަދި އިސްލާމިކް ސްޓޭޓަކީ ނިރުބަވެރި ޖަމާއަތެއްކަމަށް ނިންމާފައި އޮތްވާ އެމީހުންނާއި ގުޅިގެން ކިތަންމެ މީހުންނަކަށް ދިމާވި ހާދިސާތައްވެސް އެނގޭނެ. ކަޒްޔާ ދާންބޭނުންވި ދިމާލަކީ އެއީ ކަމަށް ވަންޏާ އަހަރެމެންނަށް ކުރެވޭނެ ކަމެއްނެތް. ކަޒްޔާ ހޯދަން ބޭނުންވީ އެ ދިރިއުޅުން. ކޮންމެ ތާކު ހުއްޓަސް ﷲ ރަހުމަތް ލެއްވުމަށް ދުޢާކުރަނީ................."ހަނަފީގެ ހިތުގެ ހާލަތު އޭނަ ކޮންމެވެސް ވަރަކަށް ފައުޅުކުރިއެވެ.\nނޯއާ ކަޒްޔާ ހޯދަން ކުރި މަސައްކަތާއި ނާކާމިޔާބުވީގޮތް އަދި ފައިސާ ޚަރަދުކުރިވަރު އާއިލާ މީހަކަށްވެސް ނޭގޭނެއެވެ. ތާލިބާނުންނާއި ހައްގާނީ ނެޓްވޯކް އަލްގައިދާ އައިއެސް ކޭފަދަ ހަގުރާމަވެރިންގެ ޖަމާއަތްތަކުގެ ތެރޭގައި ބިރެއްނެތި އޭނަ ދަތުރުކުރިއެވެ. ހިލްމަންދު ނޫރިސްތާނު ފަދަ ނުރައްކާތެރި ސަރައްހަދުތަކަށްވެސް މެއެވެ.ކިތަންމެ ހާދިސާއަކާއި ކުރިމަތިވިއެވެ. ކަޒްޔާއަށްޓަކާ އޭނަ އަމިއްލަ ފުރާނައިން ބާޒީމެރިއެވެ. އެކަމަކު އެވާހަކަތައް ކިޔައިދިނުމުގެ މާނައެއް ނެތެވެ. އޭނައަށްޓަކާ ކަޒްޔާގެ ހިތުގައި އޮތް މަގާމު ދުނިޔެއަށް ސިއްރުކުރުމަށްފަހު އޭނަގެ ދިރިއުޅުން އާބާދުކުރަން އޭނަ ނިންމައިފިއެވެ.


ވިސާއަކާ ނުލައި 90 ދުވަސް އިންޑިއާގައި، ދަތުރު ކުރުމުގެ ކުރިން އެނގެން ޖެހޭ ކަންކަން! – Dhen.mv\nމުޙައްމަދު އަރީޙް June 5, 2022 - 2:10 pm\nދިރިއުޅުމުގެ ކޮންމެވެސް ހިސާބަކުން އިންޑިއާއަށް ދަތުރު ނުކުރާ ދިވެއްސަކު މަދުވާނެއެވެ. ސިއްހީ ފަރުވާއަށް ނޫނީ ޗުއްޓީ ހޭދަކޮށްލާށެވެ. ނުވަތަ ވިޔަފާރިއެއް ކޮށްލާށެވެ.\n"ދެން"ގެ ފައްސިޔަ ޓީމުން އިންޑިއާއަށް ކުރި ދަތުގެ ތަޖުރިބާތައް މީގެ ކުރިން ވާނީ ހިއްސާކޮށްފައެވެ. މިފަަހަރުގެ ލިޔުން މި ޚާއްސަކޮށްލަނީ އިންޑިއާއަށް ދަތުރުކުރާ ދިވެހިން ދަތުރު ކުރުމުގެ ކުރިން ހަނދާން ބަހައްޓަން ޖެހޭ ކަންކަމެވެ.\nހެލްތް ފޯމް (އެއަރ ސްވިދަރ)\nއިންޑިއާއަށް ދަތުރު ކުރާނަމަ އެއަރ ސްވިދަރ ފޯމް ފުރުމަށް ޚާއްސަ ސަމާލު ކަމެއް ދޭން ޖެހެއެވެ. ސަބަބަކީ މި ފޯމް ނުފުރާ އެ ޤައުމަށް އެތެރެވުމަށް ހުރަސްތަކާ ކުރިމަތިވުމެވެ. މިއީ ކޮވިޑް-19އާ އެކު ތައާރަފް ކުރެވުނު ފޯމެކެވެ. މި ފޯމްގެ މަޤްސަދަކީ ކޮންޓެކްޓް ޓްރޭސް ކުރުމަށް ފަސޭހަ ކުރުމާއި ގުޅަން ޖެހިއްޖެ ހާލަތެއްގައި އެކަން ކުރުމެވެ.\nއެއާ ސްވިދަރ ފުރުއްވުމަށް މި ލިންކަށް ކްލިކް ކޮށްލާށެވެ. އިންޑިއާގެ ކޮންމެ އެއަރޕޯޓަކަށް ފްލައިޓް ޖައްސާ ނަމަވެސް ފުރަން ޖެހެނީ މި ފޯމެވެ. ފޯމުގައި ހިމެނިފައި ވަނީ މީހާގެ އަމިއްލަ މައުލޫމާތެވެ، އެކުގައި އިތުރު ފަރާތެއް ދަތުރު ކުރާނަމަ އެ މީހެއްގެ މައުލޫމާތު އެއް ކުރެވޭނެއެވެ. ނުވަތަ ވަކިން ވެސް ފުރޭނެއެވެ.\nމައުލޫމާތުތައް ފުރާއިރު، ފްލައިޓްގެ ސީޓް ނަންބަރު ޖަހަން ޖެހޭނެއެވެ. ކުރީބައިގައި ވަކިން ސީޓެއް ނަގައިފައި ނެތް ނަމަ މިތަނުގައި 00 ޖަހާށެވެ. މިބައި ބޯޑިން ފުރިހަމަ ކުރުމަށް ފަހު އެޑިޓް ކުރެވޭނެއެވެ.\nއެއާ ސްވިދަރގައި އެ މީހެއްގެ ސިއްޙީ ހާލަތު ބަޔާން ކުރަން ޖެހޭނެއެވެ. ބޮޑު ބައްޔެއް ޖެހިފައި ހުރިތޯއާއި، ދަތުރު ކުރާ މަންޒިލާ ބެހޭ ތަފްސީލް ފުރިހަމަ ކުރަން ޖެހޭނެއެވެ.\nއިންޑިއާއަށް ދަތުރު ކުރުމުގެ ކުރިން ހުންނާނެ ތަނެއް ހޯދުމަކީ ކޮންމެހެން ކުރަން ޖެހޭ ކަމެކެވެ.\nއިމުގަ ފޯމް (ޓްރެވެލާ ޑިކްލަރޭޝަން)\nޓްރެވެލާ ޑިކްލަރޭޝަން ފޯމަކީ ރާއްޖެއިން ފުރާ އަދި ރާއްޖެ އަންނަ ދަތުރުވެރިން ދަތުރުގެ 72 ގަޑިއިރުގެ ތެރޭގައި ފުރަން ޖެހޭ ފޯމެކެވެ. މި ފޯމުގައި ހިމެނެނީ ދަތުރުކުރާ ފަރާތުގެ މައުލޫމާތާއި ދަތުރު ކުރާ ތަނުގެ މައުލޫމާތެވެ. މިގޮތުން, ދަތުރު ކުރާ ޤައުމުގެ ނަމާއި ރާއްޖޭގެ އެޑްރެސްގެ އިތުރުން އެމެޖެންސީ ހާލަތެއްގައި ގުޅާނެ ފަރާތުގެ މައުލޫމާތު ވެސް ހިމަނަން ޖެހޭނެއެވެ.\nމީގެ އިތުރުން އެ މީހެއް ފޮޓޯ ވެސް އިމުގައަށް އަޕްލޯޑް ކުރަން ޖެހޭނެއެވެ. ފޯނުން ނަގައިފައިވާ ފޮޓޯއަކަސް އެންމެ ރަނގަޅެވެ. ޝަރުތަކީ ކޮނޑުން މަތި ފެންނަން ޖެހުމެވެ. އަދި ވަށައިގެންވާ މާހައުލުގައި މާ ގިނަ އެއްޗެހި ނެތުމެވެ.\nރާއްޖެއާއި އިންޑިއާގެ ގާތް ގުޅުމުގެ ތެރެއިން އިންޑިއާއަށް ދިއުމަށް 90 ދުވަހުގެ އޮން-އެރައިވަލް ވިސާއެއް ދެއެއެވެ. މާނައަކީ ވިސާއަކާ ނުލައި ތިން މަސް ދުވަހު އިންޑިއާގައި ހޭދަކުރެވޭނެއެވެ. އެއީ ކޮންމެ ހަ މަސް ދުވަހަކުންނެވެ. އެއަށް ވުރެ ގިނަ ދުވަހު މަޑު ކުރަން ބޭނުން ނަމަ އެކަމަށް ޚާއްސަ ވިސާ ނަގަން ޖެހޭނެއެވެ.\nބޭސް ފަރުވާގެ ކަމެއްގައި އިންޑިއާއަށް ދަތުރުކުރާ ނަމަ ވެސް ވަކި ޚާއްސަ ވިސާއެއް ނަގާކަށް ނުޖެހޭނެެއެވެ. ނަމަވެސް ދިގު މުއްދަތަކަށް ފަރުވާއަށް ދާނަމަ މެޑިކަލް ވިސާގައި ދިއުން ބުއްދިވެރިއެވެ.\nވިސާ ނެގުމަށް މިސައިޓަށް ދުރުވާށެވެ. ވިސާއަށް2އިންޗް2އިންޗްގެ ފޮޓޯއެއް ބޭނުންވާނެއެވެ.\nއޮން-އެރައިވަލް ވިސާގައި ގޮސްފައި، މެޑިކަލް ކަމެއްގައި ވިސާގެ މުއްދަތު އިތުރު ކުރަން ޖެހޭ ނަމަ އެފްއާރްއާރްއޯ ވެބްސައިޓުން އެކަން ކުރެވޭނެއެވެ.\nއިންޑިއާގައި މިހާރު އަމަލު ކުރަމުން އަންނަ އުސޫލުގެ ދަށުން، އެ ޤައުމަށް އެތެރެ ވެވޭނީ ކޮވިޑް-19އިން ރައްކާތެރިވުމަށް ވެކްސިންގެ ދެ ޑޯޒް ފުރިހަމަކޮށްފައިވާ ފަރާތްތަކަށެވެ. ރާއްޖެއިން ފުރުމުގެ ކުރިން ވެކްސިން ކާޑް ކައުންޓަރަށް ދައްކަން ޖެހެއެވެ. ބައެއް ފަހަރު ވެކްސިން ކާޑް ހޯދުމަށް އިންޑިއާގެ އިމިގްރޭޝަން އޮފިސަރުން އަހާނެއެވެ. މިހެންކަމުން ވެކްސިން ފާސް ދަތުރުކުރާ ނަމަ އަތުގައި ބޭއްވުން ބުއްދިވެެރިއެވެ. ވެކްސިން ކާޑް ގެއްލިފައިވާ ނަމަ، އިލެކްޓްރޯނިކް ވެކްސިން ކާޑް ވެސް ފުދޭނެއެވެ.\nވެކްސިން އީ-ފާސް ހޯދުމަށް މި ލިންކަށް ޒިޔާރަތްކޮށްލައްވާށެވެ.\nކޮންމެ ޤައުމަކަށް ދަތުރު ކުރާ ނަމަވެސް ޕާސްޕޯޓަކީ ކޮންމެހެން އޮންނަން ޖެހޭ ލިޔެކިޔުމެކެވެ. ޕާސްޕޯޓަކީ ރާއްޖޭގެ އިމިގްރޭޝަނުން ދޫކުރާ ފޮތެވެ. އެއީ އެ މީހާއަކީ ދިވެހި ރައްޔިތެއްކަން އަންގައިދޭ ލިޔުމެވެ. ޕާސްޕޯޓް އަބަދު ވެސް ރައްކާތެރިކޮށް ބަހައްޓަން ވާނެއެވެ. އަދި އެއްވެސް ހާލެއްގައި ޕާސްޕޯޓް ގެއްލުވައިލައިގެން ނުވާނެއެވެ. ދަތުރުގެ ތެރެއިން ޕާސްޕޯޓް ގެއްލިއްޖެ ނަމަ އެ ޤައުމެއްގައި ހުންނަ ދިވެހި އެންބަސީއަށް ގުޅައިގެން ކުރިޔަށް ގެންދެވޭނެއެވެ. އަމިއްލަ އިޙްމާލުން ޕާޕޯޓް ގެއްލިއްޖެ ނަމަ އެއީ ކުށެއްގެ ގޮތުގައި ބަލައި 5،000އާއި 25،000އާ ދެމެދުގެ އަދަދަކަށް ޖޫރިމަނާ ކުރެވޭނެއެވެ.\nޕާސްޕޯޓް ހެއްދުން މިހާރު އޮންލައިންކޮށް ފަސޭހަކަމާ އެކު ކުރިޔަށް ގެންދެވޭނެއެވެ. ޕާސްޕޯޓް ހެދުމަށް، އިގިމްޝަންގެ އިމުގަ ބޭނުން ކުރެވޭނެއެވެ. މި ލިންކް އިން އިމުގައަށް ވަދެވޭނެއެވެ.\nޓިކެޓް ނެގުމަށްފަހު ޓިކެޓްގެ އިލެކްޓްރޯނިކް ކޮޕީއެއް މެއިލް މެދުވެރިކޮށް ލިބިވަޑައިގަންނަވާނެއެވެ. ދަތުރު ކުރުމުގެ ކުރިން މި ކޮޕީ އެއަރޕޯޓް ސެކިއުރިޓީންނަށް ދައްކަން ޖެހޭނެއެވެ.\nއެންމެ ހެޔޮ އަގުގައި ދަތުރު ޓިކެޓް ބައްލަވައިގަތުމަށް، ކިވީގެ ސައިޓް ޚިޔާރު ކުރައްވާށެވެ. އެ ސައިޓުން، އެކި ފްލައިޓްގެ އަގުތައް އަޅައިކިޔުމަށް ފަހު، އެންމެ ހެޔޮ އަގުގައި ދަތުރު ކުރެވޭނެ ފްލައިޓް ބުނެދޭނެއެވެ.\nއިންޑިއާގެ ދިއްލީގައި ހުންނަ ދިވެހި ރާއްޖޭގެ އެންބަސީ\nފޯން ނަންބަރު: 911141435701/08+\nއިންޑިއާގެ ޓްރިވެންޑްރަމްގައި ހުންނަ ދިވެހި ރާއްޖޭގެ ކޮންސިއުލޭޓް\nފޯން ނަންބަރު: 914712558190+\nދަތުރުގެ ތެރެއިން ކަމެއް ދިމާވެއްޖެ ނަމަ ނުވަތަ އެހީއަކަށް ބޭނުންވެއްޖެ ނަމަ އިންޑިއާގައި ހުންނަ ދިވެހި އެންބަސީއަށް ގުޅައިގެން ކުރިޔަށް ގެންދާށެވެ.\nވަަރަށް މުހިއްމު ލިޔުމެއް، ދެން ޓީމަށް ވަރަށް ބޮޑަށް ޝުކުރިއްޔާ!\nވަރަށް ބޭނުންތެރި މަޢްލޫމާތެއް


Ethah haas bayakah landudhin India ge Islamic Banker filaifi - The Press\nSunday, September 22, 2019 29 °C broken cloudsLast Updated 1 hour ago\nއެތައް ހާސް ބަޔަކަށް ލަނޑުދިން އިންޑިއާގެ "އިސްލާމިކް ބޭންކާ" ފިލައިފި\nއައިޝާ ރީމާ 14 June 2019, 09:36\nއައި މަނިޓަރީ އެޑްވައިޒަރީގެ ނަމުގައި އެތައް ހާސްބަޔަކަށް އޮޅުވާލައިގެން އިންޑިއާގައި ހަރަކާތްތެރިވި މަންސޫރު ހާން (ކ) އިންޓަވިއުއެއް ދެނީ/ފޮޓޯ: އިންޑިއަން މީޑިއާ ބުކްސް\nމުސްލިމް އިންވެސްޓަރުންނަށް މަކަރާ ހީލަތް ހަދައިގެން ގިނަ އަދަދެއްގެ ފައިސާތަކެއް ފޭރިގަތް މަންސޫރު ހާން މިހާރު އިންޑިއާގައިވެސް ނެތްކަމަށް ބެންގަލޫރު ފުލުހުން ބުނެފިއެވެ.\nއިންޑިއާގެ "އިސްލާމިކް ބޭންކާ"ގެ ގޮތުގައި ގިނަ ބަޔަކު ދަންނަ މަންސޫރު ހާން ވަނީ މުސްލިމު އިންވެސްޓަރުންގެ އަތުން 1500 ކްރޯރް ރުޕީޒަށް ވުރެ ގިނަ އަދަދެއްގެ ފައިސާ ކުޑަ ދުވަސްކޮޅެއްގެ ތެރޭގައި އަތުލާފައެވެ.\nއޭނާއާއި ދެކޮޅަށް 23000 އަށް ވުރެ ގިނަ ޝަކުވާ މިހާރު އުފުލާފައި ވާއިރު، މަންސޫރު ހާން އިންޑިއާއިން ފުރާފައިވަނީ އެނާއާއި ދެކޮޅަށް ފުރަތަމަ ޝަކުވާ ހުށަހެޅުމުގެ ކުޑަ ވަގުތުކޮޅެއް ކުރިން ކަމަށްވެސް ފުލުހުން ބުނެއެވެ.\nބެންގަލޫރު ސިޓީގެ ފުލުހުން މިހާރު ވަނީ މަންސޫރު ހޯދުމަށް ނޯޓިސް ނެރެފައެވެ.\nމަންސޫރު ހާނާ ދެކޮޅަށް އެންމެ ފުރަތަމަ ޝަކުވާ އުފުލާފައިވަނީ އޭނާގެ ބިޒްނަސް ޕާޓްނަރެއްގެ ގޮތުގައި މަސައްކަތް ކުރަމުން ދިޔަ ހާލިދު އަހުމަދު ނަމަކަށް ކިއާ މީހެކެވެ. އަދި މާ ގިނައިރުތަކެއް ނުވެ، މަންސޫރު ހާން އަމިއްލައަށް މަރުވާން އުޅޭ ކަމަށް ބުނާ ކުލިޕެއް ވަޓްސްއެޕްގައި ދައުރުވާން ފެށިއެވެ. އޭނާއާއި 'ވިޔަފާރީ'ގެ އެއްބަސްވުންތައް ހަދާފައިވާ މީހުން ޝަކުވާ އުފުލަންފެށީ އެހާ ހިސާބުންނެވެ. ނަމަވެސް ޝަކުވާތައް ފައިލްކޮށް މައްސަލަ ބަލަން ފެށުނުއިރު އޭނާ ފިލައިފިއެވެ.\nމަންސޫރު ހާން އިންޑިއާއިން ފިލާފައިވަނީ އޭނާ ދުއްވާ ޖެގުއާ ކާރުގައި އަމިއްލައަށް ދުއްވާފައި އެއާޕޯޓަށް ގޮސް، އިމިގްރޭޝަން ކްލިއަރަންސްވެސް ހޯދުމަށް ފަހުގައި ކަމަށް ޚަބަރު ލިބެއެވެ. މަންސޫރު ހާން އިންޑިއާއިން ދިޔައީ ދުބާއީއަށެވެ. ފުލުހުން ބުނީ މަންސޫރު ހާން ދުބާއީއަށް ދަތުރު ކޮށްފައި ވަނީވެސް ބިޒްނަސް ކުލާހުގައި ކަމަށެވެ.\nއައި މަނިޓަރީ އެޑްވައިޒަރީގެ ނަމުގައި އިސްލާމީ ބޭންކިންގްގެ ޚިދުމަތޭ ކިޔައިގެން މަންސޫރު ހާން ހިންގަމުން ދިޔަ ޖަރީމާގައި ބައިވެރިވިކަމުގެ ކުށުގެ ތުހުމަތުގައި7މީހަކު ހައްޔަރު ކޮށްފައި ވާކަމަށް ޚަބަރު ލިބެއެވެ.


Qaumu dhookoh dhiyaee ley ohoruvumeh hingiya nudheyn: Afgan raees Ghani - vNews.mv\nއަފްޣާނިސްތާނުގެ ރައީސް އަޝްރަފް ޣަނީ:\nގައުމު ދޫކޮށްދިޔައީ ލޭއޮހޮރުވުމެއް ހިނގިޔަނުދޭން: އަފްޣާނިސްތާނުގެ ރައީސް\nސަރުކާރުގެ ވެރިން އަފްޣާނިސްތާނުން ބޭލުމަށް އެމެރިކާ އެހީވަނީ\nސައިފް އަޒްހަރު 16 August 2021, 01:35\nގައުމު ދޫކުރައްވައި ވަޑައިގެންނެވީ ލޭއޮހޮރުވުމެއް ހިނގިޔަ ނުދިނުމަށް ކަމަށް އަފްޣާނިސްތާނުގެ ރައީސް އަޝްރަފް ޣަނީ ވިދާޅުވެއްޖެއެވެ.\nއަޝްރަފް ޣަނީ މިހެން ވިދާޅުވީ، އޭނާގެ ފޭސްބުކް ޕޭޖްގައި ޝާއިއު ކުރެއްވި މެސެޖެއްގައެވެ.\nމިއީ، ގައުމު ދޫކުރައްވައި ވަޑައިގެންނެވި ފަހުން އަފްޣާނިސްތާނުގެ ރައީސްގެ ބަހެއް އިވުނު ފުރަތަމަ ފަހަރެވެ.\nއަޝްރަފް ޣަނީ އަފްޣާނިސްތާން ދޫކުރައްވައި ވަޑައިގެންނެވީ ތާލިބާން ހަނގުރާމަވެރިންގެ ފައުޖުތައް އާދީއްތަ ދުވަހު ވެރިރަށް ކާބުލްއަށް ވަންނަން ތައްޔާރުވަމުން ދަނިކޮށެވެ.\nރައީސް ޣަނީ ވަޑައިގެންނެވީ ކޮން ތާކަށްކަމެއް ސާފެއް ނުވެއެވެ.\nނަމަވެސް، ދާޚިލީ ވުޒާރާގެ އެތެރޭގެ މަސްދަރުތަކާ ހަވާލާދީ މީޑިއާއިން ބުނެފައިވަނީ، ރައީސް ވަޑައިގެންނެވީ ޖެހިގެން އޮތް ތަޖިކިސްތާނަށް ކަމަށެވެ.\nމިރިޕޯޓުގެ ފަހުން، އަފްޣާނިސްތާނުގެ ރައީސް އަޝްރަފް ޣަނީ، ކާބުލްގެ އެއަރޕޯޓަކުން އެގައުމުގެ ގައުމީ އެއަރލައިންގެ މަތިންދާ ބޯޓަކަށް އަރާވަޑައިގަންނަވާ މަންޒަރު ފެންނަ ވީޑިއޯތަކެއް ސޯޝަލް މީޑިއާގައި އާންމުވެފައި ވެއެވެ.\nފޭސްބުކްގައި ޝާއިއު ކުރެއްވި މެސެޖުގައި އަޝްރަފް ޣަނީ ވިދާޅުވެފައިވަނީ، ކާބުލް ދޫކުރައްވައި ވަޑައިގެންނެވީ ތާލިބާނުންނާއެކު ކުރިމަތިލުމަށް ދިއުމަށް ބޭނުންފުޅު ނުވާތީ ކަމަށާއި، އެފަދަ ކުރިމަތިލުމެއް ހިނގައިފިނަމަ ކާބުލްގެ އެތައް މިލިއަން އާންމު ރައްޔިތުންގެ ފުރާނައަށް އެކަމުގެ ނުރައްކާ ފޯރީސްކަމަށެވެ.\nނަމަވެސް، އޭނާ ވަޑައިގެން ހުންނެވި ތަނެއް ހާމަ ކުރައްވާފައެއް ނުވެއެވެ.\nރައީސް ކަންތައް ކުރެއްވިގޮތުން އަފްޣާނިސްތާނުގެ އާންމުން އޭނާއަށް ވަރަށް ބޮޑަށް ނުރުހުން ފާޅުކުރަމުން އެބަގެންދެއެވެ.\nރައީސް އަޝްރަފް ޣަނީ ގައުމު ދޫކުރައްވައި ވަޑައިގެންނެވި ފަހުން ތާލިބާން ހަނގުރާމަވެރިންވަނީ ރިޔާސީ ގަނޑުވަރަށް ވަދެ، ގަނޑުވަރު އެމީހުންގެ ކޮންޓްރޯލްގެ ދަށަށް ގެންގޮސްފައެވެ.\nނަމަވެސް އެއްވެސް ހަމަނުޖެހުމެއް ހިނގިކަމެއް ސާފެއް ނުވެއެވެ.\nތާލިބާން ޖަމާއަތުގެ ތަރުޖަމާނު ބުނީ، އާންމުންގެ ފުރާނައަށް ގެއްލުމެއް ވެދާނެ އަދި އެއްވެސް ހަމަނުޖެހުމެއް ހިނގާފާނެ އެއްވެސް ކަމެއް ނުކުރުމަށް ކާބުލްއަށް ވަދެފައިވާ ތާލިބާން ހަނގުރާމަވެރިންނަށް އެ ޖަމާއަތުގެ ލީޑަރޝިޕުން އަންގައި އަމުރުކޮށްފައިވާ ކަމަށެވެ.\nއަނެއްކޮޅުން، އަފްޣާނިސްތާނުގެ ސަރުކާރުގެ މަސްއޫލުވެރިން ގައުމުން ބޭރުކުރުމުގެ މަސައްކަތުގައި އެހީވުމަށް ސަރަހައްދުން އިތުރު 1،000 ސިފައިން އަފްޣާނިސްތާނަށް ފޮނުވުމުގެ ހުއްދަ އެމެރިކާގެ އަސްކަރިއްޔާއިން މިހާރުވަނީ ދީފައެވެ.\nމިހާރުވެސް އެމެރިކާގެ 6،000 ސިފައިންގެ ފައުޖެއް އަފްޣާނިސްތާނުގައި އެބައޮތެވެ.\nގައުމު ދޫކޮށްދާން ބޭނުންވާ އެއްވެސް މީހަކަށް ހުރަސް ނޭޅުމަށް ތާލިބާން ޖަމާއަތުން، އެ ޖަމާއަތުގެ ހަނގުރާމަވެރިންނަށް އަންގާފައިވާ ކަމަށްވެސް ޚަބަރުތައް ބުނެއެވެ.


އެންމެ ރުޅިގަދަ ބުޅާ – އެލްބާޓް!\nޕޮމްޕަސް އެލްބާޓް ބުޅާ/ފޮޓޯ: އިންސްޓަގްރާމް\nސެލްކާކް ރެކްސް އޭ ކިއާ ވައްތަރުގެ ބުޅާތަކަކީ އާންމު ގޮތެއްގައި ވަރަށް ރައްޓެހި، މަޖާ، "ލޯބި" ބުޅާތަކެކެވެ. ނަމަވެސް ޕޮމްޕަސް އެލްބާޓް ބަލާލި މީހަކުވެސް އެހެން ހިތަށް ނާރާނެއެވެ. އެލްބާޓްގެ މޫނަށް ހަދައިގެން އިންނަ ގޮތުން، އެއީ މިދުނިޔޭގައި އުޅޭ އެންމެ ރުޅިގަދަ އަދި އެންމެ "ނުރައްޓެހި" ބުޅަލޭވެސް ހިތަށް އަރާފާނެއެވެ. ކަންމިހެންއޮތްނަމަވެސް، މިކަންވީ އެލްބާޓްގެ މަގުބޫލުކަން ސޯޝަލް މީޑިއާގައި ބޮޑުވި ސަބަބަކަށެވެ.\nއެލްބާޓް ގެންގުޅޭ ފަރާތުން މި ބުޅަލަށް އިންސްޓަގްރާމް އެކައުންޓެއް ހުޅުވާދިނީ 2014 ވަނަ އަހަރުއެވެ. އަހަރެއްވީއިރު 40000 ފޭނުން ލިބިއްޖެއެވެ. މިއަދު އެލްބާޓްގެ އިންސްޓަގްރާމް އެކައުންޓް ފޮލޯކުރާ 228000 މީހުން އެބަތިއްބެވެ.\nއެލްބާޓްގެ މަގުބޫލުކަމާއިއެކު ބަޒްފީޑްއާއި ޕީޕަލް މެގަޒިންއިންވެސް މި ބުޅާ ވަނީ ޖާގަ ހޯދާފައެވެ. މީގެ އިތުރުން ހޮންޑާއާއިއެކު އެލްބާޓްއަށް ލިބިފައިވާ ވިޔަފާރީގެ ޑީލްތަކާއިއެކު މި ބުޅާލަކީ މިހާރުގެ ބައެއް ޒުވާނުންނަށްވުރެވެސް މުއްސަނދި ބުޅަލަކަށްވެއްޖެއެވެ.\nމި ބުޅަލަށް އެލްބާޓްގެ ނަން ދެވުނީ، މަޝްހޫރު ސައިންސްވެރިޔާ އެލްބާޓް އައިންސްޓައިންއާއި ވައްތަރުކަމަށްވެއެވެ.\nއެލްބާޓް ބަލަހައްޓައިގެން އިން ގޮތުގެ އިތުރުން، އެ ބުޅާ ގެންގުޅޭ ފަރާތުން އިންސްޓަގްރާމްގައި އެލްބާޓްގެ ފަރާތުން ހިއްސާ ކުރާ މެސެޖުތަކަކީވެސް ހެއްވާ މަޖާ މެސެޖުތަކެއްކަން ފާހަގަކުރަންޖެހެއެވެ.


ތާރީޚް: 08 އޭޕްރިލް 2019\nޖީ.އެސް3ން ސީ.އެސް 15-5\n4500.00 ރ – 10640 ރ އާއި ދެމެދު\n1500ރ – 2500 އާއި ދެމެދު\n1) ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން ބޭސްފަރުވާގެ ޚިދުމަތް.\n2) ދިވެހިރާއްޖޭގެ ޕެންޝަނާބެހޭ ޤާނޫނުގެ ދަށުން ލިބިދެވޭ ޕެންޝަން ކޮންޓްރިބިއުޝަން.\n3) ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން އިތުރުގަޑީގެ ފައިސާ.\n4) އެޑިއުކޭޝަން ކޮލިފިކޭޝަން އެލަވަންސް.\n1- ކީސްޓޭޖް ގެ ކުލާސްތަކަށް ކިޔަވައިދިނުން.\n2- ޤައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާޞިލްވާގޮތަށް ކުލާހުގަޔާއި ކުލާހުން ބޭރުގައި ކިޔަވައިދިނުމާއި ކިޔަވައި ދިނުމަށް ކުރަންޖެހޭ އެންމެހައި މަސައްކަތް ކުރުން.\n3- ޤައުމީ މަންހަޖުގައި ކަނޑައަޅާފައިވާ ލަނޑުދަނޑިތައް ޙާޞިލްވާގޮތަށް ލެޝަންޕްލޭން ތައްޔާރުކުރުން.\n4- ދަރިވަރުންނަށް ބާއްވާ ތަފާތު އެކިއެކި ޓެސްޓްތަކުގެ ޕޭޕަރު ތައްޔާރުކުރުމާއި ޓެސްޓްތައް އެޑްމިނިސްޓަރ ކުރުން.\n5- ކިޔަވައިދޭ މާއްދާއާއި ގުޅޭގޮތުން ދަރިވަރުންގެ ފޮތްތަކާއި އެސެސްމެންޓް ޕޭޕަރާއި، ޔުނިޓް ޓެސްޓް ޕޭޕަރުތަކާއި، ޓާމް ޓެސްޓް ޕޭޕަރ އަދި މިނޫންވެސް ދަރިވަރުންނަށް ޙާޞިލްވި މިންވަރު ނުވަތަ ކުރިއެރުން ވަޒަންކުރުމަށް ބާއްވާ ޓެސްޓްތަކުގެ ޕޭޕަރުތައް މާކުކުރުން.\n6- ދަރިވަރުން ޙާޞިލްކުރާ މިންވަރާއި ކުރިއެރުމުގެ ރެކޯޑްތައް ބެލެހެއްޓުން.\n8- ކުލާހުގައާއި ކުލާހުން ބޭރުގައި ސްކޫލުގެ ހަރަކާތްތަކުގައި އުޅޭއިރު ދަރިވަރުންގެ އަޚްލާޤީ ކަންތައްތައް ބެލެހެއްޓުން.\n10- ދަރިވަރުންގެ ކުރިއެރުމާއިބެހޭ ގޮތުން ބެލެނިވެރިންނާއި، ސްކޫލްގެ ވެރިންނާއި ތަޢުލީމީ ދާއިރާގެ ފަރާތްތަކަށް ބޭނުންވާނެ މަޢުލޫމާތު ހިއްޞާ ކުރުން.\n11- ކުލާހުން ބޭރުގައި ހިންގާ، ކިޔަވައި ދިނުމާއި ގުޅުންހުރި ކަންތައްތައް ހިންގުމުގައި ސްކޫލަށް އެހީތެރިވެ، އެއްބާރުލުން ދިނުން.\n13- ދަރިވަރުންނަށް ތަޢުލީމީ ލަނޑުދަނޑިތަށް ޙާޞިލުވަމުންދާކަމާއި، ދަރިވަރުންގެ ކިބައިގައި ދީނީ، އަދި ރަނގަޅު އަޚްލާޤީ އާދަތައް ހަރުލެއްވުމުންދާކަން ކަށަވަރުކުރުން\n16- ކިޔަވައިދޭ މާއްދާއާއި ގުޅޭގޮތުން އިތުރު މުއްސަނދިކަމެއް (ރިސޯސް) ބޭނުންވާ ޙާލަތުގައި ސްކޫލްގެ ވެރިންގެ ލަފަޔާއި އިރުޝާދުގެ މަތިން އެފަދަ ކަންތައްތައް ކޯޑިނޭޓް ކުރުން.\n18- މުދައްރިސުންގެ ފަންނީ ގާބިލްކަން އިތުރުކުރުމަށް މިނިސްޓްރީ އޮފް އެޑިޔުކޭޝަނާއި ދާއިރާގެ މުއައްސަސާތަކުން ބާއްވާ ޙަރަކާތްތަކުގައި ބައިވެރިވުމަށް ލިބޭ ފުރުޞަތުތަކުގައި ބައިވެރިވުން.\n19- ތަޢުލީމީ ދާއިރާ ހަރުދަނާ ކުރުމަށް މިނިސްޓްރީ އޮފް އެޑިޔުކޭޝަނުން ކުރާ މަސައްކަތުގައި ބައިވެރިވުމަށް، މިނިސްޓްރީ އޮފް އެޑިޔުކޭޝަނުން އެދިއްޖެނަމަ، އެ މަސައްކަތުގައި ބައިވެރިވެ، އެއްބާރުލުން ދިނުން.\n20- ކޮންޓެކްޓް ގަޑީގެ ގޮތުގައި މަދުވެގެން ހަފްތާއަކު 35 މިނިޓްގެ 25 އާ 30 އާ ދެމެދުގެ ގަޑި ނުވަތަ 45 މިނިޓްގެ 20 އާ 25 ދެމެދުގެ ގަޑި ނެގުން.\nގްރޭޑް 10 ނިންމިކަން ބަޔާންކުރާ ސްކޫލް ލީވިންގ ސެޓްފިކެޓެއް ނުވަތަ ގުރޭޑް 10 ނިންމާ އިމްތިޙާނެއްގައިބައިވެރިވެފައިވާކަމުގެ ލިޔުމެއް ލިބިފައިވާނަމަ ސާނަވީ ތައުލީމު ފުރިހަމަކުރިކަމަށް ބެލެވޭނެއެވެ.\n- ޕްރީސްކޫލް ޓީޗަރުކަމަށް ހަމަޖައްސާނަމަ، ޕްރީ ސްކޫލް ޓީޗަރުންގެ ޝަރުޠު ފުރިހަމަވުން.\n- ޕްރީސްކޫލް ޓީޗަރުކަމަށް ހަމަޖައްސާނަމަ، ޕްރީ ސްކޫލް ޓީޗަރުންގެ ޝަރުޠު ފުރިހަމަވުން ނުވަތަ\nމަސައްކަތުގެ ހުނަރާއި ފެންވަރާއި ޤާބިލްކަމާއި ސިފަތައް\n1) މަޢުލޫމާތު ފުރިހަމަކޮށްފައިވާ ވަޒީފާއަށް އެދޭ ފޯމް (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި ކައުންޓަރުން ލިބެންހުންނާނެއެވެ.)\n3) ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް.\n4) ސިވިލް ސަރވިސްއަށް/ ސަރުކާރަށް ޚިދުމަތް ކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަގާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، ވަޒީފާ އަދާކުރާ އޮފީހުގެ ލިޔުން.\n5) ލިބިފައިވާ ތަޢުލީމީ ސެޓިފިކެޓް ތަކުގެ ކޮޕީ.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒުން ދޫކޮށްފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްގެ ކޮޕީ؛ ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓްފިކެޓް ވަކިފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމުގެ ކޮޕީ.\n6) ވަޒީފާގެ މަސައްކަތުގެ ދާއިރާއާ ގުޅޭ ކުރުމުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ\n7) ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ އެ ސެޓުފިކެޓުގެ ކޮޕީ.\n8) މަސައްކަތުގެ ތަޖުރިބާ ލިޔުންތަކުގެ ކޮޕީ.\n(ހ) ދައުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި، ޤައުމީ ނުވަތަ ބައިނަލްއަޤުވާމީ ޖަމްޢިއްޔާ/ ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\nވަޒީފާއަށް އެދޭ ފޯމު މި ސްކޫލްގެ ކައުންޓަރުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 16 އޭޕްރިލް 2019 ވާ އަންގާރަ ދުވަހުގެ 13:00 ގެ ކުރިން، ގދ. ހޯނޑެއްދޫ ސްކޫލުގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 17 އޭޕްރިލް އާއި 20 އޭޕްރިލް 2019 އާއި ދެމެދުގެ ތާރީޚެއްގައި ގދ.ހޯނޑެއްދޫ ސްކޫލުގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމަޢުލޫމާތު ސާފުކުރެއްވުމަށް ގުޅުއްވާނީ 7983089 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.


Majeedhihyaa gai kuda kudhin ge dhuvas kula gadhakoh fahaga koffi\nމަޖީދިއްޔާގައި ކުޑަކުދިންގެ ދުވަސް ކުލަގަދަކޮށް ފާހަގަކޮށްފި\nމިއަދަކީ މިއަހަރުގެ ކުޑަކުދިންގެ ދުވަސްކަމުން ގިނަ ސްކޫލުތަކެއްގައި މި ދުވަސް ދަނީ ފާހަނގަކުރަމުންނެވެ. އެގޮތުން މަޖީދިއްޔާގައި ވެސް މި ދުވަސް ފާހަގަ ކޮއްފައިވަނީ އެހެން އަހަރުތަކާއި ވަރަށް ތަފާތު އަދި ކުލަގަދަކޮށެވެ.\nމަޖީދިއްޔާގައި މިދުވަސް ފާހަގަ ކުރުމަށް މިއަހަރު ބޭނުން ކޮއްފައިވާ ތީމަކީ ޖަންގައްޔެވެ. މިދުވަސް މަޖީދިއްޔާގައި ފާހަގަ ކުރުމުގެ ގޮތުން މިއަދު ދެ ދަންފަޅީގެ ކުދިންނަށް ވެސް ވަނީ ހާއްސަ އެސެމްބްލީއެއް ބާއްވާފައެވެ. ހެދުނު ދަންފަޅީގެ އެސެމްބްލީ އަށް ފަހު ސްކޫލުގައި ވަނީ ކުދިންނަށް ހާއްސަކޮށްގެން ކުޅިވަރުތަކެއް ބާއްވާފައެވެ. މި ކުޅިވަރުތަށް ކުރިޔަށް ދިޔަ ވަގުތު މޯލްޑިވިއަން އައިޑޮލްގެ ޓޮޕް ޓެންގައި ހިމެނޭ ޒަލީފް އަދި އަޒްލީމާ ވަނީ އެކުދިންނަށް ސަޕްރައިޒެއްގެ ގޮތުގައި އެ ސުކޫލަށް ޒިޔާރަތް ކޮއްފައެވެ.\nމި ބައިވެރިން ސްކޫލަށް އައުމާއި އެކު ސްކޫލުގެ މްނޭޖްމެންޓާއި ކުދިން ވަނީ މި ދެ ބައިވެރިންނަށް ހޫނު މަރުހަބާއެއް ކިޔާފަ އެވެ. އަދި މީގެ އިތުރުން ކުދިންނަށް ހާއްސަކޮއްގެން ސްކޫލުގައި ވަނީ "މަޖީދިއްޔާ އައިޑޯލް"ގެ ނަމުގައި ލަވަ ކިޔުމުގެ މުބާރާތެއް ބާއްވާފައެވެ. މި މުބާރާތައް އިންސާފު ކުރުމަށް ޖަޖުންގެ ޕެނަލްގެ ބީ ޒަލީފް އާއި އަޒްލީމާގެ އިތުރުން މަޖީދިއްޔާ އާ އަލަށް ގުޅުނު އަންހެން ޓީޗަރެކެވެ. މި މުބާރާތަށް ފަހު ކުދިންނަށް ވަނީ ޒަލީފް އަދި އަޒްލީމާއާއި އެކު ފޮޓޯ ނަގާލުނުމުގެ ފުރުސަތު ދީފައެވެ.\nމެންދުރުފަސް ދަންފަޅީގެ އެސެމްބްލީގައި އެޑިއުކޭޝަންގެ ސްޓޭޓް މިނިސްޓަރ އަހުމަދު ޝަފީއު ވަނީ ބައިވެރި ވެފައެވެ. އަދި ޝަފީއު ވަނީ ދަރިވަރުންނާ މުހާތަބުކޮށް ވާހަކަ ވެސް ދައްކާފައެވެ. މި ދަންފަޅީގެ އެސެމްބްލީ ޝަރަފުވެރި ކޮއްދިނުމަށް މޯލްޑިވިއަން އައިޑޮލްގެ ޓޯޕް ޓެންގައި ހިމެނޭ އަމާން ވެސް ވަނީ ބައިވެރިފައެވެ. އަދި އޭނާ ވަނީ އެސުކޫލުގެ ޕްރައިމެރީ ގްރޭޑްތަކުގެ ކުދިންނާ އެއްކޮށް ފޮޓޯ ނަގާ އެކުދިންނާ އެކު ވަގުތު ކޮޅެއް ހޭދަކޮއްފައެވެ.\nމި ދަންފަޅީގެ އެސެމްބްލީއަށް ފަހު އެކުދިންގެ މުދައްރިސުން ވަނީ އެކުދިންނަށް މުނިފޫހި ފިލުވުމުގެ އައިޓަމް ތަކެއް ވެސް ހުށަހަޅާ ދީފަ އެވެ. އަދި އަމާން ވެސް ވަނީ މިކުދިންނަށް އޭނާގެ ލަވަ ކިއުމުގެ ހުނަރު ދައްކާލައިފައެވެ. ދަރިވަރުންނަށްޓަކައި ބެލެމެވެރިންނާ ޓީޗަރުންނާ ގުޅިގެން ވަނީ ކުޅިވަރު ސްޓޯލުތަކްވެސް ތައްޔާރުކޮށްފަ އެވެ. މީގެ އިތުރުން ދިވެހި ސިފަންގެ ފަރާތުން ވެސް ވަނީ ކުޅިވަރުތަކެއް މި ސުކޫލުގައި ދައްކާލާފަ އެވެ. ޕްރައިމެރީ ގްރޭޑްތަކުގެ ކުދިން މިއަދު ސުކޫލަށް އައީ ވެސް ޖަންގަލީގަ އުޅޭ ބަޔެއް ޖަނަވާރުތަށް ސިފަ ކޮއްދޭ ހެދުން ލައިގެންނެވެ.\nމާލޭގައި ހުރި އެންމެ ގިނަ ދުވަސް ވީ ސުކޫލު ކަމުގައި މަޖީދިއްޔާ ސުކޫލުގައި މި ދުވަސް މިހާ ކުލަގަދަކޮށް ފާހަގަ ކުރުމަށްޓަކައި ބެލެނެވެރިންނާ ޓީޗަރުންގެ ފަރާތުން ލިބުނު އެހީއަށް މަޖީދިއްޔާގެ މެނޭޖެމެންޓުންވަނީ ހާއްސަ ޝުކުރެއް ދައްނަވާފައެވެ. މަޖީދައްޔާގެ އިތުރުންވެސް މާލޭގެ އަދި ރާއްޖެތެރޭގެ ހުރިހާ ސުކޫލެއްގައި ކަހަލަ ގޮތަކަށް މިދުވަސް ވަނީ ފާހަގަ ކޮއްފައެވެ.


Ithuru3safeerakah majileehun ruhun dheefi | Mihaaru\nތައިލެންޑުގައި ހުންނަވާ ދިވެހި ސަފީރަކަށް އައްޔަން ކުރައްވަން ރައީސް ކަނޑައެޅުއްވި ޖިނާހް (ކ) އަދި ސައޫދީ ސަފީރަކަށް ހަމަޖައްސަވާ ޚަލީލް.\n26 ފެބުރުއަރީ 2019 - 14:06 11 comments\nތިން ގައުމަކަށް ކަނޑައަޅަން ރައީސް އިބްރާހިމް މުހައްމަދު ސޯލިހު ނިންމެވި ސަފީރުންތަކަކަށް ރުހުން ދިނުމަށް ރައްޔިތުންގެ މަޖިލިހުން މިއަދު ފާސްކޮށްފި އެވެ.\nމަޖިލިހުގެ ޖަލްސާގައި ރުހުން ލިބިވަޑައިގެންނެވި ތިން ސަފީރުންނަކީ ތައިލެންޑްގައި ހުންނަވާ ދިވެހި ސަފީރަކަށް މުހައްމަދު ޖިނާހު، ސައުދީ އަރަބިއްޔާ އަށް ކަނޑައަޅާ ދިވެހި ސަފީރަކަށް މުހައްމަދު ޚަލީލް އަދި ޗައިނާގައި ހުންނަވާ ދިވެހި ސަފީރަކަށް އައިޝަތު އަޒީމާ އެވެ. ޖިނާހާއި ޚަލީލާއި އަޒީމާ އަށް ރުހުން ލިބިވަޑައިގެންނެވީ 36 މެމްބަރުންގެ އިއްތިފާގުންނެވެ.\nތިން ބޭފުޅުންގެ ތެރެއިން ޚަލީލަކީ ފޮރިން މިނިސްޓްރީގެ ސްޓޭޓް މިނިސްޓަރު އަހުމަދު ޚަލީލްގެ ކޮއްކޮ އެވެ.\nގައުމީ ސަލާމަތުގެ ކޮމިޓީން އެންމެ ފުރަތަމަ ނިންމީ އައިޝަތު އަޒީމާ ފިޔަވައި ދެން ތިއްބެވި ދެ ބޭފުޅުންނަށް ރުހުން ނުދިނުމަށެވެ. އެކަމަކު، ފަހުން އެ ކޮމިޓީން ވަނީ ޖިނާހާއި ޚަލީލަށް ވެސް ރުހުން ދީފަ އެވެ.\nޖިނާހު ވަނީ މީގެ ކުރިން ޕަބްލިކް ވޯކްސް މިނިސްޓްރީގައި ޑްރާފްޓްސްމަން ޓްރެއިނީއެއްގެ ގޮތުގައި މަސައްކަތް ކުރައްވައިފަ އެވެ. އޭގެ ފަހުން، އޭނާ ވަނީ އަމިއްލަ ބައެއް ކުންފުނިތަކުގައި މަސައްކަތް ކުރައްވައިފަ އެވެ. އޭނާ އެންމެ ފަހުން އަދާކުރެއްވީ ގްރީން ޕެރަޑައިސް ގްރޫޕްގެ ޖެނެރަލް މެނޭޖަރު ކަމެވެ.\nސަރުކާރުގެ ބައެއް އިދާރާތަކުގައި އިސް މަގާމުތަކެއް ފުރުއްވި ޚަލީލް ވަނީ ސިންގަޕޫރުގައި ހުންނަ ރާއްޖޭގެ ހައި ކޮމިޝަނަރު ކަމުގެ އިތުރުން، ބައެއް ކުންފުނިތަކުގެ ބޯޑު މެމްބަރު ކަން ކުރައްވައިފަ އެވެ. އޭގެ ތެރޭގައި ޕޯޓްސް އޮތޯރިޓީ އާއި މިފްކޯ ފަދަ ސަރުކާރުގެ ބައެއް ކުންފުނިތައް ހިމެނެ އެވެ.\nފޮރިން މިނިސްޓްރީ އާއި ފިނޭންސް މިނިސްޓްރީގައި އިސް މަގާމުތަކެއް ފުރުއްވި އަޒީމާ ވަނީ މީގެ ކުރިން އިންޑިއާގައި ހުންނަ ރާއްޖޭގެ ހައި ކޮމިޝަންގައި ފަސް ސެކްރެޓަރީ ފަދަ ބައެއް މަގާމުތައް ފުރުއްވައިފަ އެވެ.\nމީގެ ކުރިން، އަށް ސަފީރަކަށް ރުހުން ދޭން މަޖިލީހުން ފާސް ކުރިއިރު، ގައުމީ ސަލާމަތުގެ ކޮމިޓީން ވެސް ވަނީ އެ ހުރިހާ ބޭފުޅުންނަށް ރުހުން ދީފަ އެވެ.\nމަޖިލީހުން ރުހުން ލިބިވަޑައިގެންނެވި އަށް ބޭފުޅުންނަކީ ރާއްޖޭގެ ފަރާތުން އދ. ގައި ހުންނަވާ ދާއިމީ މަންދޫބަކަށް އަދި އެމެރިކާގެ ސަފީރަކަށް ތިލްމީޒާ ހުސައިން، ބްރަސަލްސްގެ ސަފީރަކަށް ހަސަން ސޯބިރު، އިންޑިއާގެ ސަފީރަކަށް އާއިޝަތު މުހައްމަދު ދީދީ، ލަންކާގެ ސަފީރަކަށް އުމަރު އަބްދުއްރައްޒާގް، ސިންގަޕޫރުގެ ސަފީރަކަށް ޑރ. އަބްދުﷲ މައުސޫމް، ޖަރުމަނު ސަފީރަކަށް އަހުމަދު ލަތީފް، އިނގިރޭސި ވިލާތުގެ ސަފީރަކަށް ޑރ. ފަރަހަނާޒް ފައިސަލް އަދި މެލޭޝިއާގެ ސަފީރަކަށް ވިސާމް އަލީ އެވެ.\nއިތުރު ލިޔުންތައް ރައްޔިތުންގެ މަޖިލިސް ސަރުކާރުގެ ސަފީރު ރާއްޖެ-ޗައިނާ ސަފީރުން ރާއްޖެ-ސައުދީ ރާއްޖެ-ތައިލެންޑް


Ehmme Fahuge Fathuruveriyaa Ah Alvadhaau Kiyumah Huravalhee Ge Muvahzzafun Funmmaalee Moodhah! - Vaguthu\nއެންމެ ފަހުގެ ފަތުރުވެރިޔާއަށް އަލްވަދާއު ކިޔުމަށް ހުރަވަޅީގެ މުވައްޒަފުން ފުންމާލީ މޫދަށް!\nހުރަވަޅީގެ މުވައްޒަފުން އެ ރިސޯޓުގެ އެންމެ ފަހު ފަތުރުވެރިޔާއަށް އަލްވަދާއު ކިޔުމަށް މޫދުގައި --\nނުރައްކާތެރި ކޮވިޑް-19 ރާއްޖެއިން ފެނިފައިވުމާއި ގުޅިގެން އެންމެ ބޮޑަށް ހީނަރުކަން ލިބުނީ ފަތުރުވެރިކަމުގެ ދާއިރާއަށެވެ. އެގޮތުން މިދިޔަ ބުދަ ދުވަހުގެ ނިޔަލަށް 50 އަކަށް ރިސޯޓު ވަނީ ބަންދު ކޮށްފައެވެ. އަދިވެސް ބައެއް ރިސޯޓުތައް އަންނަނީ ބަންދު ކުރަމުންނެވެ. އެގޮތުން މިއަދު މިވަނީ ހުރަވަޅި އައިލެންޑް ރިސޯޓުގައި މިވަގުތު އެ ރިސޯޓުގައި ހުރި އެންމެ ފަހު ފަތުރުވެރިޔާ ފުރާފައެވެ.\nއެ ރިސޯޓުގައި ހުރި އެންމެ ފަހުގެ ފަތުރުވެރިޔާ މިއަދު ފުރައިގެން ދިޔައިރު އެ ރިސޯޓުގެ ގިނަ އަދަދެއްގެ މުވައްޒަފުން ވަނީ އެ ފަތުރުވެރިޔާ އަށް އަލްވަދާއު ކިޔުމަށް ނިކުމެފައެވެ. ޓިކްޓޮކް އަށް މީހަކު ލާފައިވާ ވީޑިއޯއެއްގައި ފެންނަނީ އެ ފަތުރުވެރިޔާ އަރާފައިވާ ލޯންޗު ނައްޓާލުމާއި ހަމައަށް މުވައްޒަފުން ފަތުރުވެރިޔާ އަށް އަލްވަދާއު ކިޔުމަށް ހަނާ އަޅަމުން ދިޔަ މަންޒަރެވެ. އަދި އެ ފަތުރުވެރިޔާ އިން ލޯންޗު ނައްޓާލުމާއި އެކުގައި ފަތުރުވެރިޔާ އަށް އަލްވަދާއު ކިޔަން ތިބި ހުރިހާ މުވައްޒަފުން ކަހަލަ ގޮތަކަށް މޫދަށް ފުންމާލިއެވެ. އަދި މޫދުގައި ތިބެގެން ވެސް ދިޔައީ ފަތުރުވެރިޔާއަށް ހަނާ އަޅަމުންނެވެ.\nމިދިޔަ ބުދަ ދުވަހު ނޫސްވެރިންނާއި ބައްދަލުކުރައްވާ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ވިދާޅުވީ ރާއްޖޭގެ ރިސޯޓުތަކުގައި މިވަގުތު ތިބި މުވައްޒަފުންނަށް އެ ރަށްތަކުން ފޭބޭނީ އެއިން ކޮންމެ ރިސޯޓެއްގައި ވެސް ހުންނަ އެންމެ ފަހު ފަތުރުވެރިޔާ ފުރާތާ 14 ދުވަސް ފަހުން ކަމަށެވެ.\nVideo: Huravalhi island resort muvahzafun fahu fathuruveriya ah Alvadhaau Kiyun.\nPosted by Vaguthu on Sunday, March 29, 2020\nހުރަވަޅިން މިއަދު ފުރި މި ފަތުރުވެރިޔާ ފުުރިތާ 14 ދުވަސް ހަމަވުމުން އެ ރިސޯޓުގެ މުވައްޒަފުންނަށް ފުރައިގެން އެހެން ތަންތަނަށް ދިއުމުގެ ފުރުސަތު އޮންނާނެއެވެ. ކޮވިޑް-19 އާ ގުޅިގެން ރާއްޖޭގައި މި މަހުގެ 12 ވަނަ ދުވަހުން ފެށިގެން ވަނީ އާއްމު ސިއްހަތުގެ ކުއްލި ނުރައްކަލުގެ ހާލަތު އިއުލާން ކޮށްފައެވެ. އެއާއެކު ޑިރެކްޓަރު ޖެނެރަލް އޮފް ޕަބްލިކް ހެލްތަށް ލިބިދޭ ބާރުގެ ދަށުން ވަކި މި މަހުގެ 14 ވަނަ ދުވަހުގެ 18:00 އިން ފެށިގެން 14 ދުވަހުގެ މުއްދަތަކަށް ރިސޯޓުތަކުން މީހުން ދިރިއުޅޭ ރަށްރަށަށް ދިއުމާއި ރަށްރަށުން ރިސޯޓުތަކަށް މީހުން ދިއުން ވަނީ މަނާކޮށްފައެވެ. އަދި މި މަހުގެ 26ވަނަ ދުވަހު ވަނީ ވަކި އެންގުމެއް އަންގަންދެން އެކަމަށް ބޯލެނބުމަށް ދަންނަވާފައެވެ.\nމާޗް 29, 2020 19:31\nމާޗް 29, 2020 19:36\nމާޗް 29, 2020 19:39\nފަތުރުވެރިޔާ ފްލަ އިޓުން ބޭރަ އް ފުންމާނުލާފިޔާ ރަނގަޅު.\nމާޗް 29, 2020 19:41\nވަރަށް ވަރަށް ސަޅި... އެއ އްމެ ފަހުގެ ސަލާމަށް އަލްވަދާ އު ކިޔާލިލެ ވަރަށް ފުރިހަމަ..އެފަތުރުވެރިޔާގެ މުޅި އުމުރުގަ ދުވަހަކު ހިތުންނުދާނެ ތިކީ އަލްވަދާ އު...???\nމާޗް 29, 2020 19:46\nނަސީބެންނު ކިބޫ އަގަޔަޢް ފުންމާނުލިކަން !!!!!\nމާޗް 29, 2020 19:50\nމި ވީޑިއޯ ފެނުމުން އަހަރެންނަށް ވަރަށް ދެރަވި\nމާޗް 29, 2020 19:58\nމާޗް 29, 2020 20:14\nމާޗް 29, 2020 22:10\nޙަގީގަތުގަވެސް ވ އުފާވި މި ވީޑިއޯ ކޮޅު ފެނެނީމަ.... ހަބަރު ކިޔާލާފަ ހިތައް އެރީ އޭނަ ހާދަ އުފާވާނެޔޭ.... ( އަޅަމެން ހައްދަވާ ބޮޑުކުރެއްވި އޯގާވަންތަ ރަސްކަލާކޯ...... މި ނުރައްކާތެރި ބަލިމަޑުކަމުން އަޅަމެން ސަލާމަތް ކުރައްވާ ރައްކާތެރި ކުރައްވަވާފާންދޭވެ... އާމީން....)\nމާޗް 29, 2020 22:46\nވަރަށް ހިތްދަތި، އެހައިމެ އުފާވެރި މަންޒަރެކެވެ. މިނާޒުކު ވަގުތުގައި ވެސް ހުރަވަޅީގެ ސްޓާފުން ރާއްޖޭގެ ޓުއަރިޒަމަށް ތިކޮށްދިނީ ބޮޑު ކަމެކެވެ. ރާއްޖޭގެ ޓުއަރިޒަމް އައު ގޮތަކަށް އިޝްތިހާރު ކޮށްދިނީ އެވެ. ވަރަށް، ވަރަށް ފުރިހަމަ އެވެ. ތި ސްޓާފުންނަށް އައްސަރިބަހާއި، ސާބަސް ޙައްޤެވެ.


Dhuniyey Ge Emme Uss Hotel Hulhuvaifi - Vaguthu\nދުނިޔޭގެ އެންމެ އުސް ހޮޓާ ހުޅުވައިފި\nދުނިޔޭގެ އެންމެ އުސް ހޮޓަލް\nދުނިޔޭގެ އެންމެ އުސް ހޮޓާ ޗައިނާގައި ހުޅުވައިފިއެވެ.\n"ޝެންހާއީ ޓަވަރު" ގެ ނަމުން ނަންދީ ހުޅުވައިފައިވާ މި ޓަވަރުގެ އުސްމިނުގައި 632 މީޓަރު (2073.49 ފޫޓް) ހުންނައިރު، އެތަނުގައި 128 ފަންގިފިލާ ހުރެއެވެ. އަދި އެ ހޮޓާގައި 165 ކޮޓަރި ހުރެއެވެ.\nމި ޓަވަރަކީ ދުނިޔޭގެ އެންމެ އުސް އިމާރާތް ކަމަށްވާ ބުރިޖް ޚަލީފާ ފިޔަވައި ދެވަނައަށް އެންމެ އުސް އިމާރާތެވެ.\nރިޕޯޓްތަކުން ބުނާ ގޮތުގައި މި ޓަވަރުގެ ލިފްޓުން ފަތުރުވެރިން ބޭނުންވާ ކޮޓަރިތަކަށް ލަސްތަކެއް ނުވެ ދެވޭނެއެވެ. އެއީ ސިކުންތެއްގެ ތެރޭގައި 18 މީޓަރު އުހަށް ދަތުރު ކުރެވޭ ލިފްޓެކެވެ. އެހެން ކަމުން އިމާރާތުގެ އެންމެ މައްޗަށް 35 ސިކުންތުގެ ތެރޭގައި ދެވޭނެއެވެ.\nމި ހޮޓާ ފަރުމާ ކޮށްފައި ހުންނަނީ ފަތުރުވެރިން ގަޔާވާ ކަހަލަ ގޮތަކަށް ކަމުން ގިނަ އަދަދެއްގެ ފަތުރުވެރިން މިހާރު ވެސް ދަނީ އެތަނަށް ދިއުމަށް ބުކިން ހަދަމުންނެވެ. މިތަނުގެ އެންމެ އަގު ބޮޑު ކޮޓަރިތަކުގެ އަގަކީ ރެއަކަށް 67،000 ޔުއާން (10،377 ޑޮލަރު) އެވެ. އަދި އަގު ހެޔޮ ކޮޓަރިތަކުގެ އަގަކީ ރެއަކަށް 3،088 ޔުއާން (478 ޑޮލަރު) އެވެ.\nމި ހޮޓާ ހުޅުވާފައިވާއިރު، އެތަނުގެ އިސްވެރިންނާއި ހަވާލާދީ ރިޕޯޓްތައް ބުނާގޮތުގައި، އެތަނުގައި ފަތުރުވެރިން ހިތް ހަމަ ޖެހިގެން އެއްވެސް ޝަކުވާއެއް ނުކޮށް، ތިބެވޭނެ ހަތް ރެސްޓޯރެންޓާއި، ބާ، ސްޕާ އަދި 84 ވަނަ ފަންގިފިލާުގައި ހުންނަ ސުވިމިން ޕޫލް ހުންނާނެ ކަމަށެވެ.\nމި ހޮޓަލުގެ އެންމެ ހިތްގައިމު ތަނަކީ 120 ވަނަ ފަންގިފިލާގައި ހުންނަ އެންމެ ބޮޑު ރެސްޓޯރެންޓެވެ. އެ ރެސްޓޯރެންޓުގައި ތިބޭއިރު، ޗައިނާ ސިޓީގެ ރީތިކަން ފެނިގެންދާނެއެވެ. އެހެން ކަމުން ކޮވިޑް-19 ކޮންޓްރޯލް ކުރެވުމުން ގިނަ އަދަދަކަށް ފަތުރުވެރިން އެތަނަށް ޒިޔާރަތް ކުރާނެ ކަމަށް ތަނުގެ ވެރިން އުއްމީދު ކުރެއެވެ.\nޖޫން 27, 2021 22:09\nމޯ ދީމެންނަށް ކަމެއްނުކުރެވުނެންނު ؟\nހޮޓަލެއްހަ ދާފާނެ. މިހާރުއެތައްޔާރުވަނީ މާސްގަ ފެކްޓަރީހަ ދަން.. އިންޑިއާޖެހޭނީ ގެރިހިމާޔަތްކުރަން\nޖޫން 28, 2021 07:08\nބުރުޖު ހަލީފާ އެއީ ހޮޓަލެއް ނޫ ންތަ؟؟؟؟ އޮޅިއްޖެ !!!


BREAKING NEWS: High Court In Maumoon Minivan Kohfi - Vaguthu\nހައިކޯޓުން ރައީސް މައުމޫން މިނިވަންކޮށްފި\nކުރީގެ ރައީސް މައުމޫން އަބްދުލްގައްޔޫމްގެ މައްޗަށް ކޮށްފައިވާ ހުކުމް ހައިކޯޓުން ބާތިލުކުރުމާ އެކު އެމަނިކުފާނު މިނިވަން ވެއްޖެއެވެ.\nމި މައްސަލައިގައި ކުރީގެ ރައީސް މަޢޫމޫނާއި، ކުރީގެ އުއްތަމަ ފަނޑިޔާރު ޢަބްދުﷲ ސަޢީދު އަދި ކުރީގެ ފަނޑިރާރު ޢަލީ ހަމީދުގެ މައްޗަށް ޢަދުލު އިންސާފު ގާއިމްކުރަން ހުރަސް އެޅުމުގެ ކުށް ސާބިތުވާކަމަށް ކްރިމިނަލް ކޯޓުން ކަނޑައެޅިއިރު، މަޢޫމޫންގެ ދީނީ ނަސޭހަތް ދިނުމާއި، ވަކާލާތު ކުރުމުގެ ހުއްދަވެސް ހިފެހެއްޓިއެވެ. ނަމަވެސް މެ ހުކުމްގައި މަޢޫމޫނާ ގުޅުންހުރި ބައިތައް ހައިކޯޓުން ބާތިލު ކުރުމަށް އެ ހުއްދަތައް އަލުން އަނބުރާ މަޢުމޫނަށް ލިބިގެންދާނެއެވެ.\nމި މައްސަލައިގައި ހުކުމް އިއްވުމަށް ބެއްވި ޝަރީއަތުގައި، މި މައްސަލައިގައި ފާހަގަވެފައިވާ ކަންކަން ފާހަގަކުރައްވާ ވާހަކަ ދައްކަވަމުން މައްސަލަ ބެއްލެވި ބެންޗުގެ އިސް ރިޔާސަތުގައި ހުންނެވި ޢަލީ ސަމީރު ވިދާޅުވީ، ޤާނޫނު އަސާސީގެ 51 ވަނަ މާއްދާގެ (ބ) އަދި (ޅ) ގެ އިތުރުން 53 ވަނަ މާއްދާގެ (ހ) އިން ލިބިދީފައިވާ ޤާނޫނީ ވަކީލުންގެ އެހީތެރިކަމުގެ ހައްޤުތަކަށް ކްރިމިނަލް ކޯޓުން އަމަލުކޮށްފައިވާ ގޮތުން އުނިކަން އައިސްފައިވާ ކަމަށެވެ. އަދި އެކަމަށް ހައިކޯޓުގައި ދައުލަތުންވެސް އިއުތިރާފް ވެފައިވާ ކަމަށް ފަނޑިޔާރު ވިދާޅުވިއެވެ.\nއެގޮތުން ބަލާއިރު ޝަރީއަތުގެ އެންމެ މުހިންމު މަރުޚަލާ ކަމަށްވާ ހެކިން ހާމަ ކުރުމާއި، ހެކިބަސް ނެގުމުގެ މަރުޚަލާ ކުރިއަށް ގެނދެވީވެސް މަޢުމޫންގެ ވަކީލަކާ ނުލައި ކަމަށާއި، އެކަމަށް ދީފައިވަނީ އެކަށީގެންވާ ވަގުތު ކަމަށް ޤަބޫލު ނުކުރެވޭ ކަމަށްވެސް ހުކުމުގައި ބުނެފައިވެއެވެ. އަދި މިކަންކަން ހިނގާދިޔައީ މި ނޫން ގޮތަކަށް ކަމަށް ހައިކޯޓުގައި ދައުލަތުގެ ވަކީލުން ވިދާޅުވެފައި ނުވާކަން ހުކުމުގައި ފާހަގަކޮށްފައިވެއެވެ.\nހުކުމުގައި ހައި ކޯޓުން ބުނެފައިވަނީ ކުށުގެ ތުހުމަތުގައި ހައްޔަރު ކުރެވޭ މީހާ އަދި ކުށެއްގެ ތުހުމަތުކޮށް ދައުވާ ކުރާ މީހާގެ މައްޗަށް ކުށް ސާބިތުކޮށްދިނުމަކީ ދައުވާ އުފުލާ ފަރާތުގެ ޒިންމާއެއް ކަމަށާއި، ދައުވާ ލިބޭ ފަރާތުން ކުށެއް ނުކުރާކަން ސާބިތުކޮށްދިނުމަށް އެއްވެސް ކަމެއް ކުރަން ނުޖެހޭނެ ކަމަށެވެ. އަދި ކުށެއް ސާބިތުވާކަމަށް ކަނޑައެޅޭނީ އެކަށީގެންވާ ޝައްކެއް ނެތް މިންވަރަށް ކުށް ސާބިތު ކޮށްދެވޭނަމަ ކަމަށްވެސް ހުކުމުގައި ބުނެފައިވެއެވެ.\nހައިކޯޓުގެ ހުކުމުގައި ބުނެފައިވަނީ، މަޢޫމޫންގެ މައްޗަށް ފޯން ނުދިން ކަމަށްވުނެ ހުކުމް ކޮށްފައިވާއިރު ދައުވާފަރާތުން ބުނެފައިވަނީ ކޮން ފޯނެއް ކަންވެސް ސާބިތުކޮށްދީފައި ނުވާ ކަމަށް ބުނެފައިވެއެވެ. އަދި މީހަކު ފޯނެއް ގެންގުޅުމަކީ ކުށެއް ނޫން ކަމަށާއި، ފޯނު ގެއްލިގެން ނުވަތަ ނުފެނިގެން ފުލުހުންގެ ތަހްޤީގަށް ފޯނު ނުދިނުމަކީ ކުށެއް ސާބިތުވާނެ ކަމެއް ނޫން ކަމަށްވެސް ހުކުމުގައި ބުނެފައިވެއެވެ. އަދި ހަމައެއާއެކު ފޯނުގައި ހެއްހެއް ހުރިކަމަށް ބުނެ ހުކުމް އިއްވިއިރު، ފޯނުގައި ހެކި ހުރިކަމަށް ބުރަވެވުނު ސަބަބުތައް ބަޔާންކޮށްފައި ނުވާކަމަށް ހައިކޯޓުގެ ހުކުމުގައި ފާހަގަކޮށްފައިވެއެވެ.\nމަޢުމޫން ފޯނު ފުލުހުންނަށް ނުދިން މައްސަލައިގައި ކްރިމިނަލް ކޯޓުގައި ސިއްރު ހެކިން ހެކިބަސް ދީފައިވެއެވެ. އެކަމަށް އިޝާރާތް ކުރައްވަމުން ހައިކޯޓުގެ ހުކުމުގައި ބުނެފައިވަނީ ސިއްރު ހެކިބަސް ނެގޭނީ ވަރަށް އިސްތިސްނާ ޚާލަތްތަކުގައި ކަމަށާއި، އެފަދަ ހާލަތްތަކުގައިވެސް ސިއްރުން ހެކިބަސް ނަގަންޖެހޭނީ އެ ހެކިވެރިންގެ ނަޒާހާތްތެރިކަން ސާބިތު ކުރުމަށްފަހު ކަމަށް ބުނެފައިވެއެވެ. އަދި ކަރިމިނަލް ކޯޓުގައި މަޢުމޫނާ ދެކޮޅަށް ސިއްރުން ހެކިބަސްދިން "ސިއްރު ހެކި-4" ގެ ނަޒާހަތްތެރިކަމާ މެދެ ސުވާލު އުފެދޭ ކަމަށް ހުކުމުގައި ބުނެފައިވެއެވެ.\nމަޢުމޫންގެ މައްޗަށް އަދުލު އިންސާފު ޤާއިމު ކުރުމަށް ހުރަސްއެޅިކަން ސާބިތުވާކަމަށް ކްރިމިނަލް ކޯޓުން އިއްވި ހުކުމް ދިވެހިރާއްޖޭގެ ހައިކޯޓުން ބާތިލުކުރިއިރު، މަޢުމޫން ކަފާލާތު ދަށުން މިނިވަންކޮށްފައިވަނީ މީގެ ކުޑަ ދުވަސްކޮޅެއް ކުރިން ހައިކޯޓުންނެވެ. މި ހުކުމުގައިވާ މަޢުމޫނާ ގުޅުންހުރި ބައިތައް ބާތިލުކުރި ނަމަވެސް، ކުރީގެ އުއްތަމަ ފަނޑިޔާރު ޢަބްދުﷲ ސަޢީދު އަދި ކުރީގެ ފަނޑިރާރު ޢަލީ ހަމީދުއާ ގުޅުންހުރި ބައިތައް މި ހުކުމުން ބާތިލުކޮށްފައި ނުވާކަން ފާހަގަކޮށްލެއެވެ.\nއޮކްޓޯބަރ 18, 2018 14:57\nދޫކޮށްލީތަ ނުވަތަ ދޫކޮށްލުވީތަ...\nއޮކްޓޯބަރ 18, 2018 15:14\nދެނެއް އެކަކުވެސް ކުއްވެރިއެއް ނުވަާނެ.\nއޮކްޓޯބަރ 18, 2018 15:16\nބޮޑުންނަށް މޮޅުގޮތް، ދެރަ ނިކަމެތި މީހާއަށް ދެރަގޮތް! ހަމަ ތިގޮތަށް ޖަލުގައި ޖައްވަށް ފަޒާއަށް ބަޑިޖަހައިގެން މަރުވި މީހުނަށްވެސް އިންސާފު ހޯދާ ދިނުމަށް ގޮވާލަން.\nއޮކްޓޯބަރ 18, 2018 15:30\nޜައީސް މައުމޫނު ގެ ހުކުމް ސްޕްރީމް ކޯޓްން ބާތިލު ކުރެއްވި ކަމައްޓާ ﷲ އަށް ހަމްދާއި ޝުކުރު ކުރަން އެއްވެސް މީހަކު ހީނުކުރާތި ތިމަންނަގެ ވެރިކަމުގަ ތިމަންނަ ހިތަށް އެރިގޮތަކަށް ކަންތައްކުރެވޭނެކަމަށް ﷲ ސުބުހާނަހޫ ވަތާލާ ވޮޑިގެންވާކަން ހިތަށް ނީރާތީ އެހެން އުޅެނީ މިހާރު އެއްޗެށް ވިސްނޭނެ ކަމަށް ހިކުރަން ވައިބާގަ އެއްޗެތި ކީމީހުންނަށްވެސް މިހާރު ވިސްނޭނެ ކަމަށް އުއްމީދު ކުރަން\nއޮކްޓޯބަރ 18, 2018 15:38\nކީއްވެހޭ ކޯޓްތަކުން ހުސް ސިޔާސީ މީހުން ދޫކުރަނީ..ކޮންކަހަލަ އިންސާފެއްތޯމިއީ؟\nއޮކްޓޯބަރ 18, 2018 15:55\nހަގީގަތަކީ މައުމޫނު ވަނީ ކުަށްކޮށްފަ!! މައުމޫނު ފޯނު ނުދީ މުޅިން އޮޅުވާލީ!! މައުމޫނަކަސް އެހެން މީހަކަސް މިދިނިޔޭގައި ބޭނުންހާ ގޮތަކަށް އުޅެވިދާނެ!! ޖަވާބުދާރީ ފުރިހަމަޔަށް ވާންޖެހޭ ދުވަސް އަންނަނީ މަރުވުަށްފަހު!!\nއޮކްޓޯބަރ 18, 2018 15:34\nޢެހެންވީމާ ދެން އިލެކްސަންވެސް ރަނގަޅުވީކަމަށް ވަރަށް އަވަހައް ހުކުމް ކޮށްފާނެ އެކަމަކު މިއޮށްހާ ދުވަހު އެފަކީރުވެސް ޖަލުގަ އޭތި ކަޑަދޯ ޔާމީނު ބަލިވީމަ ކޯޓްތައްވެސް އަންނިކައިރިއަށް އެއްގޮލާވެސް ސަލާމަތްވިޔަ ނުދޭތި ދުވަސްކޮޅަކަށް ގޮޅި ތަޖުރިބާ ދައްކާލަންވާނެ\nއޮކްޓޯބަރ 18, 2018 15:54\nވަޔަށް ޖައްވަށް ފަޒާޔަށް މިރޭ ވާނެ ބަޑިޖަހަން ކޭތައެއްވެސް މިރޭ ހިފާނެކަމަށް ފަލަކީ ހިސާބުން ދައްކާ\nއޮކްޓޯބަރ 18, 2018 16:16\nދެން އިނގޭނެ މައުމޫނު ހަމަ އަސްލުވެސް ގައުމުދެކެ ލޯބިވޭތޯ ނޫނީ ގައުމުގެ ރައުސުލްމާލުތައް ވިއްކާއިރު ހިމޭނުން ހުރޭތޯ.\nއޮކްޓޯބަރ 18, 2018 17:50\nހުރިހާ ކުއްވެރިންގެ ފޯނުގެއްލެނީ މީ ކީއްވެގެންވާ ކަމެއްބާ. ކުއްވެރިން ދޫކުރުމުން ބަޔަކު އުފާކުރޭއެބަ\nއޮކްޓޯބަރ 18, 2018 18:25\nރަނގަޅު ހުކުމެއް، ދެން ޕޮލިހުން ބުނެގެން އެއްވެސް އެއްޗެއް ދޭކަށް ނުޖެހޭނެ، އެއް ދުވަހަކު އަޅުގަނޑު ކައިރީގަ ޕޮލިހަކު ބުނީ އައި ޑީ ކާޑު ދައްކާށޭ އެއްވެސް ކުށެއް ކޮށްގެނެއްނޫން. ޢަޅުގަނޑުގެ ދަރިޔަކު ހޮސްޕިޓަލްގަ އެޑްމިޓްކޮށްގެން އަޅުގަނޑު ހުރީ ހޮސްޕިޓަލްގަ ދަރިފުޅު ކައިރީގަ. ކީއްކުރަންތޯ ކާޑު ދައްކަންވީ ސުވާލުކޮށްލުމުން ވަރަށް ރުޅިއައިއްސަ ޕޮލިސްމީހާ ބުނީ ޕޮލިހުން ބުނެފިއްޔާ ކާޑުވެސް ފޯނުވެސް ޖެހޭނީ ދޭށޭ، ގަދަކަމުނ އަތުލުމުގެ ބާރުވެސް ޕޮލިހުންނަށް ލިބިގެބް ވެޔޭ ، މިހާރު އޮޅިއްޖެ.\nއޮކްޓޯބަރ 18, 2018 20:59\nމައުމޫނަކީ އޭނާގެ ވެރިކަމުގެ ދުވަސްވަރު ވެސް ބޮޑުކެކުރި ކުދިކެކުރީގެ އުޞޫލު ގެންގުޅުނު މީހެއް. އެދުވަސްވަރު ރައްޔިތުންނަށް އިންސާފުވެސް ލިބެމުންދިޔައީ ކެކުރި އުޞޫލަށްް. 30 އަހަރު ވެރިކަމުގެ ތެރޭގަ އުޅެވުނީމާ، ޢުމުރުގެ ބާކީ އޮތްބައިގަވެސް އެތާތެރޭ އުޅެން ބޭނުންވާވަރުން ރައީސަކީ ތިމަންނާ ނޫންކަން ހަނދާން ނެތެނީ. އެހެން އުޅެން ހަދައިގެން ކޮއްކޮވެސް އެއްފަރާތްކުރީ. ދެން އޮތީ ކިނބޫގެ ސަރުކާރެއްގައި މައުމޫނު އޮތީ ކޮން ކެޓަގަރީއެއްބާ؟ އުއްމީދުކުރަން ވަރަށް އަވަހަށް ކޯލިޝަން ސަރުކާރުންވެސް ބޭރުކޮށްލާ އެއްލާލާނެ ދުވަހަކަށް.\nއޮކްޓޯބަރ 18, 2018 21:29\nހުރި ހިތާމައެއްގެ ބޮޑުކަމޭ!؟\nއެކަމަކުވެސް އަދި އުއްމީދު ކުރަން މިކަލޭގެ ދިގުމުއްދަތަކަށް ޖަލައް ލާނެކަމަށް.\nއޮކްޓޯބަރ 18, 2018 21:35\nދީނުގެ ޙުކުމް ތަކަށް ގުނަވަން ތަކުން ފުރިހަމައަށް ޢަމަލު ނުކުރާ މީހަކު ދޭނެ ދީނީ ނަސޭހަތެއް އޮއްނާނެތޯ!؟\nމިސާލަކަށް ޖަމާޢަތުގައި މިސްކިތް ތަކުގައިހެދޭ ޖާމާޢަތުގެ ނަމާދުތަށް ފަދަ ބޮޑެތި ވާޖިބު ތަކެވެ.\nއޮކްޓޯބަރ 18, 2018 23:54\nމި ގައުމުމު މަތިން ފޫހިވެއްޖެ


Firumaaladheyshey, Episode 54\n22 އޮކްޓޯބަރ 20182ކޮމެންޓް\nހަފުތާއެއް ފާއިތުވެގެންދިޔައިރު، މާޔާ ހަމައަކަށް އަޅުވާލުމަށް އީތަންކުރި މަސައްކަތް ކާމިޔާބާއި ހަމައަށް ގެންދެވިއްޖެއެވެ. އުފާވެރި ހިނިތުންވުން، އެ ލޯބި މޫނުމަތީން ފެންނާން ފަށައިފިއެވެ. ކުރިއަށްވުރެން ގިނަ ވަގުތު މާޔާއަށް ދިނުމަށް އީތަންއަށް މަޖުބޫރެވެ. އެއްވެސް ކުށެއްނެތި މާޔާގެ ހިތައް، އެތައް އަނިޔާތަކެއް ލިބިއްޖެއެވެ. ނަމަވެސް އީތަންއާއިމެދު މާޔާ ފަރުވާކުޑަކޮށްފައިވެސް ނުވެއެވެ.\n"ދަރިފުޅާ.. ދަރިފުޅުމެން ކައިވެނިކުރުމަށް ހުރަހަކަށްވާން މަންމައަށް ކެތްވާނެތަ؟ ހެޔޮނުވާނެ، ދަރިފުޅު އީތަން، މާޔާއަކީ ދަރިފުޅުގެ އަމާނާތަކަށް ހަދައިދީބަލަ! މަންމަގެ މި ވޭންދެނިވި އިމްތިހާނުގައި އެއަށްވުރެން ބޮޑު އުފަލެއް ދެން ނުލިބޭނެ" މާޔާގެ މަސައްކަތައް ތަޢުރީފުކުރަމުން ހައްވާފުޅު ވާހަކަދެއްކީ އީތަންއާއެވެ.\n"މަންމަގެ މިހިރަ ލޯބި ދަރިފުޅުގެ ނުރުހުމުގައި އޭނާއާއި ދިމާއަށް ބަލައިލާންވެސް އަހަންނަށް ކުޅަދާނައެއް ނޫން.. ތިކަމަށްވެސް މާޔާގެ ރުހުން އަހަރެން ބޭނުންވާނެ.. މަންމަ ތި އެދުނުކަމުގައި، އަހަރެންގެ ކޮންމެ ހުށަހެޅުމަކަށް އެބުނަނީ އަދި ވަގުތުކޮޅެއް ބޭނުމޭ.. އެހެންވީމައި އަހަރެންގެ މުޅި އުމުރު އެބުނާ ވަގުތުކޮޅަކަށް އިންތިޒާރުކުރާންޖެހުނަސް އެކަމަށް ތައްޔާރުވެގެން މިހުރީ" މާޔޫސްކަމާއެކު އީތަން ބުނެލީ، މާޔާއަށް އަޑުއިވޭ ވަރަށެވެ.\n"ހަގީގަތުގައި އެންމެ ދުވަހެއްވެސް މިގޮތަށް ހޭދަކުރާން އަހަރެން މިހާރަކު ބޭނުމެއް ނޫން" ބުނާން ބޭނުންވި ސާފު ޢިބާރާތުން ނުބުނެވުނަސް، އީތަންގެ ހިތައް އުނދަގޫކުރަމުންދިޔަ، ކަމެއްގެ ވާހަކަ އެވަގުތު ބުނެވެން އޮތްގޮތަށް ބުނެލިއެވެ. ލޯބިވެރިޔާ އެބުނި އެއްޗެއް މާޔާއަށް ދޭހަވުމުން ބަލައިލާފަދަ ގޮތަކަށް އީތަންއާއި ދިމާއަށް މާޔާ ބަލައިލިއެވެ.\n"އަހަރެންގެ ނަސީބުގައި ތިފަދަ މާތް އިންސާނަކު ލިޔެވިފައި ނެތީކަމަށްވެސް ވެދާނެ" ރަތްވެފައި ހުރި ދެލޯ، އެސްފިޔަތަކުގެ ނިވަލުގައި ފޮރުވައިލަމުން މާޔާ ބުންޏެވެ. އެ ޢިބާރާތުން ރިހުންލިބުނީ ހަމައެކަނި އީތަންއަކަށް ނޫނެވެ. ހައްވާފުޅަސްވެސް ބަލައިލެވުނީ ސުވާލުއުފެދިފައިވާ ނަޒަރަކުންނެވެ. އީތަންއަށް ފޯނެއް އައުމުން އޭނާ ފޯނުނެގީ 'މަންމަ އެބަގުޅައޭ' ބުނެލާފައެވެ. ހެލޯއޭ ބުނެލުމާއެކު އީތަންގެ މޫނަށް އަރައިފައިބަމުން ދިޔަ ކުލަތައް ލިސްޓުކުރާން މާޔާ ނުކުޅެދުނެވެ.\n"ދާން ޖެހިއްޖެ! މިރޭ ދެން ނާދެވިދާނެ.. އެކަމަކު ގުޅާނަން.. ބައްޕައަށް ކޮންމެވެސްކަމެއްވެގެން މަންމަ ވަރަށް ހާސްވެފައި އެގުޅީ.. އެންމެ ރަގަޅުތަ މިވަގުތު ގޮސްލިޔަސް؟" އީތަން އެދުނީ މާޔާގެ ހުއްދައަކަށެވެ. ކަމެއް ގޯސްވެއްޖެކަމުގެ އިހުސާސް، ހަވަނަ ހިއްސު ސިގުނަލް ކޮށްލުމާއެކު މާޔާއަށް އިސްޖަހައިލެވުނެވެ. އާއެކޭ ބުނެލުން ފިޔަވައި އިތުރުއެއްޗެއް ނުބުނެވުނީވެސް ބިރުވެރިކަމެއް އިހުސާސްކުރެވުނީތީއެވެ.\nސަވާނާ ފުރީންސުރެން ގިޔާދާއަށް ހަމަޖެހުމެއް ނުލިބެއެވެ. އަމިއްލަ ގެއިން، އެއްވެސް އެހީތެރިކަމެއް ނުލިބޭނެކަން އިނގޭތީ ސަވާނާ މާލެއަށް އެފޮނުވީ އެޕާޓްމެންޓެއް ކުއްޔަށް ހިފާފައެވެ. ކެއިންބުއިމަކީ ބޭރުން ހަމަޖެއްސޭނެކަންކަމޭ ބުނެފައި، މުއްދަތެއް ނެތް ގޮތަކަށް ސަވާނާ މިވަގުތު ފޮނުވުމަކީވެސް ގިޔާދާއާއި ނަވީންއަށް ލިބުނު، ދަތިކަމެކެވެ. ހަދަމުންދާ ފިހާރަނިމި، މުދާވައްދަންވީ ވަގުތު ނުހަނު ގިނަފައިސާ ބޭނުންވެއެވެ. އެކިމީސްމީހުންއަތުން ތަކުރާރުކޮށް ބޮޑެތި އަދަދުތައް ނަގަފައިއޮތުމުން، މިފަހަރު އެފަދަ ފުރުސަތެއްވެސް ނަވީންއަށް ނެތެވެ. ގިޔާދާއާއި ދެބަސްވާންޖެހުނު ސަބަބަކީވެސް އެއީއެވެ.\n"މިކަމުގައި ނަވީން ނޫން އެހެންމީހަކު ނުހުންނާނެދޯ އަހަރުމެން ދެމައިންނަށް ހިތްވަރެއް ދޭކަށް.. ތިހެން ރުޅިއައިސް ދެބަސްވެފައި ހުންނަންޏާ އަހަރެން ވަރަށް ނުތަނަވަސްވާނެ" މަޑުމައިތިރިކަމާއެކު ގިޔާދާ ވާހަކަދެއްކިއެވެ. ގިޔާދާ ކަންތައްކުރިގޮތް ކަމުނުގޮސްގެން މިފަހަރުވެސް ނަވީން ޝަކުވާކުރިއެވެ.\n"ތީގައި އެންމެ ރަގަޅުވާނީ، ތިކުޅޭ ޑްރާމާ ތަންކޮޅެއް އަވަސްކޮށްފައި ނަތީޖާއަކާއި ހަމައަށް ދިއުން.. އަހަންނަކަށް ހިޔެއްނުވޭ، ތިކަން ވާނެހެނެއް.. ރާނިޔާ ބުނިގޮތުންވިއްޔާ އީތަން އެއަންހެން ކުއްޖާއާއި ދުރުކުރުވުމަކީ ފަސޭހަކަމަކަށްނުވާނެ" ނަވީންގެ ދުލުން ރާނިޔާގެ ނަން ކިޔާއަޑުއަހާންވެސް ގިޔާދާއަށް ފަސޭހައެއް ނޫނެވެ. އެނަން އަޑުއިވޭ ކޮންމެ ފަހަރަކު ލޭގެހިނގުން ބަދަލުވެއެވެ.\n"މިދުނިޔޭގައި ނުހުންނާނެ، ރާނިޔާއަށްވުރެން އަހަރެން ނަފުރަތުކުރާ އެއްވެސް އިންސާނެއް.. އަހަންނަށް ވެގެންވާނެނަމަ، އޭނާގެ ވަސްވެސް ފޮހެލާނާން.. މިތަނަށް އޭނާ ގެނެސްގެން ނަވީން ތިއުޅުނުއިރުވެސް މަގޭ ހިތައްއެރި.." ގިޔާދާގެ އަޑު ތުރުތުރުއަޅައެވެ. ބުނަން އުޅުނުއެތި އެތެރެއަށް ހިނދައިލުމުން ދެލޮލުން ކަރުނައެއައީ ބުނަން އުޅުނު އެއްޗެއްގެ ބަރުބޮޑުވެގެންނެވެ. ނަވީންއަށް މިފަހަރު ބަލައިލެވުނީވެސް ސުވާލުގެ ނަޒަރަކުންނެވެ.\n"ނުޖެހޭ ރެއާއި ދުވާލު އޭނާ ގޮވައިގެން އެނދު ހޫނުކުރާން އޮންނާކަށް.. އަހަރެން ކެތް ގަދައެއްނުން! ކަލޭމެން ދެމީހުން ދިރިތިބިކަމަށްޓަކައި ޝުކުރުކޮށްބަލަ! މަށަށް ހީވޭ، ނަވީން ހަމަހަގީގަތުގައިވެސް ރާނިޔާދެކެ ލޯބިވާހެން" އަނބިމީހާ ބުނިއެއްޗެއް ސާފުނުވެގެން ބަލައިލާފަދަ ގޮތަކަށް ނަވީން ބަލައިލިއެވެ. އެވާހަކަ ހުއްޓާލާފައި ސަވާނާގެ މަސައްކަތައް ފޯކަސްކުރުމަށް ނަވީން ނަސޭހަތްތެރިވިއެވެ. ގިޔާދާ ހަމަޔަކަށް އަޅުވާލަން ނަވީންއަށް ވަގުތުކޮޅެއް ބޭނުންވިއެވެ. އަދި އީތަންގެ މައުލޫއުގައި ނަވީން ކުރިއަށްދިޔައެވެ.\n"ފުރުސަތު ލިބުނު! ކީއްވެ އޭރު އެކަން ނުކުރީ.. ސަވާނާލައްވައި ކުރުވާންވެސް އޭރު، ފަސޭހަވީސް.. މިހާރު އަހަންނަށްވެސް ކިހާބޮޑު ނުރައްކަލެއް! ކޮންމެވަގުތެއްގައިވެސް އަހަރެންގޮވައިގެން އެމީހުން ކޯޓަށް ހިނގައިދާނެ" ނަވީން ބުނެލީ ހިތްހަމަނުޖެހިފައެވެ.\n"ނުކެރޭނެ.. ރާނިޔާ ހުންނަނީ ނަވީންއަށް ހޭބަލިވެފައި.. މިހާރުވެސް ނަވީން ބޭނުންގޮތެއް އޭނާއަށް ހަދައިލެވޭނެ.. އެކަމަކު ދެން އޭނާއާއި ދިމާއަށް އިސްއުފުލައި ބަލައިލިޔަވެސް ނުދޭނަން.. ތިއީ އަހަރެންގެ މީހެއް.. ނަވީންގެ މައްޗަށް ރާނިޔާއަށް އެއްވެސް ހައްގެއް، އެއްވެސް އިރަކު ނޯންނާނެ.. ކެތްކުރެވުނީއެއް ނޫން.. އޭނާ މިތަނުގައި އެއުޅުނު ވައްތަރުން.. އަހަރެންގެ ހިތުގެ ރިހުން އަދިވެސް ފަސޭހަނުވޭ.. އެކަމަކު ދެން، ނަވީންއަކަށްވެސް ލާހިކެއްނޫން އޭނާއާއި ކައިރިވާކަށް! އޭނާގެ ދުވަސްދުއްވާލަން، ނުވަތަ އޭނާއަށް ގެއްލުމެއް ދޭން އެދެފިއްޔާ ނޫނެކޭ ނުބުނާނަން.. އެއީ އަހަރެންގެ ދުޝްމަނެއް.. ލޭންދޭނަށް ނަވީން ނެގި ފައިސާއިން ކުޑަމިންވަރެއްވެސް އަދާނުކުރާނަން.. އެފައިސާ ނުހޯދޭނެ.. އޭނާއަށް ނުކެރޭނެ އެކަންކުރާކަށް.. އަދިވެސް ކާމިޔާބުކުރާނީ އަހަރެން!" އަޑަށް ބާރުލާފައި ގިޔާދާ ބުނެލިއެވެ. ހަސަދައިގެ އަލިފާނަން ޕެޓްރޯލް އެޅުމަށް ގިޔާދާ އެހުރީ ތައްޔާރުވެގެންނެވެ.\nއީތަންއަށް ހޮސްޕިޓަލަށް ވަދެވުނުއިރު ރާނިޔާ ދެކޮޅަށް ހިނގަނީއެވެ. މަންމަފެނުމާއެކު އީތަންވެސް ހިނގުން އަވަސްކޮށްލިއެވެ. ދެމައިންގެ ބައްދާލުމުން އެދެމެދުގައިވާ ގާތްކަމާއި އޯގާތެރިކަން އެތައް ލޮލެއްގައި ތަސްވީރު ކުރަހާލިއެވެ. ކަންތައް ވީގޮތް ރާނިޔާ ބުނެދިނެވެ. އީތަންގެ ބޮލުގައި ދެއަތުން ހިފަހައްޓާލަމުން ފުންނޭވާއެއް ދޫކޮށްލިއެވެ. އަވަސްފަރުވާދޭ ބައިގައި، އިސްމާއިލްއަށް ފަރުވާދިނުމުގައި ނަރުހުން ފަރުވާތެރިކަމާއެކު ހަރަކާތްތެރިވަމުންދިޔައެވެ. ޑޮކްޓަރާއި ބައްދަލުކުރުމަށް އީތަން އެދުމުން އެފުރުސަތުވެސް ލިބުނެވެ.\nޒިޔާންގެ މެސެޖްތަކަށް ޖަވާބުދިނުމަކީ މާޔާއަށް މުހިއްމުކަމެއްނޫނެވެ. ނަމަވެސް ރަސްމީ ހައިސިއްޔަތުން ނުވަތަ ވަޒީފާގެ ގޮތުން ކުރާންޖެހުނު ކޮންމެ މުއާމަލާތެއް މާޔާ ކުރާނެއެވެ. ބޮލަށް ތުރާވަނީ މާގިނައިން ޒިޔާން ގުޅާތީއެވެ. މެސެޖްވެސް ކުރާތީއެވެ. މަންމަގެ ހާލަތާއިބެހޭގޮތުންވެސް ސުވާލުކުރާތީއެވެ. އެކަންކަން އެގޮތަށް ކުރާތީ މާޔާއަށް އުނދަގޫވާކަމަށްވެސް، ވަރަށް ސީދާކޮށް ޒިޔާންގާތު މާޔާ ބުނެފިއެވެ. ނަމަވެސް އެއިން އެއްވެސް ކަމެއް ޒިޔާން ނުހުއްޓިއެވެ. ލިބުނު ފުރުސަތެއްގެ ބޭނުންހިފޭތޯ މަސައްކަތްކުރުމަކީ ޒިޔާންއަށް ލިބޭ އުފަލެއްކަމުގައި އޭނާ ދެކެއެވެ.\nތަކުރާރުކޮށް ލިބެމުންދާ މެސެޖްތަކުގެ ވާހަކަ އީތަންއާއިވެސް މާޔާ ހިއްސާކޮށްފައެއްނުވެއެވެ.\nބޭރުންއައިސް ގެއަށް ވަންއިރު ޔާދުގެ ހިނިތުންވުން ނެތްކަން އެލީ ފާހަގަކުރިއެވެ. މާގިނަ ވާހަކަތަކެއް ނުދެއްކިއަސް، ފިރިމީހާއަށް މަރުޙަބާކީ ހިނިތުންވުމަކުންނެވެ. ދުވަހުގެ މަސައްކަތާއި އޮފީހުގެ ވާހަކަތައް އެލީ އޮޅުންފޮލުވިއެވެ. އާންމުކޮށް ކޮށްއުޅޭ ކަންކަމަށްނުވާތީ، ބީރަށްޓެހިގޮތްތަކެއް އެކަމުގައި ހުއްޓަސް، އެލީ ހިތްވަރުކުރިއެވެ. ދުރުގައި ހުރި ސޯފާގެ ބަދަލުގައި ޔާދު މިރޭ އިށީނީވެސް، އެލީއާއި އެއް ސޯފާއެއްގައެވެ. ދެމަފިރިންގެ ވަޒީފާގެ ވާހަކައިން ގާތްކަމެއް ގެނެސްދީފިއެވެ. އާންޔާއާއިބެހޭގޮތުން ޔާދު ސުވާލުކޮށްލިއެވެ. މާދަމާއަކީ ހުކުރުދުވަހަކަށްވާތީ އަދި ނުނިދާނެކަން ޔާދުއަށް އެނގެއެވެ.\n"ވެއްޖެ މަންމަ ކޮޓަރީގައި.. އަހަރެންގެ ލެޕްޓޮޕްހިފައިގެން ދިޔައީ.. އެބަތިބި ޓޮމްއެންޑްޖެރީ ބަލަން.. މާމަ ބުންޏޯ ބައްޕަ ކުޑައިރުވެސް އެންމެގިނައިން ބަލަނީ ޓޮމްއެންޑްޖެރީ ކާޓޫނޭ.. ވަރުގަދަ ހިނިގަނޑުޖަހާލާއަޑަށް ދޭތެރެއަކުން އެބަދަން ބަލައިލަން.. ވަރަށް ލޯބިކޮށް އެބަތިބި.. ދޭބަލަ ބަލައިލަން" ސޯފާގައި އޮތް ކުށަށް ނަގާފައި އުނގުމަތީގައި ބާއްވައިލަމުން އެލީ ވާހަކަދެއްކިއެވެ.\nދެބަސްވުމެއްނެތި ޔާދުވެސް ތެދުވިއެވެ. ޖީންސްގެ ދެޖީބަށް އަތް ޖަހައިލައިގެން ލަސްހިނގުމުގައިގޮސް، މަންމަ ކޮޓަރިއަށް ވަންއިރުވެސް އެލީ އެއިނީ ކަޅި ޖަހައިނުލައި ބަލާށެވެ. އޭނާގެ ފިރިމީހާގެ ހިތްގައިމުކަމުން އާޝޯޚްވެފައެވެ. މީހެއްގެ ތީރިކަން ނުވަތަ ފުރިހަމަކަން އިހުސާސްވާނީ، ހިތްހެޔޮކަމާއެކު އެމީހަކަށް ޝައުގުވެރިކަން ދެވިގެންނެވެ. އެކަން އެލީއަށްވުރެންބޮޑަށް ގަބޫލުކުރާނެ މީހަކު ހުންނާނެ ހެއްޔެވެ؟ ޔާދުއަށް ލިބިފައިވަނީ އޭނާގެ މަންމަގެ ސިފަތަކެވެ. ހަށިގަނޑުގެ ބައްޓަން ރީތިވެފައި ބާމަތިފުޅަލެވެ. އިސްކޮޅުންދިގު، ފިރިހެނެކެވެ. ރީތި ދެލޮލާއި ބައްޓަން ރީތި ނޭފަތެކެވެ. ތުންފަތުގެ ހިނިތުންވުމަކީ މަންމަގެ ކޮޕީއެކޭވެސް ބުނެވިދާނެއެވެ.\nދޮރުހުޅުވާފައި އެކޮޓަރިއަށް ޔާދު ވަންއިރުވެސް އެލީއަށް އިނދެވުނީ އެދިމާއަށް ބަލާށެވެ. އާޝޯކްވެފައެވެ. އެފަދަ ރީތި ފިރިއެއްގެ ލޯބި ފިރުމުންތަކުގެ އަގުވަޒަންކުރާން ނޭގުނީތީ އިސްޖަހައިލެވުނެވެ. ވިސްނާލުމަށްފަހު ފުންނޭވާއަކާއެކު ހަށިގަނޑު ސީދާކޮށްލިއެވެ. ހިނިތުންވަމުން މޮޅުޚިޔާލަކާއެކު އެލީ ތެދުވިއެވެ. ކޮޓަރިއަށް ވަންނާން ހިނގައިގަތީ ހަލުވިކޮށެވެ.\nހިތްބިރުގަނެ، ނޭވާ އަވަސްވެފައިވިޔަސް ސަވާނާ މިރޭ ފަހަތައް ފިޔަވަޅެއް ނާޅާނެއެވެ. އެކަކުވެސް އޭނާގެ މެސެޖްތަކަށް ޖަވާބުދެނީއެއް ނޫނެވެ. ކުޑަމިނުން އެއިންއެއްޗެއް ބަލައިވެސް ނުލައެވެ. މެސެޖްކޮށްކޮށް ރުޅިގަދަވެގެން މިރޭ އެއައީ ލެވެންޑަރވިލާއަށެވެ. ސަވާނާ އެގެއަށް އައިސްއުޅުނު ދުވަސްވަރާއި ތަފާތުކޮށް މިހާރު އެގެއެވަނީ ސެކިއުރިޓީ ވަރުގަދަކޮށްފައެވެ. ބެލް ޖަހާން ހިތް ނޭދުނަސް، އަތް އުފުލާލިއެވެ.\n"ހިނގާބަލަ އެންމެން އެކުގައި މިރޭ ބޭރަށްގޮސްލަން! ކޮންމެވެސް ތާކަށްގޮސް، ކައިލައިގެން ބުރެއްޖަހާލާފައި އަންނާނީ.. މާމަ ގޮވައިގެން ދުވަހަކުވެސް އަދި ނުދަން ދޯ " ދުވަހަކުވެސް އެދިފައިނުވާ ކަމަކަށް އެލީ އެދުނެވެ. ބުނާނެއެއްޗެއް ނޭގުނީ ހަމައެކަނި ޔާދުއަކަށް ނޫނެވެ. ގައިސަރުގެ އަނގަހުޅުވުނެވެ. ހިނިއައިސްފައި އޮތީ އާންޔާއެވެ. ޓޮމްގެ ބޮލަށް ވައްޓާލެވުނު ބޮން، ގޮވުމާއެކު ނިކަން ބާރަށް އާންޏާ ހީގަތެވެ.\n"ދެން ކާޓޫނުބަލާނީ މާދަމާ.. ހުކުރުދުވަސްވީމައި ވަގުތުލިބޭނެ.. މިރޭ ހިނގާބަލަ!" ޔާދުގެ އަތުގައި ހިފާފައި އެލީ އެދުނީ އާދޭހުގެ ރާގުގައެވެ.\n"ދަރިފުޅުމެން ގޮސްލާ.. މަންމަ މަޑުކުރާނަން ގޭގައި.. ކޮންމެވެސް އެކަކު ގޭގައިވެސް މަޑުކުރާންވާނެނުން.." ގަބޫލުކުރާން ދަތިވެގެން ގައިސަރު ލަދުގަތީއެވެ. ދެކޮޅުހަދާން ބޭނުންނުވިޔަސް، އިޚްތިޔާރުން ބޭރުން އުޒުރެއް ދެއްކޭތޯ އުޅުނެވެ. މާމަގޮވައިގެން ދިއުމަށް މިފަހަރު ފައިވިއްދާލީ މާމަގެ އާނީއެވެ.\n"މާމަ ގޮވައިގެން ވަރަށް ދާހިތްވޭ.. މީ އާނީގެ ލައިފްގެ ބެސްޓް ނައިޓްއަށްވާނެ އޭރުން.." އުފަލުން ފޮޅެނީއެވެ. އާނީ ބައްދާލީ ޔާދުގެ ގައިގައެވެ.\n"ތިކަހަލަ ތަންތަނަށް ދާވަރަށްވުރެން މާމަ މިހާރު މާ މުސްކުޅިވެއްޖެ.. ދަރިފުޅުމެން ގޮސްލާ.. މުސްކުޅިން ތިބޭނީ ގޭގައި.. ދަރިފުޅުމެން އައީމަނޫނީ މާމަ ނުނިދާނަމޭ" ގައިސަރު ވާހަކަދެއްކީ ވަރަށް ލޯބިންނެވެ. އިންކާރުކުރިޔަސް، މިރޭ ވަރަށް ދާހިތްވެއެވެ.\n"މަންމާ! މަންމަ މުސްކުޅިއެއްނޫނޭ.. މިހާރުވެސް އަހަރުމެންނަށްވުރެން މާ ޗާލު.. މަންމަގެ ހަށިގަނޑުވެސް މާ ރީތި.. އަހަރުމެން ތި އުމުރަށް ދާއިރު ތިބޭނެ ގޮތް ހިތައްވެސް ނުގެނެވޭ.. ޔާދުވަރުގެ ބޮޑު ދަރިޔަކު ހުރެދާނެކަމަށް ގަބޫލުނުކުރާނެ މީހުންވެސް މިހާރުވެސް ތިބޭނެކަން ޔަގީން" ފަސޭހަކަމަކަށްނުވިޔަސް، މައިދައިތައަށް ތަޢުރީފުކުރުން ޙައްޤުކަން އެލީއަށް އިހުސާސްކުރެވުނީ މިރޭއެވެ.\n"މިގެއަށް މާމަ އައިއިރު ވަރަށް ބަލި.. އޭރު ހީވަނީ އޯލްޑް މާމައެއްހެން.. އެކަމަކު މިހާރު އާނީގެ މާމައަކީ މި ވޯލްޑްގެ އެންމެ ބިއުޓިފުލް މާމަ" ލަދުން އިސްޖަހައިލަމުން ގައިސަރު ހީނލިއެވެ. އާންޔާގެ ލޯބި ބުނެލުމުން ގޭތެރެއަށް އުޖާލާކަން ގެނެސްދީފިއެވެ.\n"މަންމާ! ތެދެކޭ އެއީ.. ތިއީ ހަމަ ވަރަށް ރީތި މަންމައެއް! އެއަށްވުރެން ރީތި މާމައެއް! މިރޭ އެންމެން އެކުގައި ދާނީ.. އާނީ ދާނީ، މަންމަ ސައިކަލްގައި.. މާމަ ދާނީ ބައްޕަ ސައިކަލްގައި" އާންޔާގައިގައި ޔާދު ބައްދައިލިއެވެ. އެހެންމީހަކަށް އަޑު ނީވޭގޮތަށް 'ތެންކިއު' ބުނެލަމުން އެލީއަށް ޔާދު ޝުކުރުވެރިވިއެވެ.\nމި ވާހަކައިގައި ސަވާނާއަށް ދެން ކުރި ލިބިއްޖެނަމަ ވަރަށް ފޫހި ވާނެ! މި ހާރު ވާހަކައިގެ ނިމުމާއި ހިސާބަށް ދާއިރު ، ސަވާނާއަށް ކުރި ލިބޭ ގޮތަށް ވާހަކަ ބައްޓަން ކުރާނަމަ، ވާހަކަ އިތުރަށް ދިގު ކުރަން ޖެހޭނެކަމަށް ަފާކުރެވެނީ! އޭރުން ދެން ވާހަކައިގެ ރީތިކަން ގެއްލިގެން ދާނެ!\nސަވާނާގެ ކަންތައް މިހާރު މާބޮޑުވެއްޖެ..ފުނަމާ ދެން ސަވާނާއަށް ކޮންމެވެސް ގޮތެއްހަދާ.


ކަޒަކިސްތާން - ވިކިޕީޑިއާ\nKazakh (state and major for Kazakh officials, spoken by all Kazakhs)\nRussian (2nd official (spoken by 85% of residents, including non-Russians))\n- 2009 census 16,402,861 .\n- Density 6/km2 (226th)\n- Total $177.835 billion\n- Per capita $11,434\n- Total $135.601 billion\n- Per capita $8,719\nGini (2005) 30.4\nHDI (2007) 0.804\nError: Invalid HDI value · 82nd\nކަޒަކިސްތާނަކީ ޔޫރޭޝިޔާއަށް ނިސްބަތްވާ ޤައުމެކެވެ. ބިމުގެ ގޮތުން ބަލާއިރު ދުނިޔޭގައި ނުވަވަނަ އަށް އެންމެ ބޮޑު ޤައުމެވެ. ދުނިޔޭގެ ބިންބަންދު (ލޭންޑްލޮކް) ޤައުމުތަކުގެ ތެރޭގައި ހިމެނޭ އެންމެ ބޮޑު ޤައުމަކީ ވެސް ކަޒަކިސްތާނެވެ.\nކަޒަކިސްތާނުގެ ރަސްމީ ބަހަކީ ކަޒަކް ބަހެވެ. ދެވަނަ ރަސްމީ ބަހަކީ ރޫސީ ބަހެވެ. އިނގިރޭސި ބަހުން ކަޒަކިސްތާނުގެ މީހުންނަށް ކިޔަނީ ކަޒަކްސްއެވެ. ނުވަތަ ކަޒަކްސްތާނީސްއެވެ. ޤައުމުގެ އެންމެ ބޮޑު ޝަހަރަކީ އަލްމާތީއެވެ. ޤައުމުގެ ވެރިރަށަކީ އަސްތާނާއެވެ. އަސްތާނާާއަށް ކަޒަކިސްތާނުގެ ވެރިކަން ބަދަލުކޮށްފައިވަނީ 1997 ވަނަ އަހަރުގައެވެ. އޭގެ ކުރީން އެ ޤައުމުގެ ވެރިކަން ކުރަމުން އައީ ޤައުމުގެ އެންމެ ބޮޑު ޝަހަރު ކަމުގަިއވާ އަލްމާތީގައެވެ. ނެދަލޭންޑްސްއަކީ ރިޔާސީ ޖުމްހޫރިއްޔާއެކެވެ. ޤައުމުގެ އާބާދީއަކީ 16 މިލިއަނެވެ. އެހެންކަމުން މިއީ ދުނިޔޭގައި 62 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 2.7 މިލިޔަން އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ kz. އެވެ. ކޯލިން ކޯޑަކީ +76 އަދި +77 އެވެ. ފައިސާގެ ގޮތުން ބޭނުންކުރަނީ ކަޒަކް ތެންޖެވެ.\nކަޒަކްސްތާނުގެ ނަން ނިސްބަތްވަނީ އެ ޤައުމުގެ އާބާދީގައި ހިމެނޭ އެންމެ ބޮޑު ނަސްލު ކަމުގައިވާ ކަޒަކް ނަސްލުގެ މީހުންނަށެވެ. ކަޒަކްސްތާނުގެ މާނައަކީ ކަޒަކް މީހުންގެ ބިމެވެ.\nކަޒަކިސްތާނުގެ ސަރަޙައްދު ހުޅަނގު ޔޫރަޕަށް ވުރެ ބޮޑެވެ. ގަޑީގެ ކަށި ހިނގާ ބުރުން ބަލާއިރު ކަޒަކިސްތާނާ ބޯޑަރުގެ ގޮތުން ގުޅެނީ ރަޝިޔާ އާއި ޗައިނާ އާއި ކިރްގިސްތާނާއި އުޒްބެކިސްތާނާއި ތުރުކްމެނިސްތާނެވެ. ހަމަ އެހެންމެ ކަޒަކިސްތާނު ވަނީ ބޯޑަރުގެ ގޮތުން ކަސްބީ (ކެސްޕިއަން) ކަނޑާ ވެސް ގުޅިފައެވެ. އެހެން ނަމަވެސް މިއީ ދުނިޔޭގެ މާކަނޑުތަކަށް ހުޅުވިފައިނުވާ ކަނޑަކަށްވާތީ، ކަޒަކިސްތާނަކީ ބިން ބަންދު ޤައުމެކެވެ.\nގަލުގެ ޒަމާނުން ފެށިގެން ކަޒަކިސްތާނުގައި އިންސާނުން ދިރިއުޅެމުން އަންނަ ކަމަށް ތާރީޚު ހެކިދެއެވެ. ކަޒަކިސްތާނުގެ މޫސުމާއި އެތަނުގެ އާބުހަވާއަކީ ނަޢަމް ސޫފި ގެންގުޅޭ ރެދިން (ނޯމޭޑްސް) ވަރަށް ހިތް ހަމަ ޖެހިގެން އުޅޭނޭ ފަދަ ތަނެކެވެ. ކަޒަކިސްތާނުގެ ޤަދީމީ ޝަހަރުތަކުގެ ތެރޭގައި ހިމެނޭ ތަރާޒް ފަދަ ޝަހަރުތަކަކީ އިރުމައްޗާއި ހުޅަނގު ގުޅުވައިދިން ފަށުވިމަގުގެ ރާސްތާގައި ހިމެނޭ މުހިއްމު ޝަހަރުތަކެވެ. ސިޔާސީ ގޮތުން ކަޒަކިސްތާނަށް މުހިއްމު ބަދަލުތަކެއްް އަންނަން ފަށާފައިވަނީ އެ ޤައުމަށް މީލާދީން 13 ވަނަ ޤަރުނުގައި މޮންގޯލިޔަނުންގެ ވެރިކަމުގައެވެ. ކަޒަކިސްތާނުގެ އިދާރީ ޑިސްޓްރިކްޓްތައް ވެސް ހަމަޖެހިފައިވަނީ މޮންގޯލިޔަނުންގެ ވެރިކަމުގައެވެ. މީލާދީން 15 ވަނަ ޤަރުނުގައި ކަޒަކް ނަސްލުގެ މީހުން، ވަކި ޕެހެޗާނެއްގެ ގޮތުގައި ބެލެވެން ފެށިއެވެ. ކަޒަކް ނަސްލު ވަކި ގޮތްޕެއްގެ ގޮތުގައި ވަކިވީ ތުރުކީ ޤަބީލާގެ ތެރެއިންނެވެ. އެހެންނަމަވެސް ކަޒަކް ނަސްލަކީ މުޅީން ވަކި ނަސްލެއް ކަމުގައި ބެލެވެން ފަށާފައިވަނީ މީލާދީން 16 ވަނަ ޤަރުނުގެ މެދުތެރޭގައި ވަކި ބަހެއްގެ ގޮތުގައި ކަޒަކް ބަސް ތަރައްޤީވުމުންނާއި، ވަކި ސަގާފަތަކާއި އިޤްތިޞާދެއް ޤާއިމުވުމުންނެވެ.\nކަޒަކިސްތާނުގެ އާބާދީގެ 67% މީހުންނަކީ ކަޒަކް ނަސްލުގެ މީހުންނެވެ. 18% މީހުންނަކީ ރޫސީ ނަސްލުގެ މީހުންނެވެ. 2.7% މީހުންނަކީ ޔުކްރޭނީންނެވެ. 2.6% މީހުންނަކީ އުޒްބެކް ނަސްލުގެ މީހުންނެވެ. 1.5% މީހުންނަކީ އުއިޣޫރު ނަސްލުގެ މީހުންނެވެ. 1.4% މީހުންނަކީ ތަތާރުންނެވެ. 1.3% މީހުންނަކީ ޖަރުމަނު ނަސްލުގެ މީހުންނެވެ. 5.5% މީހުންނަކީ އެހެން ނަސްލުތަކުގެ މީހުންނެވެ.\nކަޒަކިސްތާނުގެ އާބާދީގެ 65% މީހުންނަކީ މުސްލިމުންނެވެ. މި މީހުންގެ ތެރެއިން ގިނައީ ޙަނަފީ މަޒުހަބުގެ މީހުންނެވެ. 1% މީހުންނަކީ ޝާފިޢީ މަޒުހަބުގެ މީހުންނެވެ. އެއީ ޝީޝާން (ޗެޗްނިޔާ) ދަރިކޮޅަށް ނިސްބަތްވާ މީހުންނެވެ. މުސްލިމުންގެ އިތުރުން ކްރިސްޓިޔަނުންނާއި ޔަހޫދީން ވެސް އުޅޭ މި ޤައުމުގައި ހަރޭ ކްރިޝްނާއިންނާއި ބުދިސްޓުން އުޅޭމެއެވެ.\nކަޒަކިސްތާނަކީ ދުޅަހެޔޮ އިޤްތިޞާދެއް އޮތް ޤައުމެކެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 11434 ޑޮލަރެވެ.\n↑ Cite error: Invalid <ref> tag; no text was provided for refs named kt.kz\n↑ 4.0 4.1 4.2 4.3 "Kazakhstan". International Monetary Fund. Retrieved 2009-10-01.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 29 އެޕްރީލް 2013، 05:53 ގައެވެ.


Gaumee Team Ah Lafaa Dheyn Ufehdhi Committee Uvaalaifi - Vaguthu\nގައުމީ ފުޓްބޯޅަ ޓީމުތަކުގެ ކަންކަމުގައި އެފްއޭއެމްގެ އެގްޒެކްޓިވް ކޮމިޓީ އަށް ލަފާ ދިނުމަށް އެކުލަވާލި ގައުމީ ޓީމުގެ ކޮމިޓީ ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން މިއަދު އުވާލައިފި އެވެ.\nއެފްއޭއެމުން މިއަދު ނެރުނު ނޫސް ބަޔާނެއްގައި ބުނީ މި އަހަރުގެ ބާކީ އޮތް ދުވަސްތަކުގައި ދެން އިތުރަށް ރާއްޖޭގެ އެއްވެސް އުމުރުފުރައިގެ ގައުމީ ޓީމުގެ މެޗެއް އަދި މުބާރާތެއް ވެސް ނެތުމުގެ ސަބަބުން މިއަދުން ފެށިގެން ގައުމީ ޓީމް ކޮމިޓީ އުވާލެވިފައިވާ ކަމަށެވެ. އަދި ކޮމިޓީގެ މެމްބަރުންނަށާއި އަދި ހާއްސަކޮށް ކޮމިޓީގެ ޗެއާމަން އަލީ ވަހީދު ދިވެހި ފުޓްބޯޅަ އަށް ކޮށްދެއްވި މަސައްކަތަށް އެފްއޭއެމްގެ ނަމުގައި ޝުކުރު އަދާކުރާ ކަމަށް ވެސް އެބަޔާނުގައި ބުނެފައިވެ އެވެ.\nގައުމީ ޓީމުގެ ކަންކަމަށް ލަފާދިނުމަށް އެންމެ ފުރަތަމަ ކޮމިޓީއެއް އެކުލަވާލާފައިވަނީ ސެޕްޓެމްބަރު މަހުގެ 19 ވަނަ ދުވަހު އެވެ. ފުރަތަމަ ކޮމިޓީ އެކުލަވާލީ ކުޅިވަރާ ބެހޭ ވަޒީރު އަހުމަދު މަހުލޫފް އާއި ފަތުރުވެރިކަމާއި ބެހޭ ވަޒީރު އަލީ ވަހީދުގެ އިތުރުން އޮލިމްޕިކް ކޮމިޓީގެ ރައީސް މުހައްމަދު ޝަވީދް އަދި ބެޑްމިންޓަން އެސޯސިއޭޝަނުގެ ރައީސް މޫސާ ނާޝިދު ހިމަނައިގެންނެވެ.\nމީގެ ތެރެއިން އެކި ސަބަބުތަކާއި ހެދި އެކޮމިޓީން އަހުމަދު މަހުލޫފް ވަނީ ސެޕްޓެމްބަރު މަހުގެ ފަހުކޮޅު އިސްތިއުފާދީފަ އެވެ. އަދި އޭގެ ފަހުން އޮކްޓޯބަރު މަހުގެ މެދު ތެރޭގައި ކޮމިޓީގެ ޗެއާމަނަކަށް އަލީ ވަހީދު ހަމަޖެއްސި އިރު ފަހުން އެކުލަވައިލި ކޮމިޓީގައި ބައްސާމާއި މޫސާ ނާޝިދު ވެސް ހިމެނިވަޑައިނުގަންނަވަ އެވެ. ބަދަލުގައި ލައްވާފައިވަނީ އެފްއޭއެމްގެ ސީނިއާ ވައިސް ޕްރެޒިޑެންޓް އަހުމަދު ޝަކީބް އާއި ގައުމީ ޓީމު ކޮމިޓީގެ ކުރީގެ މެމްބަރު އަލީ ނާޝިދު އާއި އަންހެން ގައުމީ ޓީމުގެ ކުޅުންތެރިޔާ މަރިޔަމް މިރުފަތެވެ.\nއެފްއޭއެމުން ކޮމިޓީ އުވާލި ނަމަވެސް ކޮމިޓީ ލޯންޗް ކުރުމަށް ޕެރެޑައިސް އައިލެންޑް ރިސޯޓްގައި ބޭއްވި ހަފުލާއެއްގައި ވާހަކަ ދައްކަވަމުން ރާއްޖޭގެ ފުޓްބޯޅައިގެ ކުރިމަގު ބިނާކޮށް ކުރު މުސްތަގުބަލުގެ ތެރޭގައި ހާސިލްކުރަން ބޭނުންވާ ކަންތައްތަކާއި ދުރު ރާސްތާ އަކަށް ޕްލޭން ކޮށްގެން ކަންތައްތައް ހާސިލްކުރަން ކުރާ މަސައްކަތްތަކުގެ މައްޗަށް އެކުލަވާލާ ޕްލޭން އަންނަ ޖެނުއަރީ މަހު އިއުލާން ކުރާނެ ކަމަށް ކޮމިޓީގެ ޗެއާމަން އަލީ ވަހީދު ވަނީ ވިދާޅުވެފައެވެ.\nގައުމީ ޓީމް ކޮމިޓީގެ ޗެއާމަން އަލީ ވަހީދު ވަނީ މިދިޔަ މަހެއްހާ ދުވަހު ރާއްޖޭގެ ފުޓްބޯޅައިގެ ފޯރި އިތުރު ކުރަން މަސަތްކަތް ކުރައްވާފަ އެވެ. އެގޮތުން ކޮމިޓީ އެކުލަވާލި ފަހުން ވޯލްޑް ކަޕް އަދި އޭޝިއަން ކަޕް ކޮލިފިކޭޝަނުގައި ރާއްޖޭގެ ގައުމީ ފުޓްބޯޅަ ޓީމުން ކުޅުނު މެޗުތައް ޕްރޮމޯޓް ކުރުމަށް އެކޮމެޓީން ވަނީ ގިނަ ހަރަކާތްތަކެއް ކުރިއަށް ގެންގޮސްފައެވެ.\nޑިސެމްބަރު 3, 2019 08:54


BREAKING: Raees Yameen Ge Account Gai Huri Faisaa Hifahattan Amurukohffi - Vaguthu\nރައީސް ޔާމީންގެ އެކައުންޓުގައި ހުރި ފައިސާ ހިފެހެއްޓުމަށް އަމުރުކޮށްފި\nމޯލްޑިވްސް އިސްލާމިކް ބޭންކުގައި ހުޅުވާފައިވާ ކުރީގެ ރައީސް އަބްދުﷲ ޔަމީންގެ އެކައުންޓުގައި ހުރި ފައިސާ ހިފަހައްޓައި، އެ ފައިސާއިން މުއާމަލާތްކުރުން ހުއްޓުވުމަށް އެ ބޭންކަށް ކްރިމިނަލް ކޯޓުން އަމުރުކޮށްފިއެވެ.\nއެ ކޯޓުގެ ގާޒީ ހުސެއިން ފާއިޒު ރަޝާދު ސޮއިކޮށް، އެ އަމުރު ނެރެފައި ވަނީ މިދިޔަ ބުދަ ދުވަހުއެވެ. އެ އަމުރުގައިވަނީ އެ ދުވަހުން ފެށިގެން މި އަހަރުގެ ޖޫން މަހުގެ 1 ވަނަ ވަނަ ދުވަހާއި ހަމައަށް އެމަނިކުފާނުގެ އިސްލާމިކް ބޭންކް އެކައުންޓުގެ ފައިސާގެ މުއާމަލާތް ކުރުން ހުއްޓުވައި ދިނުމަށެވެ. ކޯޓުން ނެރުނު އަމުރުގައި ބުނީ ރައީސް ޔާމީންގެ އެކައުންޓަށް ތިން މިލިއަން ޑޮލަރުގެ ތެރެއިން އެއް މިލިއަން ޑޮލަރަކީ މަނީ ލޯންޑާ ކޮށްގެން ހޯދާފައި ފައިސާ ކަމަށެވެ. އަދި އެ ފައިސާއަކީ މަނީ ލޯންޑާ ކޮށްގެން ހޯދާފައިވާ ފައިސާއެއްކަން ޝަރީއަތަށް ވެސް ސާބިތުވެފައިވާ ކަމަށްވެސް ބުނެފައިވެއެވެ.\nކޯޓު އަމުރުގައި ބުނީ ރައީސް ޔާމީންގެ އެކައުންޓުގައި ހުރި އެއް މިލިއަން ޑޮލަރަކީ ވ. އަތޮޅުގެ އާރަށް ރިސޯޓެއްގެ ގޮތުގައި ތަރައްގީ ކުރުމަށް ކުއްޔަށް ދޫކުރުމުގެ މުއާމަލާތުގެ ތެރެއިން ރިޝްވަތުގެ ގޮތުގައި ނަގައިގެން ލޯންޑާ ކޮށްފައިވާ ފައިސާ ކަމަށް ތުހުމަތު ކުރެވޭ ކަމަށެވެ. އަދި ރ. ފުއްގިރި ރިސޯޓެއްގެ ގޮތުގައި ތަރައްގީ ކުރުމަށް ދޫކުރުމުގައި ހިނގާދިޔަ މުއާމަލާތްތަކުގައިވެސް ރިޝްވަތުގެ ގޮތުގައި އެއް 1.1 މިލިއަން ޑޮލަރު ނަގާފައިވާ ކަމަށާއި އެ ފައިސާވެސް އޭގައި ހިމެނޭ ކަމަށް އަމުރުގައިވެއެވެ.\nއެ އަމުރުގައި ރައީސް ޔާމީންގެ އެކައުންޓުގައި ހުރި ތިން މިލިއަން ޑޮލަރުގެ ތެރެއިން މަނީ ލޯންޑާ ކޮށްގެން ހޯދި ފައިސާއަށްފަހު ބާކީ ހުރި ފައިސާއަކީ ވެސް އެކި ކުށް ކޮށްގެން އެމަނިކުފާނު ހޯދާފައިވާ ފައިސާ ކަމަށް ބެލެވޭ ކަމަށްވެސް ބުނެފައިވެއެވެ. އަދި އޭގެތެރެއިން 1 މިިލިއަން ޑޮލަރުގެ ފައިސާ ޝަރީއަތަށް ސާބިތުވިއިރު 2.1 މިލިއަން ރުފިޔާ އަކީ ފުލުހުން ތަހުގީގު ކުރަމުންދާ މައްސަލައެއް ކަމަށް އަމުރުގައިވެއެވެ.\nކޯޓުން އެ އަމުރު ނެރެފައިވާއިރު އެ އަމުރު ނެރެދިނުމަށް ފުލުހުން އެދިފައިވަނީ އެ ފައިސާ ނުހިފަހައްޓައިފި ނަމަ އެ ފައިސާއިން މާލީ މަންފާ ހޯދުމުގެ ފުރުސަތު އޮންނާނެ ކަމަށް ބެލުމަށްފަހުއެވެ.\nރައީސް ޔާމީން މިއަދުވެސް ތަހުގީގު ކުރަމުންދާ މައްސަލައަކާއި ގުޅިގެން ފުލުހުންގެ އިދާރާއަށް ހާޒިރުވުމަށް އެންގިއެވެ. ނަމަވެސް ފަހުން އެކަން ވަނީ ކެންސަލްކޮށްފައެވެ. ރައީސް ޔާމީން މިހާރުވެސް ގެންދަވަނީ ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުންނެވެ. ނަމަވެސް ކްރިމިނަލް ކޯޓުން މިދިޔަ އަހަރުގެ ނޮވެމްބަރު މަހުގެ 28ވަނަ ދުވަހު ކުރި އެ ހުކުމް ހައިކޯޓުގައި ރައީސް ޔާމީންގެ ފަރާތުން ވަނީ އިސްތިއުނާފު ކޮށްފައެވެ. އިސްތިއުނާފުގެ ޝަރީއަތްތައް ހައިކޯޓުގައި ދަނީ ކުރިޔަށެވެ.\nމާޗް 8, 2020 17:02\nދުނިޔެ ނިމުން ގާތްވެއްޖެ، މާތްﷲއަށް ބިރުވެތިވޭ،\nޤިޔާމަތުގެ އަލާމާތެއްނޫން ވަގެއްގެ ލާރި ދައުލަތަށް ނެގުން. ބޮޑުވަރު ތީ.\nމާޗް 9, 2020 09:51\nގިޔާމަތުގެ އަލާމާތެއް މީ. މީހުން ނާ ދިމާލަށް ވަގަށް ގޮވުން ވެސް. ކަލޭ އަހަރެމެންް ނަށް ދީން ކިޔަވަދޭނެ ކަމެއް ނެތް\nމާޗް 8, 2020 17:25\nމިއީ ކޮންމެ އިންތިޚާބަ ކާ ދިމާ ކޮށް އިއްތިފާގުން\nވާ ކަމެއް؟ ޒީރޯޓޮލަރެންސް!! ކޮބާތޯ އިޙްލާސްތެރި... ކަން؟؟\nތިބެގެން ހަމަ ހަދާނެނަހަދާނެ ގޮތެއްނެތިގެން ތެޅިފޮޅެނީ\nމާޗް 8, 2020 17:44\nމިސަރުކާރު ނޭވާ ހޮޅިއަށް އެޅި ނިމިއްޖެ.\nމާޗް 8, 2020 17:46\n2019 ވަނަ އަހަރުގެ ބަޖެޓުން 32 ބިލިޔަން ރުފިޔާ ކައިލިގޮތަށް ކަލޭމެން ޔާމީންވެސް ކާލަންވީނު؟ ހަނދާންކުރަންވީ ކަމަކީ މިދުވަސްވެސް ދަނޭކަމާއި ތިމާމެން މިއަދު ބާރުއޮތީތީ ކުރާ ކަންތައް ތިމާމެންނަވެސް ކުރިމަތިވާނޭކަމެވެ. އަދި މާތްﷲއީ އަޅުތަކުންގެ ޢަމަލުތަކުގެމައްޗަށް ޣާފިލުވެވޮޑިގެންވާ ކަލެއް ނޫންކަމެވެ. އަދި އެކަލާންގެއީ ހިތްޕެވުން ގަދަފަދަ ވެވޮޑިގެންވާ ރަސްކަލާންގެ ކަމެވެ.\nމާޗް 9, 2020 08:19\nހަމަ އެކަލާންގެ އިރާދަ ފުޅުންނޭ އިނގޭތޯ ޔާންޓޭ ޖަލަށް ވަނީވެސް..ފަޅާއެރީވެސް....ޖަމާރު އިންސާނާ\nމާޗް 8, 2020 17:59\nކައުންސިލް އިންތިހާބަށް ދަތި ކޮއްލަނީ....ރޔާމީނަށް ވަޒީފާއަދާ ކުރުމުން ލިބުނު މުސާރަވެސް ކުއް ކޮއްގެންހޯދި ފައިސާއަށްވީތަ..މމޕރސގެ ހުރިހާ ވަގުން ލާރި ކައިގެންތިބެ ވެރި ކަމުގަތިބެގެން ކުށެނެތް މީހެއްގެ ދުވަސްދުއްވާލަނީ....އިންޑިޔާ ރުއްސަށް...ރޔާމީން އުލުބޭންދިޔަސް މޑޕއަ ކަށް އިބުރާހިމަ ކަށް އައްނިޔަ ކަށް މިއަދު ރައްޔިތުންގެ ރުހުމެ ލޯތްބެނެތް...އަދި ރޔާމީންގެންވި ތަރައްގީއާ ގާތް ކުރާވަރުގެ މަޝްރޫއެއްވެސް ނުގެނެވޭނެ..ގުޅިފަޅު ބްރިޖްއަޅަން އެއްޗެއްގަ ސޮއި ކުރިޔަސް އެ ކަމެނުވާނެ.އެއީ ބަދަލުދޭން ޖަހާ މުނޑިއެއް...\nމާޗް 8, 2020 18:35\nސަރުކާރުން ފައިސާ ހުސްވާތީ އާއްމުން ލޫޓުވަނީ. އޭގެ އަނެއްބޮޅު ސްޓިކަރޖަހައިގެން ރައްޔިތުން ފެލުމަކީ.\nމާޗް 8, 2020 18:43\nބަޖެޓް ހުސްވީތޯ؟ މީހުންގެ އެ ކައުންޓް ތައްވެސް ދިރުވާލާ!!\nމާޗް 8, 2020 19:30\nބުއްޅަބޭ އިހަކަށްދުވަހު ޓީއެމްއޭ އިން 13 މިލިއަން ޑޮލަރު ކައްވާލި! އަޅެ ކޮބައި ބުއްޅަބޭގެ އެކައުންޓް ފްރީޒްކޮށްބަލަ!\nމާޗް 8, 2020 19:35\nއެކައުންޓްތަކަށް ފައިސާޖަވިހަމައެކަނިގޮތެއްނޫން ގެދޮރުއެޅިފަހުރިގޮތްވެސް ބެލޭނެ ތިފެށި ސަފްހާ ވ ހިނގާނެ ކޮންމެސަރުކާރެއް ބަދަލުވިއަސް ކުޅޭނީ ހަމަތިކުޅި ކެންޕެއިނަށް ޚަރަދުކުރަން ފައިސާހޯދާގޮތް ނުބެލެނީކީއްވެބާ\nމާޗް 8, 2020 19:41\nޔާމީނުގެ ސަޕޯރޓަރުންވެސް ހާދަ ހެއްވައޭ...ޔާމީން އަތުގަ ކޮން މިލިއަން ޑުލަރުތަކެއް ހުންނަން ޖެހެނީ؟ އޭނަޔަކީ ސަރުކާރުގައި ވަޒީފާ އަދާކުރުން ނޫން އާމްދަނީ ލިބޭނެ އެހެން އެއްވެސް މަސައްކަތެއް ކުރި މީހެއްނޫން.. ސަރުކާރުން އޭނަގެ މުސާރަޔަށް ކޮންމެ މަހަކު މިލިއަނެއްތޯ ދިނީ؟ ތިކުދިންވެސް ނިކަން ރަނގަޅަށް ވިސްނާލަބަލަ...\nމާޗް 8, 2020 20:18\nތިގޮތްދޯ އައްނިގެ ސަޕޯޓަރުންވެސް. ބޮޑު މުޖިރިމެ މަޖުލިހައްވައްދައިގެން ތިއުޅެނީ..ދެން ރައީސް ކަމުގަވެސް އެހުރީ ތިޔަބުނާ ފައިސާނެގި ވަގެ ކޭ ކިޔަނީ މަޖުލިހުގަ ޖާބިރު..\nމާޗް 9, 2020 00:24\nއޭބަލަ މިހިރަމީހާޔާ މައުމޫނުގެ އެހެރަދިގުވެރިކަމުގައި ކިތައްކިތައް މަޤާމުކަން އިނގޭތަ ޔާމީނުފުރީ އެހެންވީމާ ޔާމީނުއަތުގައި ފައިސާނުހުރެދާނެގޮތެއް ނެތެންނޫންތޯ\nމާޗް 9, 2020 09:30\nކަލެއަށް ނޭގުނަސް އިބޫއަށް އެނގޭނެ އެއީ ކޮން ފައިސާއެއްކަން އިބޫއަތުގަ ވެސް ހުންނާނެ ހަމަ އެއަދަދަށް ފައިސާ އެއީ ރައީސްކަމަށްއައުމުން ވަކި ފަރާތހަކުން ހަދިޔާ ކުރާ ފައިސާއެއް\nމާޗް 8, 2020 19:42\nޢަތުވެދާނެކޯފާއަކައްވެސް ބިރުގަތުމެއްނެތި ހިތުހުރިހާގޮތަކައް ސަރުކާރުންބުނެގެން އަމުރުނެރެނީ މަގާމުގެ ދަހިވެތިކަމުގައި\nމާޗް 8, 2020 19:46\nމިއޮއްފަދަ ބަލިމަޑުކަން ފެތުރޭ އިރުވެސް ރ. ޔާމީން ފަހާ ދުވުމުގައި. ފުކެއް ބޮޑުވަރު\nމާޗް 8, 2020 21:18\nބަލަ ބުއްޅަބޭ ބޭނުން ގޮތަކަށް ވާނީ އޮށްޓަރުތިބި ލީޑަރުން ޖަލުގަބާތިއްބާގެންނޫންތޯ. އެކަމަކު ބުނީއަކީސިޔާސީމީހަކު ޖަލުގަ ނުހުންނާނެއޭ\nބިރުން އަވަހަށް ކައުންސިލް އިންތިހާބުގެ ކުރިން މަކަރުވެރިކަމުން ކޯޓުތަކުން ހަރާން އަމުރު ނެރެގެން ލާރިތަށް ކަޅާކުރަނީ ގޮތްކުޑަ އަގަލުކުޑަ ސަރުކާރު\nމާޗް 9, 2020 08:18\nއަގަލު ބޮޑުކަމުން ޖަލުގަވެސް އެ އުޅެނީ..ތަޤުވާވެރިކަން ބޮޑުކަމުން..ބަލާއެއް\nމާޗް 8, 2020 21:07\nމާޗް 8, 2020 21:16\nސަރުކާރަށް އާމްދަނީ ހޯދަން ތީވެސް ގޮތެއް މި ދުވަސްވެސް ދެން ނިމިދާނެ\nމާޗް 8, 2020 21:34\nބަލަ ތިޕާޓީގެ ޕީޖީލީޑަރެއްނުބުނީ ސަރުކާރުން މިހާރު އެންމެ މޮޅައްކުރާ ވައްކަމަކީ ބަދަލުދިނުމުގެ ނަމުގަކުރާ ވައްކަމޭ މީއަހަރެމެން ކިޔާއެއްޗެއްނޫން ތިޕާޓީގެ އިސްސަފުންކިޔާއެއްޗެހި އެހެންވީމާ އެބައެނގޭނު ކޮންބައެއްގެ ސަޕޯޓަރުންނެއްކައް ހެއްވަނީ\nމާޗް 9, 2020 00:17\nކޮންކަހަލަ އިންސާފެއް ގެންގުޅޭ ބައެއްތަ މީ ވެރިކަން ތިކުރަނީ ރައްޔިތުން ފެލއައިގެން\nމާޗް 9, 2020 07:33\nމިއީ ހާދަ ހެޔޮ ރަނގަޅު ސަރުކާރެކޭ! ބަލަ އިބިރިހިމާ ދައުލަތުގެ ބަޖެޓުގައި ފައިސާ ނެތީމަ ޔާމީނުގެ އެކައުންޓުންތަ ފައިސާ ނަގަންވީ؟ ހެހެހެ ކޮންމެ ރައްޔިތަކުވެސް ސަރުކާރުގެ ކުރިމަތީގައި ހަމަހަމަ ވާކަން މިއެނގެނީ! ބަލަ ޔާމީނަކީވެސް ދިވެހިރާއްޖޭގެ ރައްޔިތެކޭ ގައުމު ހިންގަން ނޭގުނީމަ ތިކަހަލަ ބޭކާރު ކަންތައް ނުކޮށް ދުރަށް ޖެހިލީމަ ރަނގަޅުވާނެ ، މިހާރު ރާއްޖެއަށް ކޮވިޑް 19 ކަންތައް ޖެހުނީމަ އެމް.ޑީ ޕީ އިން އެކަން ރައްތިތުންގެ ސަމާލުކަން އެހެން ދިމާލަކަށް ފޯކަސް ކުރުވަން ޔާމީނު ކޮންޑަށް ލައިގެން ތެޅެނީ ކޯފާއާއި ބަލި ބަލާތައް އަންނާނީ އެބަޔަކަށް އުޅެވޭ ގޮތަކުން ނުހައްގު ހުކުމް ކުރުމާއި ރައްޔިތުންނަށް ނުހައްގު އަދަބު ދޭން ފެށުމުން ދިމާވާނެ ކަންތައް މިދުނިޔެއިން މިފެންނަނީ އަދި ވެސް އިސްލާހު ވާކަން ނުވޭތަ؟\nޔާމީނު ވިދާޅުނުވޭތޯ ތިމަންނަ ގެއަށް ފައިސާ ވެއްދިވާހަކަ. އެއީ ހަލާލު ފައިސާއެއް ނޫނޭ. އަދި ފައިސާ ގެންދިޔަ މީހުން ނުބުނޭތޯ ފައިސާ ޔާމީނު ގެއަށް ގެންދިޔަ ވާހަކަ. ގެންދިޔަ ފައިސާ މަދުވެގެން ޝަކުވާ ކުރިވާހަކަ.\nތާއީދުކުރިޔަސް ނުކުރިޔަސް އަމިއްލަ ނަފުސަށް ތެދުވެރި ވާނަމަ ހަޤީގަތް ގަބޫލުކޮށްބަލަ.\nމާޗް 9, 2020 08:17\nއެއީ އާއްމެއް ނޫން..އެއީ ދައުލަތުުން 1.4 ބިލިޔަން ދަވާލި ވެގެއް...ހަޖަމް ނުވިޔަސް ގަބޫލް ނުކުރިޔަސް ވަގުންވާނީ ވަގުންނަށް....ގާނޫން ހަމަކުރާނެ ބައެއް ވަގުންނާ..ދެންތިބި ވަގުން ނަޝީދުމެނާވެސް ހަމަކުރާނެ\nމާޗް 9, 2020 08:26\nވަގުންގެ ފޮށި ބާރަށް ބަންނަ އުސޫލުން މިކަން މިދަނީ، މަނުބުނާނަން ތިއީ ވަގުންނޭ އެކަމަކު އެގި ހާމަވަމުން އެބަދޭ، މިނޫން ދުވަހެއްވެސް އަންނާނެކަން ދަނެގެން އުޅުން ބުއްދިވެރި


Dho?! Branded hedhun leema vanee kihineh tha?\nބްރޭންޑެޑް ހެދުން ލީމަ ވަނީ ކިހިނެއްތަ؟\nއާ ހެދުމެއް ލައިގެން ބޭރަށް ނުކުތް ދުވަހު ރައްޓެއްސަކާ ދިމާވެގެން އެ ހެދުމަށް ތައުރީފްކުރި އެވެ. ކޮން ބްރޭންޑެއްހޭ އެހުމުން، މިއީ ބްރޭންޑެޑް ހެދުމެއް ނޫނޭ މިއީ މިވެނި ފިހާރައަކުން ވަރަށް އަގުހެޔޮކޮށް ގަތް ހެދުމެކޭ ބުނި ހިސާބުން އެ ހެދުން ހަޑިވެއްޖެ އެވެ. ކިތަންމެ ރީއްޗަސް ތިޔައީ ބްރޭންޑެޑް ހެދުމެއް ނޫން ދޯ އޭ ކިޔާފައި ކޮށްލީ މަލާމާތެކެވެ.\nމިއީ ބައެއް ފަހަރަށް ދިމާވާ ކަމެކެވެ. ލާ ހެދުމަށް ބަލައިފައި މީހާ ޖަޖުކުރުމެވެ. މަޝްހޫރު ބްރޭންޑްތަކުގެ ހެދުން ނުލާ ނަމަ އެ މީހާ ދަށްކޮށްލެވެނީ އެވެ. ވަކި ފިހާރަތަކަކުން ހެދުން ނުގަންނަ ނަމަ އެކީގައި އުޅެވޭ ފެންވަރަށް ނާރަނީ އެވެ.\nމިއަށް ބައެއް މީހުން ދޭ ރައްދަކީ ބޮޑު އަގުގައި ބްރޭންޑެޑް ހެދުން ގަތުމަކީ ބޭކާރު ހަރަދެއް ކަމަށެވެ. އޭގެ ބަދަލުގައި ހެޔޮ އަގުގައި ވެސް ކޮލިޓީ ހެދުން ގަނެވިދާނެ ކަމަށެވެ. އަގޮ ބޮޑުކޮށް ހެދުން ގަތުމުގެ ބަދަލުގައި އެ ފައިސާއަށް ގިނަ ހެދުން ގަތުން ބުއްދިވެރި ކަމަށެވެ.\nބްރޭންޑެޑް ހެދުން އަގު ބޮޑަށް ގިނަ ދުވަހު ގެންގުޅެވޭ ކަމަށް ބުނެ އެ ދިފާއުުކުރާ މީހުން ބުނަނީ ކޮލިޓީ ޔަގީންކުރަން ވެސް އެންމެ ރަނގަޅު ގޮތަކީ ބްރޭންޑެޑް ހެދުން ގަތުން ކަމަށެވެ. އެއީ ބްރޭންޑެޑް އެއްޗެހީގެ ކޮލިޓީއަކީ އިތުބާރު ކުރެވޭ ކޮލިޓީއެއް ކަމަށް މުޅި ދުނިޔެ ވެސް ގަބޫލުކުރާތީ އެވެ. ނަމަވެސް ބްރޭންޑެޑް ނޫނަސް ރަނގަޅު ކޮލިޓީގެ އަންނައުނު ލިބޭނެ އެވެ.\nރަނގަޅު ކޮލިޓީ ދެނެގަންނާނެ ގޮތް\n- ރަނގަޅު ކޮލިޓީއެއްގެ އަންނައުނުގައި ބޭނުންކޮށްފައި ހުންނާނީ ދަގަނޑު ޒިބެވެ. ޕްލާސްޓިކް ޒިބަކީ ދަށް ކޮލިޓީގެ ނިޝާނެކެވެ. އޭގެ ޒިބު އަވަހަށް ހަލާކުވާނެ އެވެ.\n- އިތުރު ގޮށް ހުންނާނެ. ރަނގަޅު ކޮލިޓީއެއްގެ ހެދުމެއް / ގަމީހެއް ގައި އިތުރަށް ގޮށް ހަރުކޮށްފައި ހުންނާނެ އެވެ. އެއީ ގިނަ ދުވަހު ބޭނުންކުރުމަށެވެ. ހަލާކުވާ ގޮށެއް ނުވަތަ ނެއްޓޭ ގޮށެއްގެ ބަދަލުގައި ހަރުކޮށްލާނެ ގޮށެކެވެ.\n- ރަނގަޅު ކޮލިޓީއެއްގެ އަންނައުނު ހޯދާ ނަމަ ނެޗުރަލް ފައިބާ ހޯދުން މުހިންމެވެ. އެއީ ދޮވުނަސް ބާ ނުވެ އާކޮށް ހުންނާނެތީ އެވެ. އެގޮތުން ކޮޓަން، ވޫލް، ސިލްކު ފަދަ މެޓީރިއަލްތައް ބޭނުންކުރެވިދާނެ އެވެ.\n- ހެދުމެއް ގަތުމުގެ ކުރިން، އެ ހެދުން ފަހާފައިވަނީ ކޮލިޓީ ރޮއްޖަކުންތޯ ޔަގީންކުރަންވާނެ އެވެ. އަދި ފެހުމުގެ ކޮލިޓީއަށް ބަލަންވާނެ އެވެ. ވަރުގަދަކޮށް ފަހާފައި ހުރެއްޖެ ނަމަ އެއީ ކޮލިޓީ ކަމަށް ނިންމިދާނެ އެވެ.\n- ޕެޓާން ހުންނަ އެއްޗެއް ގަންނަ ނަމަ ދެ ފޮތިކޮޅު ގުޅުވާފައި ހުރީ ދިމާވާގޮތަށްތޯ ބަލަންވާނެ އެވެ. ދަށް ކޮލިޓީގެ އެއްޗެހީގައި ޕެޓާން ދިމާނުވުމަކީ އާންމު ކަމެކެވެ.\n- ރަނގަޅު ކޮލިޓީ ދެނެގަންނާނެ އަނެއް ގޮތަކީ ގޮށާއި ގޮށްވަޅަށް ބެލުމެވެ. ރަނގަޅު ކޮލިޓީގައި ގޮށް ހުންނާނީ ރަނގަޅަށް ހަރުކޮށްފަ އެވެ. އަދި ގޮށްވަޅު ވެސް ރީތިކޮށް ވަރުގަދަކޮށް ކައިރިހަދާފަ އެވެ.


މާފުށި ޖަލަށް އެތެރެ ކުރަން އުޅުނު ފޯނުތަކަކާއި މަސްތުވާތަކެތި ހޯދައި މީހަކު ހައްޔަރު ކޮށްފި\nޕޮލިސް ލާންސް ކޯޕްރަލް ޙުސައިން މުއާޛް\nބުދަ ،30 ސެޕްޓެމްބަރ 2020 / 15:03\nޖަލަށް ވެއްދުން މަނާތަކެތި ޖަލަށް ވައްދަން މަސައްކަތްކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ކ. މާފުށި ޕޮލިސް ސްޓޭޝަނާއި މޯލްޑިވްސް ކަރެކްޝަނަލް ސާރވިސް ގުޅިގެން ހިންގި އޮޕަރޭޝަނެއްގައި މާފުށި ޖަލަށް ވައްދަން އުޅުނު ފޯނުތަކަކާއި މަސްތުވާތަކެތި ހޯދައި މީހަކު ހައްޔަރު ކޮށްފިއެވެ.\nމި މައްސަލައާ ގުޅިގެން ހައްޔަރު ކޮށްފައިވަނީ 41 އަހަރުގެ ދިވެހި ފިރިހެނެކެވެ. އެމީހާ ހައްޔަރު ކޮށްފައިވަނީ މި ސެޕްޓެމްބަރު މަހުގެ 29 ވަނަ ދުވަހުގެރޭ 00:45 އެހާކަންހާއިރު މާފުށި ޖަލު ކައިރިންނެވެ.\nއެމީހާ ހުއްޓުވައި އޭނާގެ ހަށިގަނޑު ބަލައިފާސްކުރިއިރު އޭނާގެ އަތުން 15 ސްމާޓް ފޯނާއި6ފޯނާއި ދެ މިނީ ފޯނެއްގެ އިތުރުން ޗާޖަރު ކޭބަލްތަކަކާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 43 ރަބަރު ކޮތަޅު ފެނިފައެވެ.\nމި މައްސަލައާ ގުޅިގެން ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ކ.މާފުށި މެޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމްއެފެއާޒުން ކަނޑައަޅާތަނެއްގައި ބަންދުގައި ބަހައްޓައިގެން ތަހުގީގު ކުރުމަށް 15 ދުވަހުގެ މުއްދަތު ދީފައިވެއެވެ.\nމި މައްސަލަ ކ.މާފުށި ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.\nގެއަކުން ވައްކަންކޮށްފައިވާ މައްސަލައަކާ ގުޅިގެން ދެ މީހަކު ހޯދަނީ ބުދަ ،27 ޖެނުއަރީ 2021\nމަސްތުވާތަކެތީގެ މައްސަލައަކާ ގުޅިގެން މީހަކު ހޯދަނީ ބުދަ ،27 ޖެނުއަރީ 2021\nޕޯސްޓްމޯޓަމްގެ ހިދުމަތް ރާއްޖޭގައި އަވަހަށް ގާއިމުވުމަކީ އުންމީދެއް: ޑރ. އުމަރު ބުދަ ،27 ޖެނުއަރީ 2021\nއޭސީ އިންޑޯ ޔުނިޓަކާއި އައުޓްޑޯ ޔުނިޓެއް ވަގަށް ނެގި މައްސަލައަކާ ގުޅިގެން ދެމީހަކު ހޯދަނީ ބުދަ ،27 ޖެނުއަރީ 2021\nޓެކްސީ ޑްރައިވަރުންނަށް ހިންގާ ތަމްރީނު ޕްރޮގްރާމްގެ މިއަހަރުގެ ފުރަތަމަ ޕްރޮގްރާމް ފަށައިފި އަންގާރަ ،26 ޖެނުއަރީ 2021\nފުލުހުންގެ ބެލުމުގެ ދަށުގައިހުރި ބައެއް ތަކެތީގެ ވެރިފަރާތް ހޯދަނީ އަންގާރަ ،26 ޖެނުއަރީ 2021\nއެސްޓީއޯގައި މަސައްކަތްކުރާ ޑްރައިވަރުން ޓްރެފިކަށް އަހުލުވެރިކުރުވުމުގެ ޕްރޮގްރާމެއް ކުރިއަށް ގެންގޮސްފި އަންގާރަ ،26 ޖެނުއަރީ 2021\nހދ. އަތޮޅުގައި ފުލުހުން ގާއިމުވެފައި ނެތް ރަށްރަށަށް އަމާޒުކޮށްގެން ހާއްސަ އޮޕަރޭޝަނެއް ކުރިއަށް ގެންގޮސްފި ހޯމަ ،25 ޖެނުއަރީ 2021


އުރީދޫއިން ސެމްސަންގ ގެލެކްސީ ނޯޓް 10 އަދި ނޯޓް 10+ ޕްރީއޯޑަރ ކުރުމަށް ހުޅުވާލައިފި\nAugust 21, 2019 21:31:32\nހާއްސަ ޕްލޭންތަކަކާއި އެކު އުރީދޫން ސެމްސަންގުގެ އެންމެ ފަހުގެ ގެލެކްސީ ނޯޓް 10 ސީރީޒްގެ ސްމާޓް ފޯނުތައް ޕްރީއޯޑަރ ކުރުމަށް ހުޅުވާލައިފިއެވެ.\nއުރީދޫން ކޮށްފައިވާ އިއުލާނެއްގައި ވަނީ، މަހަކު އެންމެ 1,100 ރުފިޔާ ދައްކަވައިގެން، ފަހުގެ ސެމްސަންގ ގެލެކްސީ ނޯޓް ބައްލަވައިގަނެވޭނެ 12 މަހުގެ އިންސްޓޯލްމަންޓް ޕެކޭޖްތަކެއްވެސް ތައާރަފްކޮށްފައިވާ ކަމަށެވެ.\nއަދި އުރީދޫ މެދުވެރިކޮށް ސެމްސަންގ ގެލެކްސީ ނޯޓް 10 އަދި ނޯޓް 10+ ޕްރީއޯޑަރ ކުރައްވާ ކަސްޓަމަރުންނަށް ޚާއްޞަ އިނާޔަތެއް ގޮތުގައި 50 އިންސައްތަ ޑިސްކައުންޓް އާއި އެކު ސެމްސަންގ ގެލެކްސީ ވޮޗް އެކްޓިވް ބައްލަވައިގަތުމުގެ ފުރުސަތު ލިބިގެންދާނެއެވެ.\nމި ޕްލޭން މެދުވެރިކޮށް އުރީދޫގެ ޕްރީޕެއިޑް އަދި ޕޯސްޓްޕެއިޑް ކަސްޓަމަރުންނަށްވެސް އެންމެ ރަނގަޅު އަގުގައި ފޯނުތައް ބައްލަވައިގަނެވޭއިރު، މި ޕެކޭޖްގެ ދަށުން، އެއް އަހަރުގެ މުއްދަތަށް، މަހަކު 1ޖީބީ ޑޭޓާ ހިލޭ ލިބިގެންދާނެއެވެ.\nސެމްސަންގގެލެކްސީ ނޯޓް 10\nސެމްސަންގގެލެކްސީ ނޯޓް 10+\nމަހަކު އެންމެ 1,100 ރުފިޔާ ދައްކަވައިގެން، އުރީދޫ ކަސްޓަމަރުންނަށް އެންމެ ފަހުގެ ސެމްސަންގް ގެލެކްސީ ނޯޓް ފޯންތައް ބައްލަވައިގަނެވޭނެ 12 މަހުގެ އިންސްޓޯލްމަންޓް ޕެކޭޖްތަކެއްވެސް ވަނީ ފަށާފައެވެ. އެންމެ 2,999ރުފިޔާގެ ޑައުންޕޭމަންޓް އަކާއި އެކު، ޕޯސްޓްޕެއިޑް 200 ނުވަތަ އެއަށްވުރެ މަތީގެ ޕްލޭން އަކާއި އެކު ކަސްޓަމަރުންނަށް އިންސްޓޯލްމަންޓަށް ފޯނު ނެގޭނެއެވެ.\nފުލް ޕޭމަންޓް ޕްލޭން އާއި އެއްފަދައިން، މި ޕްލޭން ޚިޔާރުކުރައްވާ ބޭފުޅުންނަށްވެސް، އެއް އަހަރުގެ މުއްދަތަށް، މަހަކު 1 ޖީބީ ޑޭޓާ ހިލޭ ލިބިގެންދާނެއެވެ.\nމި އޮފަރތަކާއި ބެހޭ އިތުރު މައުލޫމާތު ހޯއްދެވުމަށް، ނުވަތަ ޕްރީ-އޯޑަރ ކުރެއްވުމަށް،http://ore.do/note10އަށް ޒިޔާރަތްކުރައްވާށެވެ.


R. Meedhoo "Laama" in badhige saamaanu atholhuge rahrashah fonuvaidhey promotioneh | Fainu Online\nމީދޫ "ލާމަ" އިން ބަދިގެސާމާނު ރަށްރަށަށް ފޮނުވައިދޭ ޕްރޮމޯޝަނެއް\n9 އޭޕްރީލު 2020, ބުރާސްފަތި, 22:53\nރ. މީދޫގެ މަޝްހޫރު ފިހާރައެއްކަމުގައިވާ "ލާމަ" އިން ބަދިގެއަށް ޚާއްޞަ ބައެއް ތަކެތި އަތޮޅުގެ ރަށްރަށަަށް ފޮނުވައިދޭ ޕްރޮމޯޝަނެއް ފަށައިފިއެވެ.\n"ލާމަ ރޯދަ ބާޒާރު" ގެ ނަމުގައި ފަށާފައިވާ މި ޕްރޮމޯޝަނުގައި ބަދިގެއަށް ޚާއްޞަ އެކި ބާވަތްތައް ވަރަށް ހެޔޮ އަގެއްގައި ލިބޭނެކަމަށް އެފިހާރައިން މަޢުލޫމާތު ދެއެވެ.\nމީގެ ތެރޭގައި، ސިންސަންގ ރައިސް ކުކަރ، ފިލިޕްސް އެއަރ ފްރައިޔަރ، ފެންހޫނުކުރާ މެޝިން އަދި ފިލިޕްސް މިކްސަރ ގްރޭންޑަރ ފަދަ ތަކެތި ހިމެނެއެވެ. ބަދިގެ ސާމާނުގެ އިތުރުން ހާޑްވެއަރގެ ސާމާނުވެސް އަތޮޅުގެ ރަށްރަށަށް ފޮނުވައިދިނުމަށް ހަމަޖެހިފައިވާކަމަށްވެސް ލާމަ އިން ބުނެއެވެ.\nއަތޮޅުގެ އެހެން ރަށްރަށުގެ ފަރާތްތަކުންވެސް ފައިސާ ޓްރާންސްފަރ ކުރުމުން މިތަކެތި ރަށަށް ފޮނުވައިދިނުން ވެގެންދާނީ ގިނަ ބަޔަކަށް ވަރަށް ބޮޑު ލުއި ފަސޭހައަކަށެވެ. ރަމަޟާން މަހަކީ ދިވެހިން އެމަހަކަށް ވަރަށް ބޮޑަށް ތައްޔާރުވާ މަހެކެވެ. ޚާއްޞަކޮށް ބަދިގޭގެ ސާމާނު އާކުރުމަކީ ޚާއްޞަ ސަމާލުކަމެއް ދޭ ކަމެކެވެ.\nއުޕްސް6months ago\nމީދޫ ޓައިމްސް ކަމަށް މަހީކުރީ.


Haalukolhu dherave, ingireysi boduvazeeru ICU ah\nހާލުކޮޅު ދެރަވެ، އިނގިރޭސި ބޮޑުވަޒީރު އައިސީޔޫއަށް\nބޮރިސް ޖޯންސަންގެ ސިއްހީ ހާލަތާގުޅޭ މައުލޫމާތު އިނގިރޭސި ރާނީ އެލިޒަބަތުއާ ހިއްސާ ކުރެވެމުންދާކަމަށް ގަނޑުވަރުން ބުނެފައިވޭ -- ފޮޓޯ: ގެޓީ އިމެޖަސް\nލަންޑަން (އޭޕްރީލް 7) - ކޮވިޑް-19 އަށް ޕޮޒިޓިވްވެފައިވާ އިނގިރޭސި ބޮޑުވަޒީރު ބޮރިސް ޖޯންސަންގެ ހާލުކޮޅު ދެރަވެގެން، އައިސީޔޫއަށް ބަދަލު ކޮށްފައިވާ ކަމަށް އިނގިރޭސި ސަރުކާރުން ބުނެފި އެވެ.\nބޮޑު ވަޒީރުގެ އޮފީހުން ބުނި ގޮތުގައި، ހުން އައުމާއެކު ކޮވިޑް-19 އިގެ އަލާމާތްތައް ފެންނާތީ، ބޮރިސް ޖޯންސަން ލަންޑަން ހޮސްޕިޓަލުގައި އެޑްމިޓުކޮށްފައި ވަނީ މިދިޔަ އާދީއްތަ ދުވަހުގެ ރެގަނޑުގެ ވަގުތެއްގަ އެވެ. ނަމަވެސް، ރޭ އެމަނިކުފާނުގެ ހާލުކޮޅު އިތުރަށް ދެރަވެ، ޑޮކްޓަރުންގެ ލަފާގެ މަތީން، އައިސީޔޫއަށް ބަދަލު ކުރެވިފައިވާ ކަމަށް ބޮޑުވަޒީރުގެ އޮފީހުން ވަނީ ބުނެފަ އެވެ.\nއަދި މި ވަގުތަށް ކޮންމެހެން ބޭނުންޖެހޭ ހާލަތެއްގައި، ސަރުކާރު ހިންގުމުގެ ކަންކަމުގައި އިސްކޮށް އުޅުއްވުމަށް ފޮރިން ސެކްރެޓަރީ ޑޮމިނިކް ރާބަށް އަންގާފައިވާ ކަމަށް ވެސް އެ އޮފީހުން ބުންޏެވެ. ބޮރިސް ޖޯންސަންގެ ސިއްހީ ހާލަތާގުޅޭ މައުލޫމާތު އިނގިރޭސި ރާނީ އެލިޒަބަތާ ހިއްސާ ކުރެވެމުންދާ ކަމަށް ޝާހީ ގަނޑުވަރުން ވެސް ބުނެފައިވެ އެވެ.\nމިދިޔަ މަހުގެ 27 ވަނަ ދުވަހު ކޮވިޑް-19 އަށް ޕޮޒިޓިވްވި ފަހުން، ބޮރިސް ޖޯންސަން މަސައްކަތް ކުރައްވަމުން ގެންދެވީ އެމަނިކުފާނުގެ ގެކޮޅުގައި ހުންނަވައިގެނެވެ.\nރިޕޯޓުތައް ބުނާ ގޮތުން، ބޮރިސް ޖޯންސަންގެ ހަށިގަނޑުގައި އޮކްސިޖަން ނުހިފަހައްޓާތީ، އެމަނިކުފާނަށް ވަނީ އޮކްސިޖަން ދޭންޖެހިފަ އެވެ. އަދި ހާލުކޮޅު އިތުރަށް ގޯސްވެއްޖެނަމަ، އެމަނިކުފާނު ވެންޓިލޭޓަރަށް ލާންޖެހިދާނެކަމަށް ވެސް ބުނެފައިވެ އެވެ.\nޔޫކޭގައި ކޮވިޑް-19 ޖެހުނު މީހުންގެ އަދަދު 51،000 އަށް ވުރެ މައްޗަށް އަރާފައިވާއިރު، އޭގެ ތެރެއިން މިހާތަނަށް 5،300 އަށް ވުރެ ގިނަ މީހުން ވަނީ މަރުވެފަ އެވެ.\nބޮރިސް ޖޯންސަންގެ އިތުރުން، އިނގިރޭސި ރާނީގެ ދަރިކަލުން ޕްރިންސް ޗާލްސް ވެސް ވަނީ ކޮވިޑް-19 އަށް ޕޮޒިޓިވްވެފަ އެވެ.\nއިނގިރޭސިވިލާތް ބޮރިސް ޖޯންސަން ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް\nއިނގިރޭސި ބޮޑުވަޒީރު އެޑްމިޓުކޮށްފި\nކޮންމެ ގެއަކަށް އިނގިރޭސި ބޮޑުވަޒީރުގެ ސިޓީފުޅެއް


Thoofaaneh ge kolhumathee gai saabithuvehuri China ge ICU doctor\nއެއީ މިދިޔަ ފެބްރުއަރީ މަހުގެ މެދެއްހާ ހިސާބެވެ. ޗައިނާގައި ކޮރޯނާވައިރަސްގެ ގަދަފަދަ ތޫފާން އެންމެ ބާރުގަދަވީ ދުވަސްވަރެވެ. ޝެންޒެންގެ ތާޑް ޕީޕަލްސް ހޮސްޕިޓަލްގެ އައިސީޔޫގައި ޑރ. ލީ ޒޫ އޭރު މަސައްކަތް ކުރަމުންދިޔަ 45 ދުވަހުގެ ވަގުތީ އެސައިންމަންޓެއްގެ ދަށުންނެވެ.\nއޭރު އެ ހޮސްޕިޓަލުގެ އައިސީޔޫ އަކީ ކޮވިޑް-19 ބަލިމީހުންނަށް ފަރުވާކުރަން އެ ސިޓީގައި ހަމަޖައްސާފައި ހުރި ހަމައެކަނި ތަނެވެ.\n"އަލަށް ބަލިޖެހިގެން މީހުން ނުގެނައި ކަމުގައި ވިޔަސް އައިސީޔޫގައި އެ ވަގުތު ތިބި މީހުންގެ ފަރާތުން ރަނގަޅުވުމުގެ އެއްވެސް ނިޝާނެއް ނުފެނޭ. އެތަން ހީވަނީ ނިމުނެއް ނެތް ހަނގުރާމައެއް ކުރިޔަށްދާ ތަނެއްހެން،" 35 އަހަރުގެ ޑޮކްޓަރު ބުންޏެވެ.\nއެ ވަގުތު އައިސީޔޫގައި ތިބި ބަލި މީހުންގެ ތެރެއިން ދެ މީހަކު، އެކަކަށް ފަހު އަނެކަކު މަރުވުމުން ޑރ. ލީ އާއި އޭނާގެ ބައިވެރިންގެ މާޔޫސްކަން އިތުރުވެގެން ދިޔަ އެވެ.\nޔުނިވަސިޓީ އޮފް ހޮންކޮންގް-ޝެންޒެން ހޮސްޕިޓަލުން ތާޑް ޕީޕަލްސް ހޮސްޕިޓަލަށް ޖެނުއަރީ 31 ގައި ޑރ. ލީ ފޮނުވީ އެތަނަކީ ކޮރޯނާވައިރަސް ޖެހޭ ހާލުބޮޑުމީހުންނަށް ފަރުވާކުރާ ހަމައެކަނި ތަނަށް ވާތީ އާއި އޭނާގެ ގާބިލްކަމުގެ ސަބަބުންނެވެ. ޑރ. ލީގެ ޒިންމާ އަކީ ކޮރޯނާވައިރަސް ޖެހިގެން ވަރަށް ހާލުބޮޑުވެފައި ތިބި މީހުންގެ ފުރާނަ ސަލާމަތްކުރުމަށް މަސައްކަތް ކުރުމެވެ.\nއޭރު އައިސީޔޫގައި 36 އަހަރުގެ ހޫ ނަމަކަށް ކިޔާ މީހަކު މަރާ ހަނގުރާމަ ކޮށްކޮށް އޮތެވެ. އެ އަންހެންމީހާގެ ފުރާނަ ސަލާމަތްކުރުމަށް ޑރ. ލީ އާއި އޭނާގެ ޓީމު ފޫގަޅާލާފައި މަސައްކަތް ފެށީ އެވެ. އެ އަންހެންމީހާގެ ފުއްޕާމޭގެ ބޮޑުބަޔެއް ވަނީ އިންފެކްޓް ވެފަ އެވެ. އޭނާ ނޭވާލަމުން ދިޔައީ ވެންޓީލޭޓަރެއްގެ އެހީގަ އެވެ. ޑރ. ލީ އަށް މުޅިން އާ ވިސްނުމެއް އައެވެ. އެ އަންހެންމީހާގެ ފުރާނަ ސަލާމަތްކުރަން އާ ގޮތަކަށް މަސައްކަތް ކުރުމުގެ އެވެ.\nހޫ އަށް ބަލި ޖެހުނީ ވޫހާންގައި ތިބި ގާތްތިމާގެ ބަޔެއް ކައިރިއަށް ޒިޔާރަތްކޮށްފައި އެނބުރި ޝެންޒިންއަށް އައިތަނާ އެވެ. ކޮރޯނާވައިރަސް ފުރަތަމަ ފެނުނު ހިސާބަށް ހޫ ކުރި ދަތުރު ވެގެން ދިޔައީ އޭނާގެ އާއިލާއަށް ވެސް އޭގެ ބޮޑު އަގެއް އަދާކުރަން ޖެހުނު ކަމަކަށެވެ. އޭނާގެ ފިރިމީހާ އާއި މަންމަ އަދި ހަތް އަހަރުގެ ދަރިފުޅަށް ވެސް ބަލި ޖެހުނީމަ އެވެ. ނަމަވެސް އެ އެންމެން ރަނގަޅުވެގެން ހޮސްޕިޓަލުން ދޫކޮށްލިއިރު ހޫ އޮތީ އައިސީޔޫގައި މަރާ ހަނގުރާމަ ކުރާށެވެ. ދިރިއުޅުމުގެ އުންމީދު ގެއްލިފަ އެވެ.\nއޭނާގެ އެތެރެހައްޓަށް އެތައް ހޮޅިތަކެއް ގުޅައި ނިންދަވާފައި ބާއްވާފައި އޮންނަތާ އޭރު 10 ވަރަކަށް ދުވަސް ވެއްޖެ އެވެ.\nމެޑިކަލް ޓީމުން ހޫގެ ފުރާނަ ސަލާމަތްކުރުމަށް ވަރަށް ތަފާތު ގޮތްގޮތަށް މަސައްކަތް ކުރި އެވެ. ނަމަވެސް އެއްވެސް ކަމަކުން އޭނާގެ ހާލަތު ރަނގަޅުވާ ގޮތެއް ނުވި އެވެ. އެއްވެސް ފަރުވާއަކުން ޒުވާން ހޫގެ ބަލި ރަނގަޅުވާ ގޮތް ނުވާތީ މެޑިކަލް ޓީމު ވަނީ މާޔޫސްވެފަ އެވެ. އެވަގުތު ޑރ. ލީ އަނެއްކާވެސް އާ ގޮތަކަށް ހޫ އަށް ފަރުވާ ދޭން ވިސްނި އެވެ. ސިޑޭޓްކޮށްފައި އޮތް ހޫ ހޭލައްވައިގެން އޭނާގެ ރިއެކްޝަން ހުރި ގޮތަކަށް ބަލާ ފަރުވާތަކަށް ބަދަލުގެންނަން އޭނާ ގަސްތުކުރި އެވެ.\nޑރ. ލީގެ މި ނިންމުމަކީ ހަގީގަތުގައި ވަރަށް ރިސްކު ބޮޑު ކަމެކެވެ. ސިޑޭޓްކޮށްފައި އޮތް ހޫ އަށް އަލުން ހޭލެވުމާއެކު އޭނާގެ ނޭވާ އަވަސްވާން ފެށީ އެވެ. މިއީ އޭނާގެ ހަށިގަނޑުގައި ބަދަލުވާ އޮކްސިޖަން އާއި ކާބަންޑައިއޮކްސައިޑް އަށް ނޭދެވޭ އަސަރުތަކެއް ކުރާނެ ކަމެކެވެ. މިކަމުގެ ސަބަބުން މި ނޫނަސް ސީރިއަސް ތަފާތު މައްސަލަތަކެއް އުފެދުމުގެ ފުރުސަތު ބޮޑެވެ.\nހޫ އަށް ހޭވެރިކަން ވުމާއެކު އޭނާގެ މޫޑަށް ބޮޑު ބަދަލުތަކެއް އައެވެ. އޭނާގެ އަނގަޔަށް ލައްވާފައިވާ ޓިއުބު ދަމައިގަންނަން ވެސް މަސައްކަތް ކުރި އެވެ. ޑރ.ލީ އާއި ނާސިން ޓީމުން އޭނާ އެކަން ކުރިޔަ ނުދީ ހިފެހެއްޓުވީ އެވެ. ޑރ. ލީ މަޑުމަޑުން ހޫގެ ކައިރީގައި އިށީނދެ ވަރަށް އޯގާތެރިކަމާއެކު އޭނާގެ ހާލަތު އޭނާއަށް ކިޔައިދިނެވެ. އަދި ޓިއުބު ދަމައިގެންފިއްޔާ އޭނާގެ ފުރާނަ ދާނެކަމަށް ވިސްނައިދިނެވެ.\nޖެހިގެން އައި ދުވަސްތަކުގައި ހޫ އަށް ޑރ. ލީ ހިތްވަރުދިނީ އެހާ ބާރަށް ނޭވާ ނުލާ މަޑުމަޑުން ނޭވާ ލުމަށެވެ. އަނގަޔަށް ލައްވާފައިވާ ހޮޅި އޮތަސް އެހާ ބާރަށް ނޭވާ ނުލަން މަސައްކަތް ކުރުމަށެވެ. އަދި އަތާއި ފައިގެ ކަސްރަތުތައް ކޮށްދިނެވެ. މަޑުމަޑުން ހޫގެ ބޭރަށް ހިންގުން ރަނގަޅުވެ ހަށިގަނޑަށް އެތެރެވާ ނިއުޓްރިޝަން ހިފެހެއްޓޭގޮތް ވިއެވެ. ހޫގެ ދަރިފުޅާއި ފިރިމިހާއަށް ވީޑިއޯކޯލް ކޮށްދީގެން އެމީހުން ލައްވާ ހޫ އަށް ހިތްވަރުދީ ހިތްހަމަޖައްސައި ދިނެވެ.\nވަރަށް ބޮޑު އިމްތިހާނުތަކަކަށްފަހު ހޫގެ ހާލަތު މަޑުމަޑުން ރަނގަޅުވާން ފެށި އެވެ. ފެބްރުއަރީ 23 ގައި ހޫގެ ހަށިގަނޑަށް ލައްވާފައިވާ ޓިއުބުތައް ނައްޓާލި އެވެ. އޭގެ ހަތަރު ދުވަސް ފަހުން އޭނާ އާއްމު ވޯޑަށް ބަދަލުކުރި އެވެ.\nހޫއަށް ލިބުނު ޝިފާގެ ސަބަބުން މެޑިކަލް ޓީމަށް އިތުރު ހިތްވަރާއި އަޒުމު ލިބިއްޖެ ކަމަށް އައިސީޔޫގައި މަސައްކަތްކުރި ސީނިއާ ޑޮކްޓަރަކު ޑރ. ލީ ކައިރީގައި ބުންޏެވެ. ހޫ ރަނގަޅުވީ ޑރ. ލީގެ ބުރަ މަސައްކަތުންކަން އައިސީޔޫގައި މަސައްކަތްކުރި ހުރިހާ ޑޮކްޓަރުންނާއި ނަރުހުން ވެސް ގަބޫލު ކުރެ އެވެ. އަދި ހުދް ހޫ ވެސް ގަބޫލުކުރާ ގޮތުގައި އޭނާގެ ބަލި ފަސޭހަވުމުގެ ހުރިހާ ވެސް ސިއްރަކީ ޑރ. ލީގެ ބުރަ އަދި ކެތްތެރި މަސައްކަތެވެ.\nޖެނުއަރީ ފަހުކޮޅު ޑރ. ލީ ކައިރީގައި ފުރަތަމަ ކޮރޯނާވައިރަސް ބަލިމީހުންނަށް ފަރުވާދިނުމުގެ ކުރީ ސަފަށް ނުކުންނަން ބޭނުންތޯ ސުވާލުކުރުމުން އޭނާ ވަގުތުން އެއްބަސްވި އެވެ. އައިސީޔޫގައި ޑޮކްޓަރުން ޑިއުޓީ އަދާކުރަން ޖެހެނީ ހަތަރު ގަޑިއިރު ނަމަވެސް އޭނާ ހަތްގަޑިއިރު އެތަނުގައި ހޭދަކުރެ އެވެ. ކޮންމެ ބަލިމީހެއްގެ ބޮލުން ފެށިގެން ފައިގެ ބޮޑުވާ އިނގިއްޔަށް އޭނާ ބަލަ އެވެ. އަދި އެމީހުންނަށް ގުޅާފައި ހުންނަ ހުރިހާ އިކްއިޕްމަންޓެއް ވަކިވަކިން ޗެކް ކުރެ އެވެ. ހޭނައްތާފައި ތިބޭ ބަލިމީހުންގެ ގޮހޮރު ތަންތަން ކޮންމެ ދެ ތިން ދުވަހުން ސާފުކޮށްދީ ޖަރާސީމު އަށަ ނުގަންނާނެ ގޮތް ހަދާދެ އެވެ.\nމިއަދާ ހަމައަށް ޑރ. ލީ މަސައްކަތްކުރާ އައިސީޔޫގައި 40 އަށް ވުރެ ގިނަ ބަލި މީހުން ބައިތިއްބި އެވެ. ކޮންމެ އައިސީޔޫ ޑޮކްޓަރަކަށް އެންމެ ޕީކް ގަޑީގައި ތިން މީހުން ބަލަހައްޓަން ޖެހެ އެވެ. ޑރ. ލީ ޑިއުޓީ ނިމުނަސް އޭނާ ހުރިހާ ބަލި މީހުން ކައިރިއަށް ވަކިވަކިން ހިނގާ އެންމެ ހާލުބޮޑު މީހުންނަށް ވެސް ރަނގަޅުވާނެކަމަށް ބުނެ ހިތްވަރުދީ ހަދަ އެވެ. ހުސް ވަގުތުގައި ވެސް އޭނާ ބަލި މީހުން ކައިރިއަށް ޒިޔާރަތްކުރެ އެވެ. މި މަސައްކަތާ ހަވާލުވި ފަހުން ޑރ. ލީ ޗުއްޓި ނެގީ އެންމެ ދެ ދުވަހު އެވެ.\nލީ އަށް ގަބޫލުކުރެވުނު ގޮތުގައި އައިސީޔޫގައި ތިބޭ ބަލިމީހުންގެ އެންޒައިޓީ ލެވެލް ވަރަށް މައްޗެވެ. "އަހަރެން ރަނގަޅުވާނީ ކޮން އިރަކުންހޭ"، "އަހަރެންނަށް ގެޔަށް ދެވޭނީ ކޮން އިރަކުންހޭ؟" އެމީޙުން ތަކުރާރުކޮށް ސުވާލު ކުރެ އެވެ. ވަރަށް ވޭނުގައި އުޅޭ މި މީޙުންނަށް ހިތްވަރުދީ އެމީހުންނާ ވާހަކަ ދައްކާ އެމީހުންގެ ވޭނަށް ލުޔެއް ހޯދައިދޭން ޑރ. ލީ ވަރަށް ގިނަ ވަގުތު އެމީހުންނާއެކު ހޭދަކުރެ އެވެ. އެމީހުން އެނދުން ނަގާ ބައިންދާ، ބައެއް މީހުން ބިންމައްޗަށް ވެސް ބާލުވަ އެވެ. އަދި މަޑުން ނޭވާ ލާން ދަސްކޮށްދީ ކަސްރަތު ވެސް ކުރުވަ އެވެ. އަދި ސައިކޮލޮޖިކަލް ކައުންސެލިން ވެސް ދެއެވެ.\nއެއް ދުވަހަކު މެންދުރުފަހު އޭނާ އައިސީޔޫގައި ތިބި ވަރަށް ހާލުބޮޑު ތިން މީހަކު ފުރޮޅުލީ ގޮނޑިއަށް ލައިގެން އިރު އޮއްސޭ މަންޒަރު ބަލާލަން ގެންދިޔަ އެވެ.\n"އެމީހުންނަށް އަބަދުވެސް ފެންނަނީ ޕްރޮޓެކްޓިވް ސޫޓްގައި ތިބޭ ޑޮކްޓަރުންނާއި ނަރުހުން. ދެން އިވޭނީ މެޝިންތަކުން ގޮވާ އަޑުތައް. އެމީހުންނަށް މިއަށް ވުރެ ހިތްގައިމު އަޑުތަކެއް އިވި މަންޒަރުތަކެއް ފެނިގެން ދިރިއުޅުމުގެ އުންމީދު އާވާނީ،" ޑރ. ލީ ބުންޏެވެ.\nއިރުއޮއްސޭ މަންޒަރު ދައްކާލަން ގެންދިޔަ ތިން މީހުންގެ ތެރެއިން އެކަކީ ޒެންގް ނަމަކަށް ކިޔާ މީހެކެވެ. އޭނާއަކީ ސީދާ ޑރ. ލީ ފަރުވާދޭ މީހެއް ނޫނެވެ. ނަމަވެސް ކޮންމެ ދުވަހަކުވެސް ޑރ. ލީ އޭނާ ކައިރިއަށް ވެސް ގޮސް ހިތްވަރުދީ ހިތްހަމަޖައްސައިދިނުމުގެ ގޮތުން ތަފާތު ވާހަކަތައް ދައްކަ އެވެ. މިހާރު އޭނާވެސް ހާލު ރަނގަޅުވެ ޖެނެރަލް ވޯޑަށް ބަދަލުވެއްޖެ އެވެ.\nޒަންގް ވެސް ބުނަނީ އޭނާއަށް މަރާ ހަނގުރާމަކުރަން ހިތްވަރުލިބުނީ އައިސީޔުގައި ތިބި މެޑިކަލް ޓީމު ޚާއްސަކޮށް ޑރ. ލީގެ ސަބަބުން ކަމަށެވެ. އެ ޓީމަށް އޭނާގެ ހިތުގައިވަނީ ޝުކުރުން ފުރިފަ އެވެ.\nޑރ. ލީ ބަލިމީހުން ދެކެ ވާ ލޯތްބަކީ މިއުޒިކަށް އޭނާގެ ހިތުގައި އޮންނަ ލޯބި ކަހަލަ އެއްޗެކެވެ. އޭނާ ޑިއުޓީއަށް ވެސް އަންނަނީ ވަރަށް ރީތި މިއުޒިކްތައް ރެކޯޑްކޮށްގެންނެވެ. އަދި ރޮކް ޓީޝާޓްތައް ވެސް ގެނެ އެވެ. އަދި ސްޕީކަރު ބަހައްޓައިގެން އޭނާ ލަވަ އަޑު އަހަ އެވެ. އެއީ ސްޓްރެސް ފިލުވަން އޭނާ ކުރާ ކަމެކެވެ. ޕެއިންކިލާ މިއުޒިކަށް އޭނާ ލޯބިކުރެ އެވެ. ހާއްސަކޮށް "ޔުއަ އިންވައޮލެބަލް ފްރީޑަމްސް" އަކީ އޭނާއަށް ވަރަށް މަގްބޫލު ލަވަ އެކެވެ.\nމިފަހަރު ޑރ. ލީ އަށް މި ކުރެވުނު ތަޖުރިބާއަކީ އައިސީޔޫ ޑޮކްޓަރެއްގެ މަސައްކަތުގައި އޭނާ އިތުރަށް ދެމި ހުރުމަށް ލިބުނު އިތުރު ހިތްވަރެކެވެ. އޭނާ ބުނާ ގޮތުގައި ކްރިޓިކަލް ކެއާ މެޑިސިންގެ ރޮނގުން ކިޔެވުން އެއީ އޭނާއަށް ހަޔާތުގައި އެންމެ ނަސީބުގަދަކަމަކަށް ކުރެވުނު ކަމެވެ. އަދި އޭނާ އެންމެ ފަޚުރުވެރިވަނީ އޭނާއަކީ އައިސީޔޫ ޑޮކްޓަރަކަށް ވީތީ އެވެ.\nކޮންމެ ކޮންމެ ޑޮކްޓަރެއްގެ ކިބައިގައި އައިސީޔޫ ޑޮކްޓަރަކަށް ވާހާ ހިތްވަރާއި އަޒުމެއް ނުހުންނާނެ އެވެ. އިންތިހާއަށް ހާލުބޮޑު ބަލިމީހުން ކައިރީގައި އަބަދާ އަބަދު މަސައްކަތް ކުރުމަކީ ނަފްސާނީ ގޮތުންނާއި ޖިސްމާނީ ގޮތުން ވެސް އިންތިހާއަށް ޕްރެޝަރު ކުރިމަތިވާ ކަމަކަށް ވާތީ އެވެ. ނަމަވެސް ޑރ. ލީ ތަފާތެވެ. މަރާ ހަނގުރާމަކުރަމުންދާ މީހަކު މަރުން ސަލާމަތް ކޮށްދެވިއްޖެނަމަ އޭނާއަށް އެ ލިބޭ ހިތްހަމަޖެހުން އެހެން އެއްވެސް ކަމަކުން ނުލިބޭތީ އެވެ.\nކޮވިޑާ ދުރުވާން އެކަނި ފްލައިޓެއްގައި ދަތުރުކޮށްފި


faadukiuntha amaazuve Ilyas ge post delete kollaifi - AO News\nފާޑުކިޔުންތައް އަމާޒުވެ، އިލްޔާސްގެ ޕޯސްޓް ޑިލީޓްކޮށްލައިފި\nމި ސަރުކާރުން އައްޑޫ ސިޓީގައި އަޅާ ބްރިޖްގެ ގޮތުގައި، ފިލިޕީންސް ބްރިޖްއެއްގެ ފޮޓޯ ހިއްސާ ކުރެއްވުމުން ރައްޔިތުންގެ މަޖިލީހުގެ އައްޑޫ ހުޅުދޫ ދާއިރާގެ އެމްޑީޕީގެ މެންބަރު އިލްޔާސް ލަބީބަށް ގިނަ ބަޔެއްގެ ފާޑުކިޔުންތައް އަމާޒުވެއްޖެއެވެ.\nއިލްޔާސްގެ ފޭސްބުކް އެކައުންޓުން ހިއްސާ ކުރާއްވާފައިވާ ބްރިޖްގެ ފޮޓޯއާއެކު ކުރެއްވި ޕޯސްޓްގައި ލިޔުއްވާފައިވަނީ މި ސަރުކާރާއެކު އައްޑޫގެ މުސްތުގްބަލް ފެންނަނީ ވަރަށް އުއްމީދީކޮށް ކަމަށެވެ. އެ ފޮޓޯތަކާއި ބެހޭ ގޮތުން މާ ބޮޑު ތަފްސީލެއް ނުދެއްވާ އިލްޔާސް ފޮޓޯތައް ހިއްސާކުރުމުން ގިނަ ބަޔަކު އިލްޔާސް އަށް ފާޑުކިޔާފައިވާއިރު، މިހާރު އިލްޔާސްވަނީ އެ ފޮޓޯ ޑިލިޓްކޮށްލާފައެވެ. އެހެންނަމަވެސް އެ ފޯސްޓްގެ ސްކީރްޝޮޓްތައް ސޯޝަލް މީޑީއާގައި ދައުރުވަމުން އަންނައިރު އިދިކޮޅު ކޯލިޝަނުގެ ލީޑަރުންނާއި އައްޑޫގެ ގިނަ ބަޔަކުވެސް ވަނީ އިލްޔާސް އާއި އެމްޑީޕީއަށް ވަރަށް ބޮޑަށް ފާޑުކިޔާފައެވެ.\nމިގޮތުން އައްޑޫ ސިޓީގެ ބައެއް ޒުވާނުން ވަނީ ކޮންމެ އިންތިހާބަކާއި ދިމާކޮށް އައްޑޫ ސިޓީގެ ރައްޔިތުން ގުނބޯހެއްދުން ހުއްޓާލުމަށް ގޮވާލާފައެވެ. އަދި ރައްޔިތުންގެ މަޖިލީހުގެ މެމްބަރުން ޕާޓީ ޕްރޮމޯޓްކުރުމުގެ ބަދަލުގައި ރައްޔިތުންނަށް ފައިދާހުރި މަސައްކަތްތަކެއް ކުރުމަށްވެސް ގިނަ ބަޔަކުވަނީ ގޮވާލާފައެވެ


"Dhuniye gaboolkura insaaf Yameenakah nulibey"\n"ދުނިޔެ ގަބޫލުކުރާ އިންސާފު ޔާމީނަކަށް ނުލިބޭ"\nކުރީގެ ރައީސް އަބްދުﷲ ޔާމީން އަބްދުލްގައްޔޫމާ ދޭތެރޭ މި ސަރުކާރުން އަމަލު ކުރަނީ ބައިނަލްއަގްވާމީ އެއްވެސް ހަމައަކުން ބަލާއިރު އިންސާފުވެރި ގޮތަކަށް ނޫން ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nލޯކަލް ކައުންސިލް އިންތިހާބުގައި ޕީޕީއެމް އިން ހޯދި ކާމިޔާބީ ފާހަގަ ކުރުމުގެ ގޮތުން ޕީޕީއެމް އޮފީސް ކުރިމަތީ ރޭ ބޭއްވި ޖަލްސާގައި ވާހަކަފުޅު ދައްކަވަމުން ޕީޕީއެމްގެ އެޑްވައިޒަރު، ޝަހީމް ވިދާޅުވީ ރައީސް ޔާމީން އަށް ދިން އަނިޔާގެ ބަދަލު ރައްޔިތުން ވޯޓުން ދީފި ކަމަށެވެ.\n"ރައީސް ޔާމީނަށް އާއިލާގެ ބޭފުޅުންނާ ވެސް ބައްދަލު ނުކުރެއްވޭތާ ދެ އަހަރު ވަނީ. ދުނިޔޭގެ ކޮން ނިޒާމެއްގަތޯ މިގޮތަށް އޮންނަނީ؟ މިއަށް ކިޔަނީ ހަގީގީ އަނިޔާ، ދިވެހި ރައްޔިތުން މިވަނީ އެމީހުންގެ ބަސް އިއްވާފަ." ޝަހީމް ވިދާޅުވި އެވެ.\nރައްޔިތުން ނުކުމެ ޕީޕީއެމަށް ދިން ތާއީދުގެ މާނައަކީ ދީނަށް ފުރައްސާރަ ކުރާ މީހުން ސަރުކާރުގެ އިސް މަގާމުތަކުގައި ތިބޭން ރައްޔިތުން ނޭދޭ އަންގައިދޭ ކަމެއް ކަން ވިދާޅުވި އެވެ. އަދި އެއީ މަރު ކޮމިޝަންތައް ހަދައިގެން ދީނީ އިލްމުވެރިންގެ އަބުރު ކަތިލުމަށް ރައްޔިތުން ނޭދޭ ކަން ވެސް މި ވޯޓުން އަންގައިދީފި ކަމަށް ޝަހީމް ވިދާޅުވި އެވެ.\nޝަހީމްގެ ވާހަކަފުޅު ނިންމަވައިލައްވަމުން ވިދާޅުވީ މި ހޯދި ކާމިޔާބީ އާއި އެކީ ޕީޕީއެމްގެ ސަފުތައް އިތުރަށް ވަރުގަދަކޮށް މި ކާމިޔާބީގެ މައްޗަށް އެތައް ބަދަލުތަކެއް ގެންނަން މަސައްކަތް ކުރަން ޖެހޭނެ ކަމަށެވެ. އަދި ޕީޕީއެމްގެ ފަރާތުން ހޮވުނު ހުރިހާ ކެންޑިޑޭޓުން ވެސް ނަމޫނާ ދައްކައި ގައުމުގެ ހިދުމަތްތެރީންނަށް ވުމަށް ގޮވައިލެއްވި އެވެ.\nޝަހީމްގެ ވާހަކަފުޅުގައި އަލިއަޅުއްވައިލީ ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ. އަފްރާޝީމް އަލީ މަރުގެ މައްސަލައާ ގުޅިގެން މަރުތައް ތަހުގީގު ކުރާ ރިޔާސީ ކޮމިޝަނުން އެކުލަވާލި ރިޕޯޓްގައި އެމަނިކުފާނުގެ މައްޗަށް ތުހުމަތުތަކެއް ކޮށްފައިވާތީ އެވެ.\nރައީސް އަބްދުﷲ ޔާމީން ޕީޕީއެމް ލޯކަލް ކައުންސިލްތަކުގެ އިންތިހާބު + ޑރ. މުހައްމަދު ޝަހީމް އަލީ ސައީދު\nއަނިޔާވެރި ކަމަށް އަމާން ނުދޭނަން: ޔާމީން\nއިދިކޮޅު ދެ ޕާޓީން މުޒާހަރާ ކޮށްފި


Bridge alhan hedhi platform ge bodu bai nagaifi | Mihaaru\nބްރިޖު ހަދަން އެޅި ޕްލެޓްފޯމުގެ މަތީގައި ސީސީސީސީގެ މުވައްޒަފުންތަކެއް މަސައްކަތް ކުރަނީ. އެ ފާލަން މިހާރު ވަނީ ނަގަން ފަށާފައި. --ފޮޓޯ/މިހާރު\nބްރިޖު އަޅަން ހެދި ޕްލެޓްފޯމުގެ ބޮޑު ބައި ނަގައިފި\n30 ޖުލައި 2018 - 12:34 49 comments\nމާލެ އާއި ހުޅުލެއާ ދެމެދު އަޅާފައިވާ ބްރިޖުގެ ކޮންކްރީޓް މަސައްކަތަށް 2016 ގައި ހެދި ޕްލެޓްފޯމުގެ ބޮޑު ބައެއް ނަގައިފި އެވެ.\nލޮނުޒިޔާރަތް ކޮޅުން ފެށިގެން ހުޅުލޭ ކޮޅަށް މި ދަގަނޑު ފާލަން ނުވަތަ ޕްލެޓްފޯމު އަޅާފައި ވަނީ ފުން ކަނޑަށް ދަގަނޑު، ބިޔަ ހޮޅިތައް ފައްތައިގެންނެވެ. އޮގަސްޓު، 2016 ގައި ބްރިޖުގެ ޕައިލް ފައުންޑޭޝަން މަސައްކަތް ފެށީ އެ ޕްލެޓްފޯމު ނިންމުމަށް ފަހު އެވެ.\nއެ ފާލަން ހަދަމުން ދިޔަ އިރު ބައެއް މީހުން ހީކުރީ އެއީ އަސްލު ބްރިޖް ކަމަށެވެ. ނަމަވެސް އެއީ ބްރިޖް އަޅަން ބޭނުންކުރާ ތަނެއް ކަމަށް ބުނެ، ހައުސިން މިނިސްޓްރީން އާންމުންނަށް އެކަން ސާފުކޮށްދިނެވެ.\nބްރިޖުގެ މަސައްކަތަށް ބޭނުންވާ ސާމާނު އުފުލުން ފަދަ މައިގަނޑު ގިނަ މަސައްކަތްތަކެއް ކުރީ އެ ޕްލެޓްފޯމު މަތީގަ އެވެ. އެކަމަކު ބްރިޖު އަޅާ ނިމިފައިވާތީ، އެ ފާލަމުގެ މެދުން ބޮޑު ބައެއް މިހާރު ވަނީ ނަގައިފަ އެވެ.\nބްރިޖްގެ ފައުންޑޭޝަން މަސައްކަތްތައް ކުރަން އެޅި ޕްލެޓް ފޯމު --ފޮޓޯ/މިހާރު\nބްރިޖު ހުޅުވަން ވާން ޖެހޭ ތައްޔާރީތައް ފަށާފައިވާއިރު، ދެން އޮތީ ތާރު އެޅުމާއި ލައިޓުތައް ހަރުކުރުމެވެ. އެ މަސައްކަތް ވެސް ނިންމައި އަންނަ މަހުގެ ފަހުކޮޅު ހުޅުވޭނެ ކަމުގެ ޔަގީންކަން، ބްރިޖު އަޅާ ޗައިނާގެ ސީސީސީސީން ވަނީ ދީފަ އެވެ.\nއަންނަ މަހު ފަހުކޮޅު ހުޅުވަން ނިންމާފައިވާ ބްރިޖުގައި ވެހިކަލްތަކަށް ޖުމްލަ ހަތަރު ލޭން އޮންނާނެ އެވެ. އެއީ ހުޅުލޭ ކޮޅަށް ޚާއްސަ ދެ ލޭނާއި މާލޭ ކޮޅަށް ދެ ލޭނެވެ. އޭގެ އިތުރުން، ދެ ފަރާތުން ބައިސްކަލް ދުއްވޭވަރުގެ ލޭނެއް ވެސް ވަނީ ހަދައިފަ އެވެ.\nހައުސިން މިނިސްޓްރީން ބުނެފައިވާ ގޮތުގައި، މާލެ އާއި ހުޅުލެއާ ދެމެދު ފެރީގައި ކުރާ ގާތްގަނޑަކަށް 20 މިނެޓުގެ ދަތުރު، ބްރިޖާ އެކު ތިން މިނެޓަށް އަވަސްވާނެ ކަމަށެވެ.\nމާލެ އާއި ހުޅެލެއާ ދެމެދު ބްރިޖުން ގުޅާލާފައި. --ފޮޓޯ: ހުސެއިން ވަހީދު/މިހާރު\nއިތުރު ލިޔުންތައް ތަރައްގީގެ މަޝްރޫއުތައް ސަރުކާރު ސިނަމާލެ ބްރިޖު ސީސީސީސީ ސެކަންޑް ހާބަ އިންޖިނިއަރިން